
Predgovor 


Papa Ivan Pavao II je sv. Tereziju iz Lisieuxa 
prilikom njezina proglašenja crkvenom nam učitelji¬ 
com nazvao “uzorom i putokazom kroz naše doba" i 
prikazao kao protivni pol duhovnim strujanjima 
sadašnjice. U ovoj se knjizi želi pokazati koliko su 
prikladne te riječi. 

Već je papa Pio XI. nazvao Tereziju “Božjom 
riječju za naše doba", a Drugi Vatikanski Koncil 
poučavao je u konstituciji Lumen Gentium da nam 
Bog govori čak i u svecima. Terezija iz Lisieuxa ži¬ 
vjela je na pragu novoga doba i dobila je od Boga 
poslanje da na pitanja našega doba dade pravi kato¬ 
lički odgovor. 

Da bi se ljudi u zemljama njemačkog govornog 
područja još više upoznali s istinskom svetošću svete 
Terezije, osnovali su 1972. godine Terezijini prijate¬ 
lji iz Njemačke, Austrije i Švicarske organizaciju 
Theresienwerk e. V. Ona slijedi taj cilj prijevodima i 
izdanjima knjiga i malih časopisa, egzercicijama i 
danima odricanja od svijeta, mjesečnim satima mo¬ 
litve i priređivanjem susreta. 

Ova knjiga sadrži i egzercicijska predavanja koja 
je autor održao na različitim mjestima. Ona može 
zbog toga potaknuti i na meditaciju. Živa se riječ ne 
može dakako nadomjestiti, ali se izdanjem ove knji¬ 
žice mogu važne misli nove crkvene nam učiteljice 
učiniti dostupnima širem krugu ljudi. Ona bi se tre- 

bala shvatiti kao pomoć za orijentaciju u svijetu koji 
se veoma mijenja i kao poticaj za kršćanski življenu 
svagdašnjicu. Neka sama sveta Terezija govori 
čitateljima ove knjige i pomogne im kako bi ostvarili 
istinski kršćanski život. 

Anton Schmid, duhovni savjetnik 

ŽIVOT KAO UZOR 


Kratki život 


Terezija je živjela na pragu dvadesetog stoljeća i 
zbog toga je svetica našega doba. O njoj znamo veo¬ 
ma mnogo zahvaljujući njezinoj autobiogafiji Po¬ 
vijest jedne duše, 226 sačuvanih pisama rođacima, 
svećenicima i sestrama, zahvaljujući pjesmama i ka¬ 
zališnim komadima, kao i zapisima njezinih susesta- 
ra. Nebrojene su knjige koje su bile o njoj napisane u 
većini zemalja ili prevedene na druge jezike. Mirne 
duše može se reći: Ona je poznata i omiljena u či¬ 
tavom svijetu kao malo svetica. Njezin je život bio 
kratak, trajao je samo 24 i pol godine, ali je bio veo¬ 
ma ispunjen mnogim doživljajima i dubokim isku¬ 
stvima o Bogu. Živa vjera i snažna ljubav prema 
Bogu i ljudima doveli su je pod vodstvom Svetoga 
Duha za kratko vrijeme do goleme svetosti. 

Thćrčse Martin bila je rođena 2. siječnja 1873. 
godine u Alen^onu (Sjeverna Francuska) kao naj¬ 
mlađe od devetero djece, od kojih je četvero umrlo 
još u djetinjstvu. Njezin je otac Louis Martin bio 
pobožan kao i njegova žena Zćlie - oboje su nekada 
pomišljali na to da pristupe nekom redu. Terezija je 
bila nježno, veselo i otvoreno dijete i bez problema 
se družila i igrala sa svojim vršnjacima. Njezina 
majka izvješćuje u više pisama o njezinoj ljupkosti, 
ali i o njezinoj tvrdoglavosti i žestokom tempera¬ 
mentu. Nije li joj nešto bilo po volji, znala se od 
srdžbe baciti na pod i grčevito udarati nogama oko 
sebe. 

Poslije rane smrti majčine smrti - Tereziji još nije 
bilo ni pet godina - promijenilo se njezino duhovno 
raspoloženje. Svoju je omiljenu sestru Paulinu oda¬ 
brala za drugu majku i za nju je bio teški gubitak 
kada je ova pet godina poslije majčine smrti stupila 
u karmelićanski samostan. Tako joj je trebalo deset 
godina da bi došla k sebi, da bi svladala svoju osjet¬ 
ljivost i duševnu neuravnoteženost i primila od Boga 
novu duševnu snagu. Otac je poslije smrti svoje žene 
Zćlie preselio s pet kćeri u Lisieux gdje je njegov 
šogor Isidore Gućrin imao ljekarnu. On im je kao 
njihov novi dom našao lijepu vilu u malom parku. 
Otac je mogao bez muke plaćati najamninu, jer je u 
svom prijašnjem pozivu urara i zlatara mogao nešto 
uštedjeti za svoju obitelj, dok je njegova žena za 
vrijeme svoga života vodila mali pogon za izradu 
umjetničke čipke. 

Terezija je svoje djetinjstvo i mladenačke godine 
provela u Lisieuxu, tamo je pohađala školu u pansi- 
onatu benediktinki. Tamo je primila svete sakramen¬ 
te pomirbe, pričesti i krizme. Tamo se uz pomoć 
svoga oca i starijih sestara duhovno oblikovala. Do¬ 
bivala je mnogo ljubavi i pozornosti. 

Kada su u nje u dobi od deset godina nastupile 
tjelesne promjene, i došlo do mršavljenja, kada su se 
javile halucinacije, a liječnici bili nemoćni, molila je 
u najtežim trenucima svoje bolesti skupa sa svojim 
sestrama pred Marijinim kipićem u njezinoj bo¬ 
lesničkoj sobi: “Odjednom mi se prikazala Majka 
Božija, tako lijepa da nikada nisam vidjela nešto 
ljepše; njezino je lice zračilo neiskazivom ljepotom i 
nježnošću. Ali ono što me obuzelo do dubine duše 

bio je čarobni osmijeh blažene Djevice. Tada su se 
raspršile sve moje patnje, dvije su mi se krupne suze 
skotrljele niz obraze. 0, blažena mi se Djevica nas¬ 
miješila - mislila sam, kako sam sretna..." (Autobio¬ 
grafija). Terezija je za nekoliko dana opet bila zdra¬ 
va i živnula. 

Njezino obraćanje 

Svoju je duševnu uravnoteženost dobila u božič¬ 
noj noći 1886. “ Vratili smo se kući sa ponoćke gdje 
sam imala sreću primiti silnoga Boga. Kada smo sti¬ 
gli kući, veselila sam se kako ću iz kamina izvaditi 
svoje cipele ispunjene poklonima; taj nam je običaj 
donosio u djetinjstvu toliko radosti da je moja sestra 
Celina željela i dalje postupati sa mnom kao s malim 
djetetom... Isus je međutim dopustio da tata, umo¬ 
ran od ponoćke, srdito vikne: ’No, ovo je hvala Bo¬ 
gu posljednja godina'! Ja sam se upravo uspinjala 
stubama, kao bih odložila svoj šešir. Celini je bila 
dobro poznata moja osjetljivost i razumjela je moj 
jad; već je vidjela kako mi iz očiju teku suze. Ali 
Terezija nije više bila ista. Isus joj je preobrazio 
srce! Potiskivala sam suze u sebi i pohitala niz stube; 
radosno sam izvadila poklone iz svojih cipela iz¬ 
gledajući sretno poput kraljice. Tata se smijao, i on 
je opet bio radostan, a Celina je mislila da sanja! Na 
sreću je međutim bila slatka zbilja da je mala 
Terezija ponovo našla duševnu snagu koju je iz¬ 
gubila u dobi od četiri godine i koju je sada željela 
zauvijek sačuvati? Te je noći počelo treće razdoblje 
moga života, najljepše od svih, najispunjenije nebes- 

kim milostima. Isus je u jednom trenutku učinio ono 
što mi nije uspjelo u mojim desetogodišnjim napo¬ 
rima (Autobiografija). 

Terezija je tim takozvanim “obraćanjem” pobije¬ 
dila svoju okrenutost samoj sebi i u njezinu se dušu 
uvukla ljubav prema bližnjima. K tomu se u njoj 
javila čežnja da ljude koji su zgriješili pridobije za 
Boga i vječno spasenje. Pola godine kasnije čitala je 
u novinama o trostrukom ubojici imenom Pranzini 
koji je u Parizu ubio i opljačkao troje ljudi. Sve je 
ukazivalo na to da će on prilikom svoga pogubljenja 
umrijeti, a da se nije pokajao. Terezija ga je željela 
spasiti od pakla i molila je čitavom svojom snagom 
za njegovo obraćenje. I doista. Na dan poslije njego¬ 
va pogubljenja pročitala je u novinama da se osuđeni 
već popeo na gubilište i stavio glavu pod giljotinu, a 
zatim se još jednom uspravio, zgrabio svećenikov 
križ i triput ga poljubio. Tada je bila izvršena pre¬ 
suda. Za Tereziju je to bio poticaj da i dalje -, a 
osobito u svom kasnijem samostanskom životu - 
moli za posrnule ljude. 

Borba oko stupanja u karmelićanski samostan 

Terezija je kao mlada djevojka voljela čitati knji¬ 
ge i radovala se svemu lijepom. Svojom je iznova 
dobivenom duševnom snagom započela borbu za 
svoje stupanje u karmelićanski samostan u Liseuxu, 
kako bi slijedila svoj unutarnji poziv i svoj život 
mogla još više posvetiti molitvi i spašavaju ljudi. 
Budući da joj je bilo tek nešto više od 14 godina, 
morala je svladati mnoge otpore i doživjeti neka 

razočaranja od strane obnašatelja crkvenih službi. 
Kada je molitvom i u suzama uspjela uvjeriti svoga 
oca i ujaka u svoj nutarnji poziv, bili su superior 
samostana i majka glavarica još uvijek nesavladive 
prepreke. Slijedeći poziv svoga srca obratila se sa 
svojim problemom biskupu Bayeuxa i kada joj ni on 
nije želio dopustiti da u toj dobi postane redov¬ 
nicom, odlučila je sa svojim ocem i svojom sestrom 
Cetinom sudjelovati u hodočašću u Rim, kako bi 
svoju želju iznijela papi Leonu XIII. kao najvišoj 
instanci. Iako ju je generalni vikar Bayeuxa zamolio 
da Svetoga oca ne opterećuje zbog njegove staračke 
iscrpljenosti, ona mu je ipak iznijela svoju molbu: 
“Najsvetiji oče, željela bih vas zamoliti za veliku mi¬ 
lost. Dopustite mi da, u čast vašega jubileja, stupim s 
15 godina u karmelićanski samostan!” Papa je odgo¬ 
vorio: Učinite onako kako budu odredili pretpo¬ 
stavljeni!” Ali Terezija se nije predala, već je polo¬ 
žila svoje ruke na papina koljena i učinila posljednji 
pokušaj moleći ga: “Sveti oče, kada biste vi rekli 
“Da”, tada bi svi bili sporazumni!” Papa je na to od¬ 
govorio: “Stupit ćete u samostan kada to Bog bude 
želio!” Već su se približila dvojica vojnika švicarske 
garde, uhvatili je ispod ruku i uplakanu je odveli do 
izlaza (Autobiografija). 

Iako trenutno razočarana, nije gubila nadu i vje¬ 
rovala je da je Bog moćniji od ljudi. Za svoj pet¬ 
naesti rođendan, 2. siječnja 1888., bilo joj je predano 
biskupovo pismo koje je sadržavalo toliko željeno 
dopuštenje. Terezija se sa svojim najbližima rado¬ 
vala pobjedi, iako upozoravajući glasovi nisu umu- 
knuli. Budući da je post u karmelićanskom samo- 

stanu veoma strog, odredila je majka poglavarica da 
Terezija bude primljena poslije Uskrsa, 9. travnja 
1888. 

Prije nje su stupile u samostan već njezine naj¬ 
starije sestre Paulina i Marija. Poslije oćeve će im se 
smrti pridružiti i sestra Cetina. Jedna od pet sestara, 
koja je bila deset godina starija od Terezije, bila je 
primljena u samostan iskušenja u Caenu. Tako je 
korak preko praga samostana bio za Tereziju isto¬ 
dobno mali i veliki korak. Ona je napustila svijet da 
bi svoj život dragovoljno provela iza samostanskih 
zidova; iz udobna se stana preselila u sirotinjsku 
ćeliju gdje je zatekla ono najnužnije za život. Ali 
ona je, prema vlastitim riječima, sada našla duboki 
unutarnji mir koji ju više nikada nije napustio. Po¬ 
slije radosti zbog stupanja u samostan uslijedile su 
male i velike žrtve samostanskog života koje nisu 
mogle međutim smesti Tereziju u njezinu pozivu. 
Ona nije nikada u sebi gajila neke iluzije o redov¬ 
ničkom životu, već je križeve života prihvatila s 
ljubavlju, kako bi ljude koji su zgriješiti spasila od 
vječne propasti i privela ih milosrdnoj Božjoj lju¬ 
bavi. U skrovitosti samostana išla je svojim tako¬ 
zvanim “Malim putem duhovnog djetinjstva, pre¬ 
danosti i pouzdanja”. Ljubav prema Isusu dala joj je 
snagu da sve teškoće poput suhopamosti u molitvi, 
zadirkivanja susestara zbog njezine mladosti, boli 
zbog bolesti i nevolja vjerskih kušnji, prihvati i 
pretvori u blagoslov. U siječnju 1893. dobila je, iako 
još i sama veoma mlada, zadatak obrazovanja no¬ 
vakinja. U službi učiteljice novakinja pokušala je 
svojim susestrama dalje prenijeti duhovnost Maloga 

puta. Vrhunac njezine ljubavi prema Bogu bio je 
njezin zavjet milosrdnoj Božjoj ljubavi na blagdan 
Svetoga Trojstva 1895. On se vidno izražavao u sve 
dublje shvaćeoj ljubavi prema bližnjemu, kao što 
svjedoče mnogi primjeri iz njezina samostanskog 
života. Bez nekih osobitih vršenja pokore i velikih 
djela sazrela je u kratko vrijeme zahvaljujući ljubavi 
i duhovnoj čistoći, u najveću sveticu novoga vijeka. 
Umrla je od posljedica strašne tuberkuloze 30. rujna 
1897. u dobi od 24 godine. Posljednje riječi što ih je 
još uspjela prošaputati prije nego što je zauvijek po¬ 
nestalo daha zvuče poput sažetka njezina života: 
“Bože moj, ljubim te!" 

Štovana kao svetica 

Ubrzo poslije njezine smrti dolazili su brojni vje¬ 
rnici na njezin grob i vjerovali u njezin zagovor kod 
Boga; ta ona je prije svoga odlaska rekla: “Na nebu 
se neću odmarati, već ću činiti dobro na zemlji." 
Mnoga iznenadna izlječenja oboljelih od raka ili tu¬ 
berkuloze u zadnjem stadiju, iznenađujuće pomoći u 
teškim situacijama, zaštita u ratnoj opasnosti ili 
obraćenja bezvjeraca svjedoče o njezinoj blizini i 
ljubavi prema ljudima i poslije njezine smrti. 

Budući da su vjernici već uskoro štovali sestru 
Tereziju kao sveticu, proglasio ju je papa Pio XI. 
blaženom i svetom prije nego što je propisano crkve¬ 
nim pravom, naime 29. travnja 1923. i 17. svibnja 
1925. Zbog njezina misionarskog nazora, te njezine 
nazočnosti i pomoći misionarskim zemljama, pro¬ 
glasio ju je isti papa 14. prosinca 1927. zaštitnicom 

misija, skupa s Franjom Ksaverom. Njezino znače¬ 
nje i aktualnost pokazuju se u tome da ju je papa 
Ivan Pavao II. uzvisio 19. listopada 1997. u crkvenu 
naučiteljicu. 

Njezina autobiografija Povijest jedne duše koju 
je počela pisati u pokornosti prema svojoj glavarici, 
a dovršila nekoliko mjeseci prije svoje smrti, postala 
je ubrzo bestselerom koji je danas preveden na više 
od 60 jezika. Osobito zahvaljujući toj knjizi koja još 
i danas spada u najljepšu duhovnu književnost posta¬ 
la je Terezija u nekoliko desetljeća poznatom i omi¬ 
ljelom u čitavom svijetu. Mnogi su zahvaljujući njoj 
našli dublju vjeru, orijentaciju za svoj životni put i 
odgovor na pitanja života i vremena. A ipak: Do sre¬ 
dine ovoga stoljeća imala je većina ljudi idealiziranu 
i kićastu predodžbu o Tereziji. To je proizašlo s 
jedne strane iz obrade “Povijesti jedne duše” koju je 
njezina sestra Agneza - dakako u sporazumu s auto¬ 
ricom - na mnogim mjestima uljepšala ili stilski 
dotjerala, a s druge strane od Terezijina portreta što 
gaje naslikala njezina sestra Celina: lijepa redovnica 
s križem i ružama koja je prije pronalaska fotografije 
odredila sliku svetice. Poslije Agnezine smrti, a po 
nalogu pape Pija XII, počeli su se pedesetih godina 
objavljivati izvorni Terezijini tekstovi. U to je vrije¬ 
me otkriveno i 47 cmo bijelih fotografija - od nje¬ 
zina djetinjstva do samrtne postelje i po prvi put bilo 
je objelodanjeno Terezijino lice. Celina načinila te 
fotografije očevim fotoaparatom što gaje donijela sa 
sobom u samostan. U našem je vremenu isto tako 
važno da se sveta Terezija oslobodi kiča i slatkoće, 
kako bi izašao na vidjelo njezin pravi karakter koji je 

bio više borben. Tko dospije do površine u dubinu, 
razumjet će i odobravati riječi svete Edith Stein: “Ne 
poznajem ništa više od Terezije iz Lisieuxa.” 

U njezine štovatelje spadaju i veliki teolozi kao 
Yves Congar i Hans Urs von Balthasar, veliki filo¬ 
zofi kao Bergson i Guitton, poznati pisci kao Cla- 
udel, Bemanos i Daniel Rops, te sveci i blaženici 
kao blažena Elizabeta od Trojstva, pater Maximilijan 
Kolbe i Edith Stein. I majka Terezija iz Kalkute bila 
je kao mlada sestra u Lisieuxu, uzela ju kao uzor, pa 
je odjenuvši odoru redovnice nosila i njezino ime. 

Kao što postoje geniji među glazbenicima i u- 
mjetnicima, tako je Terezija bila žena Crkve oso¬ 
bito obdarena Božjim milostima, koja je pod vod¬ 
stvom Svetoga Duha oblikovala svoj život iz vjere i 
ljubavi. A ipak je uvijek ostala ponizna i malena, jer 
se osjećala bogato obdarenom od Boga. S psalmis- 
tom bih želio reći: “Dovijeka ću pjesmom slaviti 
milosti Gospodnje.” 



Najmlađa crkvena naučiteljica 


19. listopada 1997., na Svjetski dan misija, pro¬ 
glasio je papa Ivan Pavao II. svetu Tereziju iz Li- 
sieuxa crkvenom naučiteljicom. Taj je čin obavljen 
tijekom svečanog bogoslužja uz nazočnost više 
desetaka tisuća vjernika. U slučaju svete Terezije bio 
je načinjen i podastrijet spis od gotovo tisuću stra¬ 
nica o njezinu životu, njezinu učenju i njezinom iz¬ 
vanrednom djelovanju na ljude. Naposljetku se papa 
sam odlučio da tu mladu karmelićanku od 24 godine 
uzvisi u najmlađu od svih crkvenih naučitelja i nau¬ 
čiteljica. To je osobito vrijedno spomena, jer je time 
bila službeno uzdignuta u naučiteljicu opće Crkve 
mlada žena koja nije ni jedan jedini semestar stu¬ 
dirala teologiju. 

Ta je ista zamolba bila već 1932. upućena tadaš¬ 
njem papi Papi Piju XI., ali ju je on morao odbiti 
unatoč svom velikom štovanju Terezije. Vrijeme još 
nije bilo zrelo da bi jednu ženu proglasio crkvenom 
naučiteljicom, tek je papa Pavao VI. tu unio promje¬ 
ne i 1970. dodijelo tu čast čak dvjema ženama: Špa- 
njolki Tereziji iz Avile i Talijanki Katarini iz Siene. 
Danas znamo da i žene mogu velikim dijelom prido¬ 
nijeti teologiji, a prije svega mogu uspješno objasniti 
Božju nježnost i ljubav. 

Znanstvenica ljubavi 

Papa Ivan Pavao II. najavio je to imenovanje u 
Parizu na Svjetski dan mladeži 24. kolovoza 1997., 

pri završnom bogoslužju pred više od milijun mladih 
i obrazložio tu odluku između ostaloga ovako: 
“Terezijino učenje, istinska znanost ljubavi, divan je 
izraz njezine spoznaje Kristove tajne i njezina oso¬ 
bna iskustva milosti; ona pomaže muškarcima i 
ženama današnjice da bi bolje zamjećivali Božje 
darove i da bi širili dobru vijest o njegovoj bez¬ 
graničnoj ljubavi. Kao karmelićanka i žena apos¬ 
tolskog nazora, kao duhovna učiteljica mnogih re¬ 
dovnica i laika, kao zaštitnica misija zauzima sveta 
Terezija veoma istaknuto mjesto u Crkvi. Njezino 
učenje zaslužuje da bude priznato kao jedno od na¬ 
dasve plodonosnih ...” (Osservatore Romano od 29. 
kolovoza 1997.) 

Papa je u svojoj propovijedi 19. listopada 1997. 
rekao između ostaloga “da se danas događa nešto 
iznenađujuće. Sv. Terezija iz Lisieuxa nije mogla 
pohađati svučilište, niti se baviti sustavnim prouča¬ 
vanjima. Umrla je u mladoj dobi; a danas se unatoč 
tome štuje kao Doctor Ecclesiae, kao crkvena nau- 
čiteljica...” Papa je nastavio na svom materinjskom 
francuskom: ‘Terezija je dodouše najmlađa crkvena 
naučiteljica, ali njezin duhovni put pokazuje toliko 
mnogo zrelosti, a vjerska nadahnuća koja dolaze do 
izričaja u njezinim rukopisima, toliko su bogata i 
duboka da joj donose zasluge da zauzme mjesto 
među najvećim duhovnim učiteljima.” Nadalje je 
papa govorio o njezinom “Malom putu ljubavi, pre¬ 
danosti i pouzdanja” koji je svima nadohvat i preds¬ 
tavlja je kršćanima kao uzor i kao putokaz kroz naše 
doba koje je na pragu trećeg tisućljeća. 

Pri kraju svoga govora naglasio je papa veliku 
radost Crkve i mnogih pojedinačnih vjernika, jer je 
ispunjena njihova želja. Zatim je slavio Boga Isu¬ 
sovim riječima, jer je svoje tajne “sakrio od mudrih i 
umnih, a objavio malenima” (Mt 11,25). 

Od značenja je i dopis glavnog pretpostavljenog 
karmelićana od 1. listopada 1997. pod naslovom: 
“Crkvena naučiteljica za treće tisućljeće”. On iznosi 
u njemu značenje svete Terezije za duhovno usmje¬ 
ravanje sestara njezine zajednice i za čitavu Crkvu. 
“Ljudima našega doba koje u obitelji i u društvu pri¬ 
tišće toliko mnogo negativnih iskustava, te su stoga 
ispunjeni strahom i nesigumošću s obziroma na bu¬ 
dućnost, pokazuje Terezija da strah od svagdašnje 
nesigurnosti nestaje ako poklone ljubav Bogu i 
bližnjima. Nošeni znanjem da je Bog milosrdni Otac 
koji svojom ljubavlju prati sve svoje sinove i kćeri, a 
doći će malo pomalo do mira i radosti. Naša svetica 
nudi svijetu oboljelom od straha terapiju ljubavi 
prema Bogu i pouzdanja u njega, kao i predanosti 
bližnjima i ljubavi prema njima. Ona je otkrila dubo¬ 
ku istinu i dala je dalje nama da je Bog milosrdna 
ljubav koja bi željela darovati sebe svima koji su 
otvoreni za njega” (KNA, siječanj 1998.). 

(KNA = Die Katholische Nachrichtenagentur) 


19 



Vjera ima mnogo lica 


Mnogi ljudi ne žele više da ih vodi Riječ Božja i 
Crkva, veće žele sami uzeti u ruke svoj život i obli¬ 
kovati ga kako žele. Sve se više gubi vjera u daljnji 
život poslije smrti, vjera u učinkovitost sakramenata, 
pa i vjera u Crkvu. Nedavno je neki misionar rekao: 
”Mnogo sam godina bio u Africi i čeznem za tim da 
se tamo vratim. Tamo se vidi kako Crkva raste, dok 
u nas očito slabi." 

Vjera ima mnogo lica. Što se tiče vjere u Božju 
Riječ, u vezi s tim Terezija često spominje da svoj 
život prehranjuje iz Svetoga pisma. “U Svetom pi¬ 
smu nalazim snažnu i posve čistu hranu. Evanđelje 
mi daje prije svega ono što mi je potrebno za 
duboku, iskrenu molitvu, u njemu nalazim sve što 
treba moja sirota mala duša. U njemu otkrivam uvi¬ 
jek nova objašnjenja, skrivena u tajanstvena znače¬ 
nja... Isus ne treba ni knjige ni učitelje da bi pou¬ 
čavao; on, Učitelj nad učiteljima, poučava bez zvuka 
riječi. Nikada ga nisam čula da govori, ali osjećam 
daje on u meni, svakoga trenutka, on me vodi i uno¬ 
si u mene što treba reći ili učiniti" (Autobiografija). 

Jednom je misionaru napisala u pismu: Katkad, 
dok čitam neke duhovničke rasprave gdje se navodi 
da se savršenstvo postiže kroz mnoge teškoće, brzo 
se umori moj jadni, mali duh. Tada zatvorim učenu 
knjigu koja mi zadaje glavobolju i isušuje srce, te 
posegnem za Svetim pismom. Tada mi je sve puno 
svjetla. Jedna jedina riječ otvara mojoj duši beskraj¬ 
ne vidokruge, savršenost mi se čini lakom, vidim da 

je dovoljno spoznati svoje ništa i poput djeteta se 
baciti Bogu u naručje. Lijepe knjige koje ne mogu 
razumjeti, a još manje provesti u djelo, prepuštam 
velikim dušama, velikim duhovima, i radujem se što 
sam mala, jer samo djeca i oni koji su im slični bit će 
pripušteni nebeskoj gozbi. Veoma sam sretna da u 
Kraljevstvu Božjem ima mnogo stanova, jer kada bi 
postojali samo oni čiji mi je opis i put neshvatljiv, ne 
bih mogla tamo stupiti” (Pisma). 

Ona će kasnije u jednoj pjesmi reći: “Pokaži mi 
tajne što Evanđelje ih krije! Ah, neka ta zlatna knji¬ 
ga moje najdraže blago bude, misli na mene!" Da¬ 
kle, pustila je daje vodi Bog koji je u srcu poučava i 
koji joj govori u Svetom pismu. Tako je za kratko 
vrijeme dospjela do divljenja vrijedne veličine. 

Postati svetom 

Terezija je u knjigama o svecima tražila odgovor 
na pitanje kako bi ona kao obična kršćanka mogla 
postati svetom. Ona o tome piše: “U knjigama o sve¬ 
cima tražila sam neku uputu o dizalu koje bi me mo¬ 
glo odnijeti u visinu i naišla na vječne mudrosti u 
Starom zavjetu: ‘Tko je neiskusan, neka se svrati 
ovamo’ (Izr 9,4). Tako sam, sluteći da sam našla što 
sam tražila, došla do njega; a budući da sam još že¬ 
ljela znati što bi on učinio s onima posve malenima, 
nastavila sam svoja traganja u Svetom pismu. A 
našla samo ovo: ‘Kao što majka miluje svoje dijete, 
tako vas ja želim tješiti; na grudima vas svojim 
želim nositi i na koljenima vas svojim zibati!’ Ah, 
nikada nisu u moju dušu ušle nježnije i ljupkije rije- 

£i. Dizalo koje me trebalo uzdići k nebu, to su tvoje 
ruke, o Isuse! Ja zapravo ne trebam rasti, naprotiv, 
moram ostati mala, štoviše biti sve manjom. O moj 
Bože, ti si nadmašio moja očekivanja, a ja, ja ću do¬ 
vijeka pjesmom slaviti tvoje milosrđe." 

Njezina vjera u Kristovu nazočnost u svetoj 
euharistiji seže još unatrag u njezino djetinjstvo. 
Kada je njezina sestra Celina imala problema s 
pitanjem kako može Krist biti nazočan u maloj hos¬ 
tiji, odgovorila je četverogodišnjakinja: “Ali to nije 
teško! Ta Bog je svemoguć?” Terezija je odgovo¬ 
rila: “Svemoguć znači da Bog može učiniti sve što 
želi.” Kada se njezina četiri godine starija sestra 
Celina pripremala za prvu pričest, željela je i Tere¬ 
zija sudjelovati u toj pripremi i to vrijeme od četiri 
godine njoj se činilo predugim da bi dostojno pri¬ 
mila Gospodina. Često se osamila u svojoj sobi, ka¬ 
ko bi između svoga kreveta i zida mislila na dra¬ 
goga Boga. Divno piše i o svojim unutarnjim doživ¬ 
ljajima pri svojoj prvoj pričesti. Toga se dana naš 
susret nije više mogao nazvati običnim pogledom, 
već urastanjem jednoga u drugog. Mi nismo više bili 
dvoje; Terezija je nestala kao što se kap vode izgubi 
u golemom moru. Samo je Isus ostao, on je bio uči¬ 
telj, kralj" (Autobiografija). Od tada je često željela 
primati svetu euharistiju. Svojoj sestrični Mariji 
Gućrin koja se bojala da bi mogla Isusa primiti ne¬ 
dostojno i zbog toga nije željela ići na svetu pričest 
napisala je Terezija: “Isus ne silazi svaki dan s neba 
da bi ostao u zlatnom kaležu, već da bi našao drugo 
nebo, nebo naše duše, gdje nalazi radost.” Takav 

strah od svete pričesti bio je kobna posljedica jan- 
zenizma. 

Njezina se vjera pokazuje i u tome da je uvijek u 
svom životu željela ispunjavati Božju volju. “Od 
svoje treće godine nisam Bogu ništa odbila." Ili dru¬ 
gačije rečeno: “Nastojala sam se u svim svojim pos¬ 
tupcima dopasti Isusu i pazila sam na to da ga 
nikada ne uvrijedim." S pet godina prvi je put ra- 
zumijela propovijed u crkvi u kojoj se govorilo o 
Kristovim mukama. Bila je duboko ganuta. Njezina 
se povezanost s Bogom odražavala u crtama njezina 
lica, tako da se o toj djevojčici moglo reči: “Što li 
ima to dijete? Ima lijepe djece, ali ne takve ljepote; 
ta mala Terezija ima u očima nešto nebesko." 

S četrnaest je godina željela pomagati Isusu pri 
spašavanju ljudi od vječne propasti. Molitvom i 
odricanjem, kao i slavljenjem svetih misa molila je 
Boga da ubojicu Pranzinija spasi pakla. I taj je osu¬ 
đenik na smrt uistinu kratko prije svoga pogubljnja 
triput poljubio križ svećenika koji gaje pratio, što se 
može gledati kao znak obraćenja u posljednjem 
trenutku. Time je za Tereziju ušlo njezino “prvo di¬ 
jete" u božansko milosrđe. 

Vjera u crkvu 

Terezija nas uči i vjeri u skrivenu Kristovu na¬ 
zočnost u predstavnicima crkvene službe. Iako je sa 
svećenicima doživjela i razočaranja, iako joj ni papa 
nije dao “zeleno svjetlo" za stupanje u karmelićanski 
samostan, nije o svećenicima i papi sudila, već je 
molila za njih. Unatoč svojim razočaranjima voljela 

je Crkvu kao majku i željela je biti ljubav u srcu 
Crkve. Kao što ljudsko srce pokreće sve dijelove 
tijela, tako ona želi ljubavlju u srcu Crkve osnažiti i 
aktivirati sve dijelove Crkve. 

U posljednjih godinu i pol njezina života isku¬ 
šavao je Bog njezinu vjeru i uzeo joj sva lijepa 
osjećanja. Ona se osjećala kao u nekom tunelu kamo 
nije moglo prodrijeti svjetlo. Ali čujmo sami: “U 
tako radosnim danima uskrsnog doba dao mi je Isus 
da osjetim kako uistinu postoje duše bez vjere i bez 
nade koje zlouporabom milosti gube to dragocjeno 
blago, izvor jedinih čistih i istinskih radosti. On je 
dopustio da u moju dušu prodru najdublje tame. To 
iskušavanje nije trebalo trajati tek nekoliko dana, 
nekoliko tjedana; prošli su već mjeseci kako trpim 
zbog toga i čekam trenutak svoga oslobođenja. Rado 
bih izrazila što osjećam, ali to je nemoguće; mora se 
proći tim mračnim tunelom da bi se shvatila ta tama. 
Razabirući glasove grešnika čujem kako mi se iz 
tmine podruguju i dovikuju mi. Ti sanjaš o svjetlu, o 
zavičaju prožetom miomirisima, sanjaš o vječnom 
domu Stvoritelja svih tih čudesnih djela; zavaravaš 
se da ćeš jednoga dana uteći maglama što te okru¬ 
žuju. Samo se ti raduj smrti koja ti neće dati ono 
čemu se nadaš, već još dublju noć, noć ništavnosti! 
Voljena Majko, ova slika moje kušnje nesavršena je 
skica uspoređena s modelom; ali ne želim dalje o 
tome pisati; bojala bih se da ću huliti. Ah, neka mi 
Bog oprosti! Ta ona zna, ako i ne kušam užitak 
vjere, barem nastojim činiti njezina djela. U zadnjih 
godinu dana pobudila sam čin vjere nego više puta 
tijekom čitavog svog života” (Autobiografija). Ona 

se zbog tih vjerskih kušnji u posljednjim mjesecima 
svoga života osjeća solidarna s bezvjemicima svoga 
doba. Ali te vjerske teškoće i te unutarnje borbe 
pretvara - kao što je činila tako često u svom životu 
- u dobro i žrtvuje za bezvjemike. Na poticaj jednog 
redovnika kome je opisala svoje vjerske teškoće, 
nosila je tekst apostolskog vjerovanja kod sebe u 
svojoj redovničkoj haljini. Njezina želja za vjerom i 
nebrojene molitve očuvali su je od propasti. Njezina 
je volja pobijedila i vjera joj se pročistila poput 
zlata. 

Ta se vjera u Boga odnosila i na Mariju s kojom 
je već kao dijete osjećala duboku povezanost. Mari¬ 
jinoj zaštiti i njezinu smiješku zahvaljivala je deseto- 
godišnjakinja čuvanje u tajanstvenoj bolesti i izlje¬ 
čenje. Kada je trebala govoriti pred novakinjama, 
prethodno se molila Mariji i nikada nije ostala bez 
pomoći. Marijin kipić iz kuće Martin bio joj je utje¬ 
ha u teškoj bolesti, sve do smrti. U posljednjem svib¬ 
nju svoga života pretočila je svoje štovanje prema 
Mariji u pjesmu koja sadrži dvadeset pet kitica. Što 
je mislila o Mariji izraženo je u slijedećim riječima: 
“Kada bih bila svećenik, kako bih rado propovije¬ 
dala o Mariji. Ali ona nije nepristupačna, već se 
treba prikazati kao netko koga se može nasljedovati. 
Ona je više majka nego kraljica." 

Nada i pouzdanje bez granica 


Samosvijesti većine ljudi današnjega doba odgo¬ 
vara da sve žele učiniti sami i sa svime izići na kraj 
bez Boga: U društvu, u politici, u gospodarskom ži¬ 
votu, u tehnici i znanosti uzdaju se ljudi u svoje 
vlastite snage, uvjereni su da mogu ostvariti gotovo 
sve što žele. Bog im nije potreban, sve dok jednom 
ne udare o vlastite granice. 

Terezija je trebala Boga u svom životu, kada se 
nalazila u teškoj situaciji i vidjela pred sobom 
“brdo” koje nije mogla svladati. Ona je znala kome 
se može obratiti, pa je to i činila. O svojoj želji da 
postane sveticom piše sljedeće: ‘Ta se želja može 
činiti nestvarnom i oholom kada se zna koliko sam 
ja bila slaba i nesavršen, što sam još uvijek i nakon 
tolikih godina provedenih u samostanu; ja gajim me¬ 
đutim uvijek drsko pouzdanje da ću postati sve¬ 
ticom; jer ne računam na svoje zasluge, budući da ih 
nemam, već se uzdam u onoga koji je sam vrlina i 
svetost. Samo on koji se zadovoljava svojim slabim 
naporima, uzdići će me k sebi, učiniti me svetom 
obavivši me svojim beskrajnim zaslugama. Tada ni¬ 
sam mislila da se mora mnogo trpjeti da bi se 
dospjelo do svetosti; dragi Bog nije međutim oklije¬ 
vao da mi to pokaže” (Autobiografija). Terezija se 
nadala da će je Bog učiniti svetom i spoznala da 
upravo zbog toga mora ostati mala da ne smije 
mnogo držati do svojih zasluga. Kasnije je čak misli¬ 
la da su sve njezine zasluge u Božjim očima nečiste, 
na primjer zbog oholosti, sebičnosti ili zbog želje za 

nagradom. Jedino ljubav treba biti poticaj za ljudska 
djela, za ljudske postupke. Ona nije izgubila svoje 
pouzdanje ni svoju vedrinu ni onda kada joj je otac, 
ubrzo poslije njezina stupanja u samostan, pretrpio 
moždani udar, uslijed čega je kasnije bio duševno 
bolestan. Govorila je da njezin otac preživljava vri¬ 
jeme čistilišta već na zemlji i prikazivala tu unu¬ 
tarnju patnju kao blago koje obogaćuje dušu. I u tre¬ 
nucima osamljenosti i unutarnjih kušnji nadala se u 
Božju pomoć. “Ja se obraćam dragom Bogu, svim 
svecima i unatoč tome im zahvaljujem; vjerujem da 
oni žele vidjeti dokle seže moja nada... Ali riječi o 
Jobu nisu uzalud ušle u moje srce: I da me Bog 
ubije, ipak bih se uzdao u njega! Priznajem, dugo je 
trajalo dok sam postigla taj stupanj predanosti; ali 
sada sam tamo. Gospodin me je uzeo i stavio ona¬ 
mo.” 


“Napuni moju malu ruku” 

Čak i kada su zadaci koji su joj se postavljali 
prelazili njezine snage, Terezija je vjerovala u Boga. 
Majka glavarica povjerila joj je, kada su joj bile 22 
godine, vođenje novakinja, ona je odmah uvidjela 
svoju nesposobnost i uložila svu nadu u Boga: “Cim 
sam stupila u svetište duša, prosudila sam od prvog 
trenutka da zadatak prelazi moje snage; tada sam 
veoma brzo potražila utočište u naručju dragoga Bo¬ 
ga; oponašala sam malu djecu kada osjećaju strah, 
skriju plavu glavicu na očevo rame, i rekla sam: Go¬ 
spode, ti vidiš da sam premala da bih hranila tvoju 
djecu. Želiš li putem mene svakoj dati što treba, tada 

napuni moju malu ruku i ja ću nenapuštajući tvoje 
naručje, djeliti tvoja blaga dušama koje me mole za 
hranu. Budu li me one držale da je po njihovu ukusu, 
znat ću da za to ne trebaju zahvaliti meni, već tebi; 
ali budu li se žalile i bile nezadovoljne s onim što im 
dajem, to neće narušiti moj mir, pokušat ću ih uvje¬ 
riti da ta hrana dolazi od tebe i neću tražiti drugu 
hranu za njih" (Autobiografja). Ona nije nikada bila 
razočarana u svojoj nadi. Svojim je novakinjama 
dala mnogo dobra i rekla: “Od Boga se dobiva točno 
onoliko koliko od njega očekujemo." I blaženu Dje¬ 
vicu Mariju molila je za njezin zagovor i njezinu 
zaštitu i nikada se nije razočarala. Uvijek je nalazila 
prave riječi da bi hranila duše mladih sestara. 

Želimo li pomoći drugima, a ne možemo, smije¬ 
mo se oslanjati na Boga. Kada je neka novakinja bila 
tužna, a ona je nije mogla utješiti, molila je dragoga 
Boga s mnogo pouzdanja da je on utješi i pokaže joj 
svoju volju. Tada se nije više brinula zbog nje, a 
njezino pouzdanje nije bilo razočarano: Novakinja je 
primila prosvjetljenje i utjehu kao što je Terezija za 
nju molila. 

Terezija se neograničeno uzdala u molitvu i svje¬ 
dočila da ju je Bog uvijek uslišao. On nam, po svom 
vlastitom obećanju "kucajte i otvorit će vam se", ne 
može ništa odbiti. Ona je u tom uvjerenju molila i za 
zločinca Pranzinija: "Sigurna sam, o moj Bože, da 
ćeš mu pokloniti oprost; i čak kada se on ne bi ispo- 
vijedio, vjerujem da bi ga u posljednjem trenutku 
ganuo i pokrenuo da se pokaje." 

“On poznaje našu slabost” 

Terezija je i u slabosti i grijehu polagala nadu u 
Božju ljubav i njegovo milosrđe. Za nju je čak i 
njegova pravednost u službi milosrđa, jer on poznaje 
našu slabost. U pismu upućenom nekom misionaru 
napisala je u godini svoje smrti: “Znam da moramo 
biti veoma čisti da bismo se pojavili pred najsvetijim 
Bogom. Ali isto tako znam da je on beskrajno pra¬ 
vedan; a ta pravednost koje se plaše tolike duše, za 
mene je predmet moje radosti i moga pouzdanja. Biti 
pravedan ne znači samo strogost i nepopustljivost 
prema krivcima, prema grešnicima, to isto tako znači 
priznanje iskrenoj volji i nagrađivanje kreposti. Od 
pravednosti dragoga Boga očekujem isto onoliko 
kao od njegova milosrđa. Budući da je on pravedan, 
tada je i suosjećajan i pun blagosti, spor u kažnja¬ 
vanju, a bogat milosrđem, jer on poznaje našu sla¬ 
bost i misli na to da smo mi prah. Kao što otac voli 
svoju djecu, tako je Gospodin milosrdan prema na¬ 
ma!” (Pisma). 

Kada ju je Bog iskušavao u njezinoj vjeri i kada 
nije više primala ništa s neba, sačuvala je svoju nadu 
i ustrajno molila. Nadala se kada nije imala mnogo 
razloga za to i odolijevala napadima zla neprijatelja. 
Svoje je borbe žrtvovala za bezvjemike svoga doba i 
načinila iz toga izvor blagoslova. 

Primjer nade iz njezine mladenačke dobi svakako 
je njezina borba oko stupanja u karmelićanski samo¬ 
stan. Kada je na Duhove 1887. zamolila oca da joj 
dopusti odlazak u karmelićanski samostan, molila je 
prvo za pomoć Svetoga Duha, te zagovor apstola. 

Kada se njezin ujak Gućrin usprotivio, jer je još bila 
premlada, opet se molila Bogu da joj pomogne pri 
svladavanju te teškoće i molitva joj je bila uslišana. 
Isto se dogodilo i kada joj superior karmelićanskog 
samostana Delatroette i biskup nisu željeli dati svoju 
suglasnost. Ona nije zbog toga gubila hrabrost i vje¬ 
ru u Boga, već je sa svojim ocem i sestrom Celina 
hodočastila u Rim kako bi sama zamolila od Svetoga 
oca dopuštenje da smije s 15 godina stupiti u karme- 
lićanski samostan. Unatoč svojoj plahosti skupila je 
hrabrosti da mu se obrati, što više da ga pritjesni 
svojim molbama. Ali on ju je uputio na pretpostav¬ 
ljene i na dragoga Boga. Iako je bila tužna, nije se 
predavala i svu svoju nadu sada je polagala u Boga. 
Vidjela je sebe kao igračku maloga Isusa s kojom on 
može činiti što želi. 

Velika nada njezina života bio je vječni život 
gore uz Boga. Ona se od svoje mladosti mogla bez 
teškoća odvojiti od zemaljskih stvari i svojim je 
držanjem često već bila na nebu. Ali ono što ju je 
privlačilo nebu nije bila njezina sreća, već pomisao 
da će tamo moći još više voljeti dragoga Boga. 
“Voljeti i biti voljen, to je ono što me privlači." 
Željela je da s neba potiče ljude da vole Boga kao 
što ga ona voli. 

Njezino odvajanje od svijeta sazrelo je već u de¬ 
setogodišnjoj djevojčici, kada je nakon teške bolesti 
ponovno ozdravila. Otac ju je poveo sa sobom na 
dopust radi oporavka i to u Alen 9 on gdje je imao 
imućne prijatelje i znance. Tu je upoznala takozvanu 
sreću svijeta. Ali već je tada osjetila šupljinu i do¬ 
sadu te sreće, te je kasnije napisala: “Svijet sam 

upoznala upravo toliko da ga mogu prezirati.” Nju je 
moglo zadovoljiti samo ono Stoje vječno. 

Njezina pripadnost Bogu i njezin unutarnji mir 
izražavali su se i na njezinu licu koje je uvijek bilo 
smireno. Nikada ju se nije moglo vidjeti nabrana 
čela ili prestraSena pogleda. Svojim je novakinjama 
govorila: "Lice je obraz duSe; jer Bog i anđeli ne¬ 
prestano nas motre.” 

Tereziju su pred njezinu smrt dvije sestre pitale 
ne boji li se umrijeti. Ona je odgovorila: ”Ne smije¬ 
mo se bojati smrti, jer odvajanje duše od tijela jedino 
je sredstvo da se sjedinimo s Bogom.” 

Veliki cilj njezine nade bila je i zajednica sveta¬ 
ca. Govorila je da bi se zahvaljujući toj zajednici 
mogla obogatiti u svemu dobru, na nebu i na zemlji, 
s anđelima i svecima. 

Naposljetku se može reći da je Terezija nastojala 
vidjeti Boga u svemu i prepoznati njegovo djelo u 
najmanjim stvarima. Njezin duh vjere i nade poka¬ 
zao se i u bolnim kušnjama i ona je i u tome vidjela 
Božiju ljubav. Njezino je srce bilo uvijek spremno 
slaviti Boga u svemu. Njezinu je dušu uvijek ispu¬ 
njavalo duboko pouzdanje u Boga. 

Snažna poput junaka 


Sveta Terezija je prijašnjih desetljeća često bila 
na slikama, te kipovima prikazivana dosta slatkasto, 
gotovo kičasto, tako da su je neki kršćani držali 
nepristupačnom. Hans Urs von Balthasar rekao je 
jednom da su Tereziju tek fotografi izdigli iz groba 
šminke. Terezija je mnogim kršćanima ulijevala 
poštovanje upravo zato što je bila poznata kao snaž¬ 
na žena. Jednom je rekla: “Željela bih, kćeri moje 
(mislila je na sestre svoga reda), da ni u čemu ne 
budete nalik na slabe žene, već u svemu na muš¬ 
karce. Vi ste tu da se borite za Boga.” 

Terezijinim je prijateljima uspjelo posljednjih 
desetljeća sve više osloboditi Tereziju onog kičastog 
prikaza i pokazati njezino pravo lice. Ona je bila 
jaka žena koja je bila sprenma za Isusa i obranu 
Crkve “umrijeti na bojnom polju”. Tako je pisala 
svojoj sestri Mariji: “Osim svoga unutarnjeg poziva 
kao karmelićanka, Isusova nevjesta i majka duša, 
osjećam još i druge pozive u sebi; osjećam poziv za 
ratnika, svećenika, misionara, crkvena učitelja, mu¬ 
čenika; ukratko, osjećam potrebu, želju, da za tebe, 
Isuse, ispunjavam junačka djela. U svojoj duši osje¬ 
ćam hrabrost križara papinskog vojnika; za obranu 
crkve željela bih umrijeti na bojnom polju “(Au¬ 
tobiografija). Njezin je uzor bila Ivana Orleanska, 
kao žena koja je otišla ratovati za francuskog kralja i 
s vojskom oslobodila grad Orleans od Engleza. Ali 
Terezija se nije željela boriti za nekog zemaljskog 
kralja , već za nebeskog. Ona nije željela staviti na 

sebe željezni oklop, već se boriti oružjem vjere i žrt¬ 
ve. Poznate su njezine riječi: “Molitva i žrtva moja 
jedina su moć.” A jednom je rekla: “Molitva je ono 
što čini moju snagu. Molitvom se može postići mno¬ 
go više nego riječima." Kasnije navodi još i druga “ 
oružja”, naime ljubav i patnju. Duboka patnja znači 
još više od molitve i žrtve, jer u patnji je Bog na 
djelu, mi je moramo samo podnijeti i žrtvovati. TS 
Gospodin je svojim mukama i umiranjem izbavio 
ljude. Terezija je, baš kao i Ivana Orleanska, bila po 
prirodi bojažljiva, ali se zahvaljujući milosti i snazi 
Božjoj osjećala jakom. 

Moja oružtja 

Pola godine prije svoje smrti napisala je za 
polaganje zavjeta svoje sestrične i susestre, Marije 
Euharistijske, pijesmu s naslovom: “Moja oružija”. 
Kao uvod u pjesmu navodi riječi Sv. Pavla koje je 
napisao u Poslanici Efežanima: “Obucite se bojnu 
opremu Božju da se mognete suprostaviti đavol¬ 
skim napadima” (Ef 6,11). Zatim slijedi prva od pet 
kitica: 

"Ja ondje svemogućeg nosim, njegova me 
božanska ruka naoružala. 

Ničega se ubuduće ja bojati neću. 

Tko me od njegove ljubavi rastaviti može? 
Pohitam li na borilište za njega, 
ni oružja se ni paljbe neću bojati. 

Neprijatelji moji neka znaju da kraljica sam ja, 
da nevjesta sam Božja. 

O Isuse moj, časno ću nositi oružje tvoje, 
pod budnim pogledom očiju tvojih. 

Moj će najljepši nakit do kraja 

moga života 

biti moji zavjeti sveti ." 

Posljednja kitica završava stihovima: 

“ U naručju tvom, moj božanski Zaručniče, 
smješeći se prkosim kiši metaka, 
i pjevajući umrijet ću na bojištu, 
s oružjem u ruci ." 

(Pjesme) 

Da li je Terezija imala u svojim žilama borbenu 
krv, jer su joj djedovi bili profesionalni vojnik i 
redar? Francuski su je vojnici u Prvom svjetskom 
ratu dozivali u pomoć i osjetili njezinu zaštitu. Mno¬ 
gi su pričali da im se prikazala na bojištu i čuvala ih. 
Njezine spomenploče krase pobočnu kapelu karmeli- 
ćanske crkve i svjedoče o tome. 

Terezija je već od djetinjstva pokazivala neo¬ 
bičnu duševnu snagu, na primjer kada joj je već rano 
umrla majka, a ona je to prihvatila nijemo i taj gu¬ 
bitak proživljavala duboko u svojoj duši, ne pokazu¬ 
jući prema van te svoje osjećaje, dakle svladavajući 
ih u svojoj nutrini. Ni kada su njezina sestra Paulina 
(koja joj je bila zamjena za majku) i Marija stupile u 
samostan i ostavile je, ni tada se nije žalila, iako je 
taj ponovni rastanak od važnih bliskih osoba izazvao 
u desetogodišnjakinje tešku bolest, navodno psiho¬ 
somatsku. 

Snagu je pokazivala i onda kada su je kao dijete 
grdili ili krivo optužili. Nikada se nije branila, već se 
svladala i svoju obranu prepustila Bogu. Isto se tako 
nije nikada žalila kada je bila zapostavljena, na 
primjer kada je njezina sestra Celina smjela dobivati 
poduku iz slikanja, a ona nije. Kada je njezino stu¬ 
panje u samostan bilo odgođeno za Uskrsno doba, 
iskoristila je preostale mjesece u vanjskom svijetu da 
bi slomila svoju snažnu samovolju koja je uvijek 
željela biti u pravu. U samostanu je bila obvezatna 
poslušnost. Snagu volje pokazala je i s obzirom na 
brojne tjelesne i duševne boli u njezinu djetinjstvu i 
mladosti. Pritom je njezina osjetljiva priroda sigurno 
trpjela, na primjer zbog neljubazna vladanja suučes¬ 
nica. Ali ona je to podnosila ne dajući se odvratiti od 
svoje obveze i svoga rada. 

“One jasne noći..." 

Kao što ona piše u svojoj autobiografiji, smrt nje¬ 
zine majke promijenila je njezin karakter: Postala je 
osjetljivom i plačljivom, veoma okrenutom samoj 
sebi i plaha spram bližnjih. Zbog toga je patila, ali ni 
uz sav napor nije mogla ispraviti te greške i slabosti. 
Po njezinim je riječima bilo potrebno malo čudo da 
bi ponovno stekla svoju duševnu snagu i uravno¬ 
teženost. To se dogodilo na božični blagdan 1886. 
Poslije ponoćke. Ona veoma lijepo opisuje svoju 
unutarnju preobrazbu i smatra da tu počinje novo i 
lijepo životno razdoblje. “One jasne noći kada je on 
(Isus) učinio sebe slabim zbog ljubavi prema meni, 
učinio je mene snažnom i hrabrom. Dao mi je svoje 

oružje i od one blagoslovljene noći nisam više bila 
ni u jednoj borbi pobjedena, naprotiv, koračala sam 
iz pobjede u pobjedu i počela sam se osjećati tako 
reći poput diva. Mala je Terezija opet našla svoju 
duševnu snagu koju je izgubila u dobi od 4 godine i 
koju je sada trebala zauvijek sačuvati" (Autobiogra¬ 
fija). 

U svojem je redovničkom životu morala isto tako 
izdržati mnoge kušnje zbog susestara i majke gla¬ 
vatice. Šutke je podnosila daje ona postupala s njom 
veoma strogo ili je često nepravedno korila. Njezinu 
je ćudljivost prihvaćala zbog ljubavi prema Bogu i 
žrtvovala je za obraćanje grešnika. Isto je tako pod¬ 
nosila loše vladanje i podrugivanje svojih susestara u 
vezi s jelom, te s njezinom mladošću. Tako su joj 
kao mladoj novakinji često gurnule ostatke jela, jer 
se nikada nije žalila i uvijek je bila strpljiva. Često 
su na njezinu tanjuru čak bili ostaci hrane koji su već 
više puta u tjednu bili pogtijani. Svoju sestru Agnes 
koja je sve to vidjela, uvjeravala je kako je sretna i 
da ima dovoljno svega za život. Kroz takva je mala 
oskudijevanja i trpljenja sve više rasla u svom savr¬ 
šenstvu. 

Njezina se snaga pokazala i u tome da se nikada 
nije rasrdila ako joj je netko rekao neku grubu riječ. 
Prilikom mise zadušnice za majku Genevevu poklo¬ 
nili su Terezijini rođaci cvijeće koje je ona pri ukra¬ 
šavanju oltara stavila naprijed, jer je bilo najljepše. 
Tada ju je jedna sestra laikinja ukorila zato što je 
kite cvijeća svoje obitelji stavila u prvi red, a cvijeće 
radnika samostana više prema natrag. Terezija je 
uložila sav svoj trud da bi oltar ukusno ukrasila. Ali 

ta joj je sestra predbacila da je imala nepoštene na¬ 
mjere, što je Tereziju moralo ražalostiti, ali ona je 
šutjela i stavila cvijeće siromašnih u prednji red, 
iako sada više nije moglo biti govora o lijepom 
oltarskom ukrasu. Da se Terezija nije ljutila na nju i 
da joj je oporostila, pokazalo se kratko poslije nje¬ 
zine smrti: Taje sestra skrušeno i pokajnički dotakla 
svojim čelom noge pokojnice i odmah bila oslobo¬ 
đena teške glavobolje. Ona je dobila prvu “ružu” 
uslišanja molitve. Terezija je naime prije svoje smrti 
obećala kako će učiniti da s neba pada “kiša ruža”. 
Time je mislila uslišanja molitava i uistinu se prvo 
dogodilo odmah poslije njezine smrti. 

“Najsvetijeg lica'* 

Nezina se snaga pokazala i u bolesti njezina oca 
koji je pretrpio više moždanih udara i mozak mu je 
bolovao od arterioskleroze. Njezine su sestre bile 
veoma potištene, ali ona je tu očevu bolest podnosila 
s mnogo vjere u duši. I ona je sigurno zbog nje pati¬ 
la, ti svoga je oca nazivala svojim voljenim kraljem 
i bila je njegova ljubimica; ali u bolesnom je ocu sve 
više prepoznavala sliku Krista u mukama. U to se 
vrijeme u narodu gajila pobožnost štovanja naj¬ 
svetijeg lica, a Terezija je kao svoj drugi pridjevak 
prihvatila: “Najsvetijeg lica”. Svoje je patnje i ne¬ 
volje žrtvovala za posrnule ljude, zločince i grešnike 
i načinila od toga izvor blagoslova. Kada je na jednu 
sliku zapisala najveće milosti svoga života, zabilje¬ 
žila je na nju i 12. veljače 1890., dan kada je njezin 

duševno bolesni otac otpremljen u dom za stare i 
bolesne ljude “K dobrom pastiru”. 

Toliko se svladavala da je unatoč mnogim pat¬ 
njama uvijek bila smirena, a na licu joj se mogao 
vidjeti blagi osmijeh. Nije željela tužnim i nezado¬ 
voljnim licem rastužiti Boga, niti je željela pokazi¬ 
vati svoju patnju pred susestrama. Njezin osmijeh 
nije bio izraz prirodne radosti, već izraz njezine lju¬ 
bavi prema Bogu koja je patnju pretvarala u radost. 
Njezino držanje nije međutim bilo namješteno i oho¬ 
lo, već jednostavno, skromno i prirodno. 

Zbog svoje ljubavi prema Bogu i Gospodinu u 
mukama nije se nikada žalila zbog svojih muka, bile 
one izazvane bolešću ili podrugivanjima sestara u 
samostanu. Naprotiv: Kada je bila osobito radosna, 
na primjer pri zajedničkom vremenu za odmor, 
moglo se iz toga zaključiti daje nešto muči. Kada bi 
joj bilo postavljeno pitanje zašto se tako raduje, 
odgovorila bi: “Zato što patim; ništa mi ne daruje 
toliku radost kao patnja”. Po Bogu je shvatila da joj 
se u patnji poklanjaju duše, to znači da se ljudi okre¬ 
ću Bogu. To ju je ispunjavalo radošću i ukazuje na 
golemu duševnu snagu. 

Njezina se junačka duševna snaga osobito poka¬ 
zala u teškom oboljenju od tuberkuloze. Ona je, 
dopuštajući da se nešto primijeti, ispunjavala svako¬ 
dnevno svoje zadatke i obveze. U noći prije Velikog 
petka 1896. godine imala je prvi put izljev krvi na 
usta i slutila skori svršetak svoga života. Na taj je 
Veliki petak ipak obavljala svoje poslove, kao na 
primjer pranje prozora u hodniku samostana. Radila 
je dalje i druge teške poslove, kao metenje prašne 

dvorane ili poslove u praonici rublja. Kada je je¬ 
dnom za vrijeme obroka dobila napadaj kašlja, rekla 
je majka glavarica dosta grubo:”Ali Sestro Terezija, 
izađite konačno!” Ona je primila prijekor ne rekavši 
ni riječi i odmah je izašla van. 

Tijekom svoje teške bolesti mogla je veoma jasno 
pokazati svoju unutarnju snagu. Patila je od uznapre¬ 
dovale tuberkuloze s napadajima kašlja i gušenja, s 
izbacivanjem krvi, groznicom, jakim znojenjem i 
smetnjama u prokrvljenosti... Kada je jedne večeri 
dobila žestoki napadaj groznice, dala joj je medi¬ 
cinska sestra bocu grijalicu, a na grudi joj utrljala 
tinkturu joda. Terezija je šutke podnosila tu krivu 
terapiju koja je još pojačala vrućicu i žrtvovala je 
dragom Bogu. Nekoliko minuta kasnije donijela joj 
je medicinska sestra osvježavajući napitak koji ju je 
ohladio. Ona je često pričala tu zgodu, kako bi po¬ 
kazala da se uvijek smijemo povjeriti dragom Bogu: 
On sve popravi. 

PlaCući se smiješiti 

Terezija je dokazala svoju snagu i poslije prvog 
izlijeva krvi iz pluća u noći uoči Velikog petka 
1896. Ona nije željela zapaliti svjetiljku da bi se uvi- 
jerila što se dogodilo. Time je htjela ugušiti svoju 
radoznalost i čekala je do ranog jutra. Tada je vidjela 
da joj je maramica sva krvava i mislila na svršetak 
svoga života, ne zapadajući u paniku. Naprotiv: 
Slutila je dolazak svoga mladoženje koji joj je tiho 
pokucao, i radovala se tome. Sljedeći je dan rekla 
svojoj majci priorici ‘To me je eto zadesilo, ali mo- 

lim vas, ne uzimajte to kao važno; ja nemam boli i 
molim vas pustite me da kao sve druge nastavim s 
vježbama Velikog tjedna. ‘Tako je izdržala još godi¬ 
nu dana puna hrabrosti i požrtvovnog duha, dok 
konačno nije više mogla sudjelovati u duhovnim 
vježbama sestara. Unatoč svojoj bolesti obavljala je i 
svoje svakodnevne poslove kao čišćenje, vješanje 
rublja ili služba u sakristiji... Više puta je u groznici 
otišla u praonicu rublja ili uz jake boli, na primjer s 
flaster-melemom na leđima i grudima, obavljala dru¬ 
ge poslove. Jednom je morala pretrpjeti bolnu igni- 
punkturu, pri čemu je dobila 500 uboda usijanom 
iglom. Hrabro je podnijela to liječenje i poslije njega 
otišla šutke u svoju ćeliju gdje je legla na slamaricu. 
Poslijednji su je dana sigurno čuli kako jadikuje 
zbog boli i teškog disanja, ali to nije bilo jadikovanje 
i negodovanje na Božiji račun. S osmijehom je pri¬ 
mala svoje posjetitelje u bolesničkoj sobi i do kraja 
je bila spremna na šalu. Kada su joj jednom dosa¬ 
đivale dvije muhe, a nije se mogla od njih obraniti, 
rekla je medicinska sestra: “Ja ću ih ubiti!” Terezija 
je odvratila: “Ne, nemojte ih ubiti, ta ne znate koja 
mi je od njih dosađivala. Tako biste mogli ubiti onu 
nedužnu!” 

Kada joj se stanje posve pogoršalo, upitala je 
svoju majku prioricu je li to samrtna borba. Ona joj 
je odgovorila potvrdno i dodala kako Bog može tu 
borbu produžiti joj nekoliko sati. Terezija je hrabro 
odgovorila slabim glasom: “Dakle dobro, dalje, da¬ 
lje! Ne bih željela kraće patiti." Zatim je pogledala 
križ u svojim rukama i izgovorila svoje posljednje 
riječi: “O, ljubim ga! Bože moj, ljubim te!” 

Terezijina je želja uvijek bila da umre kao muče¬ 
nica. Već je kao četmaestogodišnjakinja poljubila tlo 
u rimskom koloseumu, gdje su nekada prolili svoju 
krv rano - kršćanski mučenici. Njezina duga i drago¬ 
voljna patnja, povraćanje krvi i velike boli postav¬ 
ljaju je u blizinu mučenika, iako nije umrla na kocu 
za nabijanje osuđenika, već u bolesničkoj postelji. 
Ona je svoj život dragovoljno ponudila Bogu za 
spašavnje ljudi i darovala mu sve svoje muke. Zbog 
ljubavi je bila jaka poput junaka sve do posljednjeg 
daha. 

Poniznost do krajnosti 


U današnjem dobu žele ljudi biti uvaženi; mnogi 
se hvale svojim uspjesima, putovanjima, posjedom, 
autom...Znanstvenici i tehničari uzoholili su se zbog 
svojih napredaka na području prirodne znanosti, 
tehnike, medija, biologije i medicine. Oni su uvjere¬ 
ni da se sve može načiniti i više ne trebaju Gospodi¬ 
na Boga. Oholi se čovjek ne obraća Bogu ako je u 
nevolji, on ne priznaje ni svoju slabost i svoje 
pogreške. - U svete Terezije nalazimo upravo opre¬ 
čni nazor: Ona je uvijek željela biti mala pred 
Bogom i ostati ovisnom o njemu kao dijete o rodite¬ 
ljima. Bila joj je poznata i njezina vlastita slabost i 
molila je Boga da je učini jačom; ona je trebala 
Boga na putu k savršenstvu života i za postizanje 
svetosti. Jednom riječju, bila je ponizna. 

Poniznost je važna kršćanska vrlina, bez nje ne 
možemo opstati pred Bogom. Bog je sšm postao 
poniznim i malim u Isusu Kristu, kako bi služio 
ljudima i spasio ih. U Poslanici Filipljanima (2,3-7) 
piše sveti Pavao: “Ne činite ništa iz sebičnosti i tašte 
slave, nego u poniznosti smatrajte jedan drugoga 
većim od sebe! Ne gledajte pojedini samo na svoju 
vlastitu korist nego i na korist drugih! Težite među 
sobom za onim čim treba da težite u Isusu Kristu! 
On, božanske naravi, nije se ljubomorno držao svoje 
jednakosti s Bogom, već se nje lišio uzevši narav 
sluge i postavši sličan ljudima.” 

Budući da je Bog sebe toliko ponizio, trebaju i 
ljudi biti ponizni i drugoga cijeniti više nego sama 

sebe. Poniznost je isto tako plod ljubavi i pridonosi 
slozi među ljudima, dok častohleplje, hvalisanje i 
nepopustljivost uništavaju tu slogu. 

Poniznost nalazimo i u Marije koja sebe naziva 
Božjom služavkom. 

Dakle, vidimo: Bog i Marija učinili su sebe mali¬ 
ma da bi služili čovjeku. Poniznost je istina, kaže 
poslovica. Kako bizo može čovjek nestati sa zemlje, 
uslijed srčanog infarkta ili moždanog udara, prome¬ 
tne nesreće ili zbog zločina...! Mnogi se problemi 
ne mogu jednostavno ukloniti iz svijeta, na primjer 
ratovi ili prirodne katastrofe; a postoje i mnoge 
bolesti koje ne možemo izliječiti. 

Duhovna čistoća 

Terezija je divan primjer kršćanske poniznosti. 
Ona se osjećala malom pred Bogom i bila je svjesna 
svoje slabosti; od njega je očekivala sve i nije se 
željela osloboditi ovisnosti o njemu. Poniznost ju je 
dovela na put duhovne dječje čistoće pred Bogom. 
Željela je biti njegovo dijete, daje on vodi i obdaruje 
svojim milostima. Zbog toga nije željela postati 
velikom, jer velike šalju roditelji od kuće i tada se 
moraju sami o sebi brinuti. Pred Bogom je bila po¬ 
nizna i zbog toga, jer bez njegove milosti ne bi išla 
tim putem svetosti, već bi možda čak postala zlom, 
kako je jednom sama rekla. Zahvaljivala je Bogu za 
čuvanje od teška grijeha i mislila kao sveti Pavao: 
“Po milosti sam Božjoj to što jesam!" Ona se nije 
osjećala boljom od drugih, dakle držala je sebe ka¬ 
drom počiniti sve grijehe svijeta. 

Izraz poniznosti prema Bogu bila je i njezina za¬ 
hvalnost. Znala je da sve dolazi od njega i da ništa 
nije samo po sebi razumljivo: Tako je znala reći: 
“Zahvalnost je ta koja nam odozgo pribavlja uvijek 
nove milosti.” Ona ponizno slavi Božja smilovanja u 
svom životu već na početku svoje autobiografije. 

Željela je nasljedovati Isusa koji je kao Božji Sin 
učinio sebe posve malim i postao djetetom. Zbog to¬ 
ga je ona željela biti najmanja među ljudima i živiti 
skrovit život. Po tome je nalik na svetoga Franju koji 
je u Grecciu načinio žive jasle sa slamom, volom i 
magarcem, kako bi još zornije doživio Božje poni¬ 
ženje. 

Terezija je već u svom djetinjstvu izbjegavala 
svaku priliku za pohvalu i taštinu, iako je i u njezinoj 
prirodi postojala želja za tim. Nije se hvalisala svo¬ 
jim zaslugama da se ne bi uzdigla iznad drugih. Iako 
je bila ljepuškasta i ljupka djevojčica, nikada nije 
bila zbog toga umišljena. Činilo se kao da toga nije 
ni bila svjesna. Njezine sestre nisu nikada vidjele da 
se samodopadljivo promatrala u zrcalu. Ako je uči¬ 
nila neku grešku ili nije poslušala majku, odmah je 
potom molila za oproštenje. 

Kasnije u samostanu nije se željela isticati, ni na 
koji način stavljati sebe ispred drugih sestara, a ipak 
ih je uvijek željela razveseliti. Ako je bila u sobi za 
posjete sa svojim rođenim sestrama koje su kao i ona 
otišle u samostan, pustila ih je da razgovaraju s po¬ 
sjetiteljima, a sama šutjela. Svoje je mišljenje uvijek 
rekla blago i obzirno i nikada nije proturiječila, osim 
ako ju je savjest obvezala da to učini. Živjela je 
toliko skromno i skrovito da je jedna susestra rekla 

prije njezine smrti: “Što se može zapravo u osmrt¬ 
nici napisati o sestri Tereziji? Došla je k nama, ži¬ 
vjela s nama i umrla. To je sve.” 

U samostanu je željela živjeti posve skrovito i 
neupadljivo, jer ni Kristovo Kraljevstvo nije s ovoga 
svijeta. Željela je biti poput zrnca pijeska što leži na 
morskoj obali, neprimjećeno od prolaznika. Kada je 
dan prije polaganja redovničkog zavjeta razmišljala 
da li je doista pozvana za život u samostanu, po¬ 
vjerila je svoju iznenadnu unutarnju dvojbu učiteljici 
novakinja. Tim je činom poniznost ubrzo našla put 
natrag k svom pozivu. Otvoriti se i iskreno razgo¬ 
varati s nekim, to pomaže da ponovno nađemo mir u 
srcu. To vrijedi i za sakrament pokajanja, kada pri¬ 
znajemo da smo grešnici i iskreno izričemo svoje 
slabosti. U suživotu sa sestrama nije se nikada gurala 
na prvo mjesto. Mogla je slušati, a govoriti tek ako 
joj je bilo postavljeno neko pitanje. Željela je i pred 
svojim susestrama biti mala i služiti im. 

Sretna zbog kritike 

Terezija je ponekad doživjela kritiku i nerazum- 
jevanje svojih novakinja. Ona se zbog toga rado¬ 
vala, jer je tako mogla rasti u poniznosti. Svojim je 
novakinjama uvijek dopuštala da kažu svoje miš¬ 
ljenje, a one su to činile doista veoma otvoreno, po¬ 
gotovo one koje su bile starije od nje. Čak i kada je 
morala primiti neku ponižavajuću primjedbu, činila 
se zadovoljnom.Rekla je da je to čini sretnom, jer je 
Bog time podsjeća da je posve mala i nesavršena. 

Bilo je to začudno držanje predočimo li sebi svoje 
vlastite reakcije na prigovore i slično. 

Kada joj je otac poslije moždanog udara duševno 
obolio i zbog arterijoskleroze u mozgu morao biti 
otpremljen u psihijatrijsku ustanovu, i to je za Tere- 
ziju bilo poniženje: Neki ljudi u Lisieuxu držali su je 
krivom za očevu bolest, jer ga je tako rano napustila 
svojim odlaskom u samostan. Ali ona se radovala 
unatoč svojoj duševnoj patnji i suzama, što sada su¬ 
djeluje u Kristovim mukama i tako je naučila još 
više štovati i voljeti najsvetije lice Isusovo. Pri svom 
je polaganju svetog zavjeta primila najsvetije lice 
Isusovo kao dodatak u svom redovničkom imenu, a 
na svom je srcu nosila list na koji je napisala: “ Neka 
se nitko ne brine za mene, pa bila i gažena nogama 
poput zrna pijeska." 

U svojoj se poniznosti ponudila staroj sestri Petri 
koju se moralo voditi i nije joj se moglo lako udovo¬ 
ljiti. Poslije jednoga je prijekora izgledala veoma ra¬ 
dosno, tako da su je novakinje pitale za razlog. 
Odgovorila je: "Zato što mi je sestra Petra upravo 
izgovorila neugodne riječi. Rado bih je sada srela da 
joj se nasmiješim." U tom se trenutku začulo kuca¬ 
nje na vratima i ušla je sestra Petra. Tako su novaki¬ 
nje doživjele kako sveci opraštaju. 

Ako su druge sestre znale izrađivati lijepe stvari, 
na primjer slike ili vezove, divila im se bez i malo 
zavisti. Ona je žrtvovala Bogu to što nije bila vješta 
za neke stvari. Tako se ponizna držanja uvijek rado¬ 
vala s drugima. 

Što se više približavala svetosti, to je postajala 
poniznijom. Tijekom svoje bolesti imala je često 

priliku za nestrpljivost ili uzrajavanje zbog neke 
susestre. Katkad se uzrujala ako je neka sestra po¬ 
grešno učinila... Potom je međutim priznala svoju 
slabost i molila za oproštenje. Jednom je rekla o 
sebi: “Ah, još uvijek ona stara!" A drugi put: “Osje¬ 
ćam kao veoma veliku radost to što me drže nesa¬ 
vršenom; ali i sama osjećam koliko mi je potrebno 
Božje milosrđe u trenutku moje smrti." 

Terezija je bez sumnje posjedovala velike pri¬ 
rodne sposobnosti, tako je na primjer znala pisati 
lijepe sastavke i pjesme, znala je slikati i vesti i po¬ 
sjedovala je dobar dar zapažanja. Razvijala je telente 
koje joj je dao Bog, da bi mu služila i da bi znala 
razveseliti druge. Svoje je sposobnosti stavila u 
službu drugih bez i najmanje samodopadljivosti i 
oholosti. 

Njezinu poniznost može zorno prikazati i slije- 
dići primjer: Sestra koja je radila u kuhinji nije vo¬ 
ljela Tereziju i s prezirom je govorila o njoj. Jednom 
je rekla: “Pogledajte kako hoda! Baš joj se ne žuri. 
Kada će konačno početi raditi? Od nje nikakve ko¬ 
risti." Terezija ju je čula i smiješeći se ušla u ku¬ 
hinju, bez mržnje i boli. Ona je u svemu, pa i u hodu 
i radu bila meditativna i povezana s Bogom. 

Kada je već bila teško bolesna, skuhala je sestra 
iz kuhinje za nju neku posebnu juhu. To Tereziji nije 
bilo pravo, jer nije željela da se za nju čini nešto 
posebno. Ipak je juhu zahvalno primila. 

Jedna starija sestra nije mogla razumijeti da se 
Terezija već s dvadeset dvije godine može brinuti za 
novakinje. Rekla joj je: “Vama je još samoj potrebno 
da vas se vodi i poučava i ne biste trebali voditi 

druge!” Terezija ju je strpljivo slušala, a zatim odgo¬ 
vorila: “Sestro moja, vi ste posve u pravu. Ja sam još 
mnogo nesavršenija nego što mislite!” 

Terezijina je poniznost išla do krajnosti. Većini 
ljudi čini se takvo držanje nezamislivim. Ali duh 
svetosti i podrazumijeva da se vrline pokažu u tako 
čistom obliku. Ta Terezijina spontana i za nju sama 
po sebi razumljiva poniznost pokazuje da se i to 
bitno držanje kršćanske poniznosti može ugraditi u 
život. 

Iskusiti Božju ljubav 


Pri ljubavnoj vezi između dvoje ljudi znaju samo 
njih dvoje cijelu svoju priču. Slično je i s ljubavnom 
pričom između Gospodina i male Terezije. Tu se ne 
oslanjamo na svoju maštu ili na mudrovanja Stoje to 
moglo biti između njih dvoje, već na povijesne 
činjenice i riječi naših svetaca. Sa zrelošću njezina 
života rasla je i njezina ljubav koja je nalik na cvijet 
što sve više otkriva svoju isprva skrivenu ljepotu. 

Ta mlada žena iz Lisieuxa svetica je našega doba. 
Njezina borba za ljubav prema Bogu toliko nam je 
zorno prenijeta na temelju pouzdanih izvora, da nam 
se čini posve bliskom. A Bog ju je tako bogato obda¬ 
rio milostima kao malo drugih ljudi. Ona je i sama 
bila svjesna mnogih milosti kada je s dvadeset i dvi¬ 
je godine uzela u ruku pero i po nalogu svoje glava- 
rice počela pisati o svojim sjećanjima iz djetinjstva. 

Prvi je vrhunac u njezinoj ljubavnoj vezi s Isusom 
prva pričest 8. svibnja 1884., pri kojoj je osjetila 
“Isusov poljubac", kako je sama nazivala taj susret. 
Još se točno sjećala tog najljepšeg doživljaja svoga 
djetinjstva, isto tako i pojedinosti kao sastanka i pri¬ 
preme prvopričesnika u opatiji benediktinki, pjesme 
koja se pjevala pri ulasku, te da je ronila suze od 
radosti i što su rekle njezine sestre. 

Djeca su prije sto godina smjela slaviti prvu 
pričest tek s deset ili jedanaest godina, jer je pripre¬ 
ma trebala biti što bolja i duga. Ljudi su se bojali da 
ne bi pričest primili nedostojno, stoga su se išli pri- 
čestiti samo na velike blagdane i poslije ispovijedi. 

Sveta je hostija vrijedila više kao nagrada za osobito 
pobožne duše i za odanost u vjeri, ali ne kao kruh 
života. Terezija je za pripremu vodila bilježnicu u 
koju je poput knjigovotki točno upisivala svako¬ 
dnevnu žrtvu i iskaze ljubavi. U dva mjeseca i devet 
dana poklonila je Isusu 818 žrtava, 2773 čina lju¬ 
bavi, to je dnevno oko 50 iskaza pažnje Isusu. Oso¬ 
bito ju je njezina starija sestra Marija navela na to da 
svaki dan “bere cvijeće", kako bi njime obložila 
kolijevku djetešca Isusa. Terezija se kasnije u svom 
redovničkom životu vratila tome, da bi Isusa obrado¬ 
vala malom žrtvom, činima ljubavi u svagdašnjici. 
Ima mnogo malih prilika za to, samo se trebamo 
sagnuti i “podići cvijeće", umjesto da nepromišljeno 
prijeđemo preko njega ne obazirući se. Mala je Tere¬ 
zija željela dakle razveseliti Isusa koliko god je to 
bilo u njezinoj moći i tako se pripremati na susret s 
njim. Terezija nije kasnije zadržala tu metodu broje¬ 
nja zasluga, već je čitav svoj život učinila poklonom. 

Što se odigralo između Isusa i Terezije pri prvoj 
pričesti sigurno ne možemo posve shvatiti. To kaže 
ona sama kad piše: “Postoje misli duše koje se ne 
mogu iskazati riječima ovoga svijeta, a da ne izgube 
svoj nebeski smisao" (Autobiografija). 

Terezija najprije piše: “Odavno su se Isus i jadna 
mala Terezija pogledali i razumjeli". Ona je dakle, 
vođena Svetim Duhom, već od djetinjstva gajila du¬ 
boku i blisku vezu s Isusom. Tiho mu se molila kada 
ju je otac vodio sa sobom u ribolov i ona je sjedila sa 
strane u travi ili kada je bila sama u svojoj spavaćoj 

sobi i razmišljala o životu ili kada mu je poklanjala 
mnogo “cvijeća”, svoju žrtvu i iskaze ljubavi. Njiho¬ 
vi su se pogledi već često sastali kao izraz uzajamne 
ljubavi. 

Poljubac ljubavi 

Ali tada piše dalje: “Oh, kako je blagotvoran bio 
prvi Isusov poljubac u mojoj duši! Bio je to poljubac 
ljubavi, osjećala sam se voljenom.” Ona je sada is¬ 
kusila njegovu ljubav, a to je više od samo uzajamna 
pogleda. Stoga Terezijin odgovor na Kristovu ljubav 
glasi.: “Volim te i darujem ti sebe zauvijek.” Kasnije 
će reći: “Ljubav znači sve poklanjati i poklanjati 
sama sebe.” Isus je dao da ona iskusi njegovu ljubav, 
a ona na to odgovara: “Na ljubav se može odgovoriti 
samo ljubavlju.” Tada Isusu ne poklanja više samo 
malu žrtvu, već čitav svoj život. To će se razvijati u 
daljnjim Terezijinim rečenicama. 

Toga dana nije to međutim više bio pogled, već 
međusobno urastanje, nisu više bili dvoje, Terezija 
je nestala poput kapi vode u prostranom moru. Ostao 
je samo Isus, on je bio Gospodin, on je bio Kralj.” 
Ako se tu kaže da ostaje samo Isus, treba li to značiti 
da on uništava naš vlastiti život? Ne, on želi biti naš 
Kralj i gospodar u našim srcima i u našem životu. Tu 
možemo misliti na molitvu svetoga brata Klausa: 
“Gospodine moj i moj Bože, uzmi sve od mene što 
mi ne da do tebe ... Uzmi mene od mene i daj da 
budem uz tebe!” Isus želi svetom pričesti izliječiti 
ono bolseno u nama, a ono dobro dovesti do savrše¬ 
nosti. Bar ne uništava ono što je stvorio, već pretvara 

u veće. Kao što mala kap vode postaje dio velikog 
mora, tako nas Gospodin uzima u svoj božanski 
život. 

Terezija poklanja Isusu Kristu svoju slobodu i 
želi se posve podrediti njegovoj volji. Stoga piše: 
“Nije li ga Terezija zamolila da joj uzme slobodu?" 
Njezina ju je sloboda plašila, osjećala se toliko sla¬ 
bom, krhkom, da se željela zauvijek sjediniti s bo¬ 
žanskom snagom. Kao pričesni poklon predala je 
Isusu ništa manje nego svoju slobodu, najdragocje¬ 
nije dobro čovjeka. Ona je osjećala svoju ljudsku 
slabost pri iskušenjima ovoga svijeta i bojala se da bi 
se mogla odmetnuti od Isusa i postati mu nevjernom. 
Kada je naime kratko prije svoje prve pročesti s 
ocem i sestrama pohodila svoj rodni grad Alen 9 on, 
posjetili su stare prijatelje i znance obitelji koji su 
bili veoma imućni. Iako otmjen i lijep život nije 
ništa loše, ona je u tome vidjela opasnost da bi se 
mogla otuđiti od Boga i posvetiti se svjetovnim 
radostima. Terezija nije ni u kom slučaju željela 
postati slijepom za velike Božje darove koji su du¬ 
hovne vrste i stoga je zamolila Isusa da joj uzme 
slobodu, kako ne bi postala nevjernom. Željela je u 
njemu nestati poput kapi vode u moru. Željela je da 
Isus vlada njezinim životom, željela je uvijek ispu¬ 
njavati njegovu volju, a ne slijediti svoje vlastite i 
svjetovne želje. Spoznala je da sloboda koju nam je 
dao Bog sadrži i mogućnost grijeha, te ju je stoga 
poklonila Isusu. Time se sjedinila s njegovom bo¬ 
žanskom slobodom i tek tada zapravo postala uistinu 
slobodnom. Ona je bit slobode shvatila ovako: Slo¬ 
boda je jedino u sjedinjenosti s Bogom uistinu 

sloboda, to znači ako od ljudske slobode koja se od¬ 
baci, postaje božanska. 

Primiti svetu pričest znači po Tereziji: Pustiti Isu¬ 
sa da vlada u naSem životu i živjeti po njegovoj 
volji. Tako nam može Bog pokloniti svu svoju lju¬ 
bav i koristiti se nama kao oruđem za veće stvari. 
Isusova ljubav koju je Terezija doživjela na dan 
svoje prve pričesti i ljubav koju mu je ona poklonila, 
odredila je pravac njezina daljnjeg života. Sada mo¬ 
žete razumjeti da je Terezija pri svojoj prvoj pričesti 
bila svladana takvim velikim unutarnjim doživljaji¬ 
ma, tako da su joj se suze slijevale niz obraze. To 
nije ostalo skriveno ni njezinoj učiteljici i drugim 
nazočnima. Učiteljica je rekla prilikom postupka 
proglaSenja Terezije blaženom:”Na dan svoje prve 
pričesti imala je nebeski, doista anđeoski izraz lica. 
Nakon Sto je primila prvu pričest mnogo je plakala. 
Bile su to suze najdublje sreće.” 

Voljeti u patnji 


Terezija je pri svojoj prvoj pričesti osjetila Isu¬ 
sovu ljubav prema njoj, što je veoma važno za svaki 
kršćanski život; ona mu je kao odgovor posve da¬ 
rovala sebe. Te su se euharistijske milosti poslije 
toga dalje razvijale u njezinu životu. Njezina du¬ 
ševna snaga i njezina ljubav toliko su od tada rasle 
da je svladavala sve teškoće u svom životu i posve 
se predavala Bogu kao mučenica ljubavi. 

Ona je željela ponovnu pričest, ali je morala 
čekati četrnaest dana do 22. svibnja 1884. i kada se 
svetkuje Kristovo Uzašašće. Ona divno opisuje i 
svoju drugu pričest (Autobiografija), kada je smjela 
klečati na pričesničkoj klupi, između svoga oca i sta¬ 
rije sestre Marije. I opet su joj se niz obraze slijevale 
suze “pune neizrecive slatkoće”. Ovaj put ju je dir¬ 
nula jedna rečenica apostola Pavla koju je kasnije 
uvijek ponavljala, slično kao što ne zaboravljamo 
neku lijepu melodiju. Ta se rečenica nalazi u Posla¬ 
nici Galaćanima 2,20: “Živim -, ali ne više ja, nego 
Krist živi u meni.” Tko bi očekivao takvu rečenicu 
iz usta jedanaestogodišnje djevojčice. Ali ona opis¬ 
uje upravo njezin unutarnji stav i novu fazu njezina 
života. Kristu je poklonila svoju volju i svoju slobo¬ 
du, tako da nije više živjela ona, već on u njoj. To je 
prava ljubav koja je moguća samo u nadnaravnom 
životu. Željela je da Krist putem svete pričesti sve 
više živi u njoj, misli, djeluje i voli u njoj. Iako je 
smjela primati svetu pričest samo na velike blagdane 
i za to se izborila u župnika iz Lisieuxa, svoga ispo- 

vjednika, Isus je sve više u njoj rastao i postajao nje¬ 
zinim majstorom kod koga je učila. 

On ju je učio da zbog ljubavi prihvaća svu patnju 
i križ u svom životu i tako sazrijeva u ljubavi. 
Običan čovjek smatra patnju i križ zlom i moli se da 
ga Bog poštedi toga. I apostoli u Evanđelju misle 
kao svi ljudi, nemaju razumijevanja za Kristove 
muke i njegovo umiranje. Isto je tako mislila i obi¬ 
telj Martin. Starija sestra Marija pripremala je malu 
Tereziju uvečer uoči prve pričesti da dostojno primi 
Gospodina. Ona je vjerovala da će Bog čuvati Tere¬ 
ziju od patnje - zato što je djevojčica bila pobožna - 
kao što roditelji ne žele vidjeti da im djeca pate. 
Terezija piše: “Dan kasnije, poslije moje prve svete 
pričesti sjetila sam se opet Marijinih riječi; osjećala 
sam kako mi se u srcu probudila velika želja za 
patnjom i ujedno duboka sigurnost da Isus drži za 
mene u pripravnosti brojne križeve; tada su me 
preplavila tako velika ohrabrenja da sam ih doživjela 
kao najveće milosti moga života. Patnja me je dakle 
privlačila, posjedovala je ljepote koje su me odušev¬ 
ljavale, a da ih nisam ni pravo poznavala. Do tada 
sam trpjela ne voleći patnju; ali od toga sam dana 
osjećala pravu ljubav prema njoj. Osjećala sam i 
želju da volim jedino dragoga Boga, da samo u 
njemu nalazim radost.” (Autobiografija). Starija je 
sestra Marija učila dakle malu Tereziju da je patnja 
zlo. Zahvaljujući pričesti živio je međutim Isus u 
njezinu srcu i učio je ljubavi prema patnji, te kolika 
sreća i kakav blagoslov proizlaze iz nje. Isus je bio 
pravi Tereziji Učitelj i toliko je pozorno slušala tihi 
Gospodinov glas u svome srcu, da je dvanaest go- 

dina kasnije, 13. nijna 1896., došla Marija k njoj i 
zamolila je učiti o tajni svetosti. Terezija je za nju 
napisala misli posljednjih duhovnih vježbi, u dru¬ 
gom pismu koje je kao Manuskript B uklopljen u 
"Povijest jedne duše ", Svetost je u Terezije počela s 
tim tihim poticajem da prihvati patnju i voli je. U 
duhovničkom je životu uvijek važno prihvatiti -, a 
ne prečuti - nadahnuća Svetoga Duha koja su poput 
klica. Te klice malo po malo izrastaju, pod suncem 
Božje ljubavi u veliku svetost duše. Prosječna ih 
duša zanemaruje ili ih čak pokušava ugušiti, je bi 
mogle smetati njezinu uobičajenom životu. 

Patpju ljubazno primati 

Terezija je prihvatila dakle Isusov poticaj i stva¬ 
rala u sebi pozitivan stav prema patnji i križu. Njezin 
je život prije stupanja u samostan i u samostanu bio 
upravo posut križevima. Ona se nije molila za pat¬ 
nju, ali ju je bila spremna ljubazno primiti, kako je 
to sama jednom rekla. Bog joj je pri toj misli poklo¬ 
nio velike utjehe i unutarnji mir, kako bi mogla lakše 
podnijeti riječi o patnji. Isus je tu bio poput vrtlara 
koji nježno zalijeva mlađu biljčicu da bi mogla rasti 
i sazrijeti. Nije li ga Marija Magdalena poslije njego¬ 
va uskrsnuća usporedila s vrtlarom? On je uistinu 
vrtlar naše duše koji nam u dušu usađuje dobre misli 
i zalijeva je dokle god je to potrebno. Kasnije je Te¬ 
rezija patila bez tih bodrenja, te je prihvaćala i pod¬ 
nosila boli iz čiste ljubavi. 

Bog poštuje ljudsku slobodu i daje čovjeku sna¬ 
gu da prihvati patnju. U Terezije je ta veza s Isusom 


56 



postala toliko snažna da je ona već upravo čeznula 
za patnjom. Ta je čežnja povezana dakako sa zna¬ 
čenjem Kristovih muka na križu za izbavljenje 
čovječanstva. Patnja ne može dakle biti bez značenja 
za kršćane koji su povezani da nasljeđuju Krista. 

Isus je tada odveo jedanaestogodišnju Tereziju 
još jedan korak dalje. Ona je molila jednu rečenicu 
iz “Kristova nasljedovanja" koju je znala napamet: 
u O Isuse, pretvori mi svu zemaljsku utjehu u gor¬ 
činu!" Zatim piše dalje: ‘Te sam riječi izgovorila 
poput djeteta koje ponavlja - ne shvaćajući baš 
pravo ono što mu je rekla voljena osoba" (Autobio¬ 
grafija). 

Jedna mi je redovnica rekla; “Ja još nisam dos¬ 
pjela tako daleko da bih mogla moliti Isusa da sve 
moje zemaljske radosti pretvori u gorčinu." Većina 
će nas o tome slično misliti. Ali Tereziji je bilo va¬ 
žno da Isus bude uistinu nejzina jedina utjeha i njezi¬ 
na jedina radost. O svetom se Franji pričalo kako je 
jednom putujući svijetom bio počašćen veoma uku¬ 
snim jelom. On, je na čuđenje svoje subraće i doma¬ 
ćina posuo po jelu nešto pepela iz vatre. Ali, nisu 
shvatili što je u svom svetom pretjerivanju želio reći: 
Ni jedno jelo nas ne smije primamiti i odvratiti od 
Isusove ljubavi; on treba biti naša jedina “poslas¬ 
tica”. 

Na duševnu bol nije trebalo dugo čekati. U opa¬ 
tijskoj školi Notre-Dame du Prč nije joj bilo mogu¬ 
će sklopiti prijateljstva. Djevojčica s kojom se oso¬ 
bito dobro razumjela odselila je sa svojom obitelji iz 

Lisieuxa; druge su je razočarale i na njezinu naklo¬ 
nost odvratile hladnim držanjem. Jedino joj je Isus 
bio prijatelj. Klima u školi ju je tištila, na primjer 
kada su se neke učenice ulagivale učiteljicama, a 
ostale tužakale. Ona je znala za vrijeme školskog 
odmora pripovijedati drugim učenicama napete pri¬ 
če, ali su joj to učiteljice zabranile, jer im je bilo 
draže da se djevojčice igraju i trče vrtom. Još joj je 
jedna radost bila oduzeta kada je njezina “druga 
majka”, kako je zvala svoju stariju sestru, stupila u 
samostan: Paulina joj se u karmelićanskom samosta¬ 
nu u Lisieuxu činila - iako prostorno blizu, duhovno 
nedostupnom. Činilo joj se da svoju sestru i zemalj¬ 
ske stvari uopće više ne razumije. Ni godišnjica prve 
svete pričesti nije Tereziji donijela radost, već 
dvojbe: Njezina starija sestra Marija postavljala je 
tako visoke zahtjeve s obzirom na primanje pričesti 
da Terezija više nije znala je li dostojna te milosti. 
Ta je duševna kušnja trajala godinu i pol, dok nije 
stupila u karmelićanski samostan. Time su dvojbe 
prestale ali u roditeljskoj je kući bila još jedna 
voljena osoba manje. Terezija je osjetila križni put 
za kojim je toliko čeznula. Ništa je na zemlji nije 
više moglo duboko usrećiti. Takve su duboke patnje 
poremetile duševnu ravnotežu djevojke u razvoju; 
mnogo je plakala i često se bavila samom sobom. 
Već je od smrti svoje majke 1877. godine postala 
veoma osjetljivom. Povrh toga bila je nesretna zbog 
svojih vlastitih suza koje je doživljavala kao slabost 
i koje su joj bile prepreka da stupi u samostan. 
Njezina velika zaštitnica Terezija Avilska željela je 
naime imati u svom samostanu samo “djevojke koje 

ni u čemu nisu ženstvene, već su u svemu nalik na 
snažne muškarce.” 

“Iz pobjede u pobjedu*' 

Maloj je Tereziji mogao jedino Isus darovati 
pravo izlječnje i potpuno obraćenje i to je učinio u 
božičnoj noći 1886. godine. Tada je Isus njezinu 
slabost pretvorio u snagu, kao što ga je molila pri 
svojoj prvoj pričesti. On koji je postao malenim 
poput djeteta učinio ju je jakom i opremio je svojim 
oružjem kojim je mogla odbiti sve napade nepri¬ 
jatelja. Ona je i dalje bila svjesna svojih slabosti i 
svoje nemoći, ali je s mnogo pouzdanja očekivala 
sve od njega. Nije više obraćala pozornost na svoju 
slabost, već je samo gledala k Isusu. Svoj je dotadaš¬ 
nji život osjećala kao mračnu noć u kojoj je sada 
Isusovo svjetlo i nju obasjalo. To je malo čudo mi¬ 
losti što ga je Isus učinio u njezinoj duši, a koje 
može učiniti i u nama ako u to vjerujemo. Terezija je 
otada počela hodati u “čizmama od sedam milja” 
koje su je vodile “iz pobjede u pobjedu". 

Nakon velike milosti prve pričesti, kada se ona 
povezala s Isusom, iskušavao je Bog oštro tu vezu. 
Možda se Terezija u to vrijeme previše bavila sa¬ 
mom sobom i vlastitim naporima pokušavala svla¬ 
dati svoje slabosti. Možda je katkad zaboravila daje 
Isus želio biti njezina jedina snaga. On joj je po¬ 
kazao da je svojom snagom može u jednom jedinom 
trenutku izliječiti. Te je blistave božične noći zapo¬ 
čelo treće razdobalje njezina života, najljepše od 
svih, “najobilnije blagoslovljeno nebeskim milosti- 

ma” (Autobiografija). Istodobno s duSevnom sna¬ 
gom darovao joj je Isus milost da postane ribarom 
koji će loviti ljude, kao nekada apostoli, i da radi na 
obraćenju grešnika. Njezina je duša bila sve ispu- 
njenija ljubavlju prema biližnjemu, s potrebom da 
posve zaboravi samu sebe i priređuje drugima ra¬ 
dost. Time je poćela njezina istinska sreća. S njom 
se u božićnoj noći radovao i njezin tata koji je za¬ 
boravio svoj umor i svoju srdžbu, s njom se radovala 
njezina sestra Celina koja je mislila da sanja i nije 
shvaćala Terezijino držanje. Oni nisu međutim mo¬ 
gli slutiti da je Isus prekovao njezino srce svojom 
vlastitom snagom i učinio je sličnom njemu. Bog je 
posve tiho djelovao u njoj, kao što je posve tiho 
skromno došao na svijet u Betlehemu. On ne poka¬ 
zuje danas svoju moć sjevanjem i grmljavinom, kao 
nekada na gori Sinaj, već u miru srca koje voli. 
Njegova ljubav i milosrđe oslobodili su Tereziju iz 
okova, kao što je on jednom izveo narod Izraela iz 
egipatskog ropstva, isto tako usred noći. Ljubav i 
predanost djevojke Terezije učinile su da je Isus 
ostvario to djelo. On je sada živio sa svojom sna¬ 
gom u njoj kao u tabemakulu i nije je više napuštao 
do nejzine smrti. 



Spašavati ljude 


Obraćenje četrnaestogodišnje Terezije na Božić 
1886. godine donijelo joj je novu duševnu snagu i 
izliječilo je od višegodišnje osjetljivosti. Zahvaljuju¬ 
ći tome bila je sposobna izdržati borbe za stupanje u 
karmelićanski samostan i uopće prihvatiti redovnički 
život; jer tko želi stupiti u neki red, mora biti du¬ 
ševno zdrav. Ali samo ta duševna snaga koju joj je 
dao Isus nije još zančila njezino “potpuno obra¬ 
ćenje'*, kako on naziva taj doživljaj. Bezvjemik bi je 
mogao objasniti samo kao daljnji stupanj razvoja i 
objasniti je kao nešto samo po sebi razumljivo. Isu¬ 
sova je milost bila te noći još mnogo obuhvatnija, 
kao što možemo sami pročitati u njezinoj autobio¬ 
grafiji. Ona piše: “Bilo je potrebno malo čudo da bih 
u trenutku narasla." Rast se u prirodi događa polako. 
Tu je međutim došlo do veoma naglog rasta što ga 
dakako ne možemo sebi objasniti, a koji je uzdiže na 
razinu njezina budućeg unutarnjeg poziva da stupi u 
karmelićanski samostan. Čitavim je svojim srcem 
voljela Isusa koji joj je poklonio više nego što je i 
mogla sanjati. On ju je pozvao da bude ribar koji 
lovi ljude, kako bi mu pomogla pri obraćenju grešni- 
ka kojima je ugrožen vječni spas. Ona je, da bi udo¬ 
voljila njegovoj želji, stala pod križ i tamo našla svoj 
zavičaj. Bog je postao čovjekom da bi nas ljude 
spasio od pogrešnog puta i od propasti, te da bi nas 
pozvao u vječni život. Terezija je sada smjela sudje¬ 
lovati u tom poslanju i pomoći spašavati ljude. Isus 
u jaslama nije joj samo dopustio da sudjeluje u nje- 

govoj duševnoj snazi, već ju je izabro za “ribara 
duša”. 

Tako je ona osjetila moć ljubavi prema bližnje¬ 
mu koja je učinila da zaboravi svoje vlastite slabosti 
i svoju vlastitu važnost Isus ju je oslobodio iz okova 
sebičnosti i predočio joj svoje vlastite namjere, da 
spasi ljude i uspostavi Kraljevstvo Božje. On uzdiže 
njezinu dušu do svojih viših namjera, gdje se ne radi 
o vremenskom i prolaznom, već o vječnom. Tako je 
ona sada djelovala apostolski i misionarski. 

S tim je unutarnjim stavom postala i sposobnom 
stupiti u karmelićanski samostan jer je i smisao toga 
reda da spašava duše. Kada se posvetila spašavanju 
ljudi bila je konačno oslobođena svoje dječje sla¬ 
bosti. Od tada je bila jedno s Božjim Sinom koji je 
postao čovjekom i došao na zemlju zbog ljudi. 

Prolijevati krv po dušama 

Zbog toga je razumljivo da Terezija u svom živo¬ 
topisu povezuje tu božičnu milost iz 1886. s doživ¬ 
ljajem iz srpnja 1887.: Iz njezina je molitvenika iz¬ 
virivala Isusova sličica od koje se vidjela samo jedna 
ruka pribijena na križ. Kada je to vidjela, osjetila je 
da se Isusova krv ne smije uzaludno slijevati na 
zemlju. Željela se postaviti pod križ da bi je skup¬ 
ljala i “prolijevala po dušama”, to znači po ljudima 
čiji je vječni spas u opasnosti. 

Za četrnaestogodišnju je Tereziju značilo ponov¬ 
ni porast ljubavi prema Bogu to što je njegove cilje¬ 
ve učinila svojim vlastitima i bila spremna u tom 
smislu dalje djelovati i na nebu. Božična milost i 

doživljaj Kalvarije u srpnju bili su vremenski uda¬ 
ljeni jedno od drugoga više od pola godine, ali je ona 
u svom sjećanju spojila ta dva doživljaja. Njezino je 
obraćenje na Božić povezano sa stanjem pod križem 
i apostolskim zalaganjem za spašavanje ljudi. Tere- 
zija je od Božića 1886. zaboravila svoje malo Ja i 
pustila daje Isus odvede u onu daljinu gdje je čovjek 
tu za druge, kako bi ih pridobio za beskrajnu Božju 
ljubav. 

Pri apostolskom djelovanju koje je posvećeno 
dobrobiti i spasu ljudi, često vreba opasnost da se 
zanemari svoj vlastiti duševni život i da se zaboravi 
Gospodin koji ga je potaknuo. Mnogi su prvobitno 
apostolski pokreti spali na čisto ljudske napore, a 
zatim od njih nije više bilo ništa. Da li je i u Terezije 
postojala ta opasnost? Isus, dobar pedagog, vodio je 
Tereziju sigurnom rukom i u toj novoj fazi njezina 
života i mišljenja. On nije želio vladati njome, već 
joj je ostavio slobodu da razvije svoje sposobnosti i 
da traži iješenja životnih pitanja. Tako je tražila i 
našla pravi oblik da svoga oca uvjeri u svoj neobični 
unutarnji poziv na Duhove, 29. svibnja 1887.: Po¬ 
sebno dopuštenje njezina ispovjednika dalo joj je 
mogućnost da prima svetu pričest četiri do pet puta 
tjedno. Snaga tog duhovnog jačanja postaje jasnom 
ako smo svjesni toga da su se u ono doba obični 
kršćani usudili primiti svetu pričest tek nekoliko 
puta godišnje. Duhovnu joj je hranu davala i knjiga 
čije ju je čitanje dovelo do toga da u sebi kliče od 
radosti. To su bile propovijedi Abbć Arminjona, tada 
poznatog propovjednika koji je znao zomo prikazati 
sreću vječnoga života. Kada je ona uporedila žrtvu 

ovoga života sa srećom vječnoga blaženstva, čvrsto 
je odlučila “voljeti Isusa, Sto više strastveno voljeti i 
tisućostniko mu poklanjati dokaze svoje nježnosti i 
ljubavi, dokle god to bude mogla.” Isus joj je tada 
darovao sreću duhovnih razgovora s njezinom ses¬ 
trom Celinom Sto su ih svake večeri vodile u sobi 
(Autobiografija). “Budući daje Isus želio da zajedno 
koračamo naprijed, stvorio je u našim srcima jače 
veze od onih krvnih: dao je da budemo sestre po 
duSi. Iskre ljubavi Sto ih je punih ruku ubacio u naSe 
duše, ukusno i jako vino Sto nam ga je dao piti uči¬ 
nili su da prolazne stvari za nas iSčeznu i da s naših 
usana dolaze zahtjevi ljubavi Sto ih je probudio u 
nama. Ljubav je učinila da onoga koga smo tražile, 
nađemo na zemlji.” 

Istodobno sa svojom ljubavlju prema Isusu gajila 
je zahvaljujući njoj najveću moguću ljubav prema 
bližnjemu. Ljubav prema bližnjemu na koju je 
Terezija bila pozvana od božićne milosti ima svoje 
porijeklo u križu: Isus je zbog ljubavi prema ljudima 
dao svoj život Prava ljubav prema bližnjemu nalazi 
u križu uvijek iznova učvršćivanje i produbljivanje. 

Kakva se promjena dogodila s tom djevojčicom 
plave, kovrčave kose u proteklih sedam mjeseci! 
Ona koja je joS prije kratkog vremena zbog najma¬ 
njeg razloga ronila suze, bila je sada podignuta na 
višu razinu kao pomagačica pri izbavljenju ljudi. 
Križ joj je postao zavičajem, uselila se u svoj stan na 
brdu Kalvarija; tu je doživjela i ljudsku dramu grije¬ 
ha i neprihvaćanja Božje ljubavi. Ali ona se nije pre¬ 
dala zbog zasljepljenosti ljudi već je željela prido¬ 
nijeti njihovu spasenju. Zbog ljubavi prema Isusu 

željela je utažiti njegovu žeđ za dušama i zato mu je 
ponudila svoj život. Samo je velika Božja milost 
mogla uzdignuti tu mladu djevojku na takvu visinu. 

Značenje Božića i Kalvarije bilo je izraženo u 
njezinom redovničkom imenu: Terezija Srca Isusova 
i Najsvetijega lica. Mogli bismo reći i ovako: Te¬ 
rezija od jaslica i od križa. Oba su pola bila presudna 
u njezinu životu i našla u njezinu pozivu čudesno 
jedinstvo. 

Ta nova spoznaja da može pomagati Bogu pri 
izbavljenju ljudi i stajati pod križem najviše ju je 
ispunjavala kasnije u karmelićanskom samostanu. 
Ta zadatak njezina reda je i bio da molitvom i žrt¬ 
vom sudjeluje u izbavljenju ljudi. Stoga je prije svo¬ 
ga zavjetovanja odgovorila na pitanje o svom unu¬ 
tarnjem pozivu: *TJ karmelićanski sam samostan do¬ 
šla da bih spašavala duše, osobito da bih se molila za 
svećenike” (Autobiografija). Zbog toga je najveća 
želja četrnaestogodišnje djevojčice bila da stupi u 
karmelićanski samostan i za to se borila svim sred¬ 
stvima. Tamo se željela posvetiti intenzivnoj ljubavi 
koja je, po riječima oca njezina reda Ivana od Križa, 
“korisnija za Crkvu od svih drugih djela zajedno.” 

Voljeti Isusa iznad svega 


9. travnja 1888. otvorila su se vrata karmelićan- 
skog samostana za Tereziju. Ona prekrasno opisuje 
večer uoči toga dana, kada su se još jednom okupili 
čitava njezina obitelj i njezini rođaci u Buissonnetsu, 
njezinu roditeljskom domu (Autobiografija). Svi su 
joj iskazivali ljubav, tekle su suze; pojeli su oproš¬ 
tajnu večeru. Rano ujutro 9. travnja slavili su svi 
ranu misu u karmelićanskom samostanu. Terezija je 
opet čula jecanje oko sebe. Samo je ona ostala mir¬ 
na, barem prema vani: jer srce joj je kucalo takvom 
snagom daje mislila kako bi se moglo raspupuknuti. 
Još je jednom zagrlila sve članove svoje obitelji, 
kleknula pred svoga oca i zamolila ga za blagoslov. 
Zatim su se za njom zatvorila vrata samostana. Unu¬ 
tra su je srdačno zagrlile sestre koje su joj bile poput 
majki. Napokon su joj bile ispunjene želje i njezina 
je duša osjećala slatki, duboki mir što ga nije mogla 
opisati riječima. Taj je mir ostao u njoj i svih kas¬ 
nijih godina i nije iščeznuo ni u najtežim kušnjama. 
S radošću je uvijek iznova ponavljala riječi: “Sada 
sam zauvijek tu, zauvijek!...” U svojoj je autobio¬ 
grafiji prešutjela doduše oštre riječi što ih je glavar 
samostana Delatroette izgovorio pred okupljenim 
rođacima i predstojnicom samostana: “Časna majko, 
sada možete zapjevati Te deum! Zastupajući gospo¬ 
dina biskupa predajem vam ovo petnaestogodišnje 
dijete čiji ste nastup u samostan odobrili. Ja vam 
želim da ne razočara vaše nade, ali vas upozoravam 

da vi snosite punu odgovornost ako ispadne dru¬ 
gačije.” 

Kad je čovjek prvi put stupio na mjesec, a bio je 
to Amerikanac Neil Armstrong, rekao je: “Mali ko¬ 
rak, ali veliki korak za čovječanstvo.” Za Tereziju je 
nastup u karmelićanski samostan isto tako bio mali, 
a ipak veliki korak: Napuštanje svijeta s petnaest 
godina, zamijena lijepo i udobno namještena stana 
za sirotinjsku čeliju gdje su se nalazili samo krevet, 
stol, stoličić, pješčani sat i uljanica; rastanak od 
voljena oca i triju sestara; težak život u samostanu 
umjesto razmažena života kao mezimica obitelji. 
Kušnje i žrtve mogla je prihvatiti, a da je nisu skri- 
šile, jer je željela Isusa voljeti iznad svega i spa¬ 
šavati duše. Njezin je odlazak u samostan značio za 
rođake tugu rastanka, ali i radost zbog ostvarenja 
njezine želje za koju se dugo borila. Neki pisci vide 
u tome Terezijinu snažnu volju koja se konačno 
probila, ali to je još više bio uspjeh njezine velike 
ljubavi prema Gospodinu. 

Razlog njezina pristupanja redu jasno se pokazao 
već popodne prvoga dana. Glavarica, majka Marija 
Gonzaga, dala je Tereziju pozvati k sebi i željela da 
se razjasni nešto začudno što je čula o njoj, naime da 
napamet zna “Kristovo nasljedovanje” Tome iz 
Kempena. Terezija je uistinu čitala tu malu knjigu s 
toliko mnogo pozornosti i revnosti da je bila kadra 
kazivati napamet svako pojedino poglavlje. Poglava¬ 
rica je bila začuđena kada je jedno poglavlje reci¬ 
tirala bez zapinjanja unatoč umoru prvoga dana i 
svojoj plahosti. Koje je poglavlje izabrala Terezija? 
Poglavlje o euharistiji ili o nasljedovanju Krista i 

preziranju svijeta ili o životu redovnica i redovnika 
ili o ljubavi prema samoći i šutnji ili poglavlje o 
svetom križu, kraljevskom putu u nebo? Ne, ona je 
izabrala sedmo poglavlje knjige pod naslovom: “Isus 
Krist mora se voljeti iznad svega”. Čini se da je u 
tome najbolje izraženo njezino duševno stanje toga 
dana kada je napustila svijet. Prva rečenica glasi: 
Blaženi onaj koji razumije što znači voljeti Isusa i 
zbog njega zapostaviti sama sebe. “Terezija je sigur¬ 
no razumjela što znači voljeti Isusa, a to je u karme- 
lićanskom samostanu kroz patnju i predanost sve 
više shvaćala.” Zapostaviti sama sebe zbog Isusa po¬ 
maže joj da bi razumjela skroviti život u samostanu i 
prihvatiti ga. Željela je biti poput zma pijeska što 
neopaženo leži na plaži i što ga poznaje samo Isus. 

Ali čujemo kako ona sama tumači tu rečenicu iz 
Kristova nasljedovanja: “Ponešto se drago mora na¬ 
pustiti zbog najdražega; jer Isus sim želi da bude 
voljen iznad svega.” Dalje piše filozofirajući o živo¬ 
tu: “Ljubav prema stvorovima varava je i prolazna 
stvar. Ali ljubav prema Isusu odana je i nepromjenj- 
ljiva. Tko se veže uz stvora, prolazi s prolaznim. 
Tko se drži Isusa, živi vječno s vječno živućim. Kao 
zaključak je dodala: “Čvrsto se drži Isusa, u životu i 
u umiranju i posve se prepusti odanoj ljubavi onoga 
koji jedini još može pomoći kada je sva druga 
pomoć premala.” 

Isusova igračka 

Terezija otkriva tim poglavljem iz “Kristova na¬ 
sljedovanja” najdublju tajnu svoga života i svoje 

svetosti. Razlog njezina stupanja u karmelićanski 
samostan nije bila njezina svojeglavost, već riječi 
“Kristova nasljedovanja": “Voljeti Isusa iznad svega 
i zapostaviti sama sebe." Ne može joj se predbaciti 
ni neposlušnost, zato što nije popustila protivljenji¬ 
ma pretpostavljenih i biskupa, kao što pokušavaju 
neki pisci. Ona je naime pokorno poslušala uputstva 
pretpostavljenih, te iz karmelićanskog samostana 
otišla biskupu u Byeux, a od biskupa papi. Nije že¬ 
ljela imati posljednju riječ već samo slijediti poziv 
svoga Voljenoga i s njim spašavati izgubljene ljude. 
Da ona nije željela nametnuti svoju volju, već se 
uvijek pokoravala Božjoj volji, pokazuje i usporedba 
s malom loptom što ju je upotrijebila u svojoj auto¬ 
biografiji, u dodatku izvješća o papinoj audiciji. 
Napisala je: “Prije nekog vremena ponudila sam 
sebe malom Isusu kao njegovu malu igračku. Rekla 
sam mu da ne postupa sa mnom kao skupocjenom 
igračkom što je djeca samo gledaju, jer je se ne usu¬ 
đuju dodirnuti, već kao malu loptu nikakve vrijed¬ 
nosti, što se može baciti na pod, udariti nogom, 
probušiti, ostaviti u nekom kutku ili pritisnuti na srce 
ako to pričinjava radost. Jednom riječju, željela sam 
malog Isusa zabavljati, razveseliti, željela sam se 
posve prepustiti njegovim malim nepredvidivosti- 
ma... On je uslišio moju molitvu... U Rimu je Isus 
probušio svoju malu igračku. Želio je vidjeti što je 
unutra i nakon što je vidio pustio je - zadovoljen 
otkrićem - svoju malu loptu da padne i zaspao. Sto 
je činio tijekom spokojna drijemeža i što je bilo s 
malom ostavljenom loptom? Isus je sanjao da se još 
uvijek igra sa svojom igračkom izmjenično bacajući 

loptu na pod i ponovo je uzimajući nakon što se 
daleko otkotrljala. Zatim ju je pritisnuo na svoje srce 
ne dopuštajući da mu ikada više klizne iz male 
ručice. Vi shvaćate, voljena majko, kako je mala 
lopta bila tužna kada je ležala na podu. Ipak nisam 
prestala nadati se mimo svake nade (Autobiografija). 

To su divne riječi kojima ona izražava da se 
posve predaje Božjoj volji. Djetešce Isus može s 
njom činiti što želi, igrati se kao s malom loptom što 
je baca na pod, udara nogom, probuši ili pritisne na 
svoje srce. Ona jedino želi Isusa razveseliti, na nje¬ 
zinu materinjskom jeziku ,( faire plaisir”. Francuski 
izraz znači više od radosti: učiniti mu zadovoljstvo, 
željeti mu se dopasti. Na drugom mjestu kaže Tere- 
zija da se djetešce Isus treba “amuser" loptom, to 
znači zabavljati se loptom, kratiti vrijeme, veseliti 
se. Njezina odanost i pokornost Božjoj volji ne može 
se izraziti bolje nego tom usporedbom. Božja se moć 
pokazala većom od moći pretpostavljenih, budući da 
su se Tereziji otvorila vrata karmelićanskog samo¬ 
stana. Kako će ona sada ispuniti vrijeme u samo¬ 
stanu, u daljnjem životu? Neki se autori zadržavaju 
pri vidljivim stvarima što ih ona čini: pri ispunja¬ 
vanju pravila njezina reda, pri njezinim molitvama i 
žrtvama, pri nejzinoj patnji osobito su njezine patnje 
bile često dramatizirane, kao i strogo postupanje 
njezine glavarice prema njoj. Terezija nije međutim 
nikada željela pobuditi sažaljenje kada je pisala o 
tome. Ono bitno u njezinu životu odigravalao se u 
skro vi tosti: Ona je voljela! Kasnije će puna radosti i 
sreće uzvikivati ono što je od početka prakticirala: 
“Moj je unutarnji poziv ljubav!” 

Ne da bi primila slatku utjehu 

Zbog uzvišenog duševnog čuvstva. Već od nje¬ 
zine prve svete pričesti povezani su s njezinom 
ljubavi patnja i križ koje je ona rado prihvaćala. 
Često izvješćuje da je dugo živjela bez utjehe, da je 
Isus bio daleko, da se skrivao od nje ili je spavao. 
Njezina ljubav nije trebala osjetnu utjehu; ona je 
voljela Isusa zbog njega samoga, ne da bi primila 
slatku utjehu. Tako je u siječnju 1889. napisala u 
pismu upućenom svojoj sestri: “Neka mi Isus da da 
uvijek shvaćam kako je jedino on savršena sreća, 
čak i onda kada se čini da nije nazočan. Danas sam 
još više nego jučer - ako je to uopće moguće - bila 
lišena svake utjehe. Zahvalila sam Isusu na tome, jer 
on smatra daje to dobro za moju dušu. A ja ga želim 
toliko voljeti! Voljeti više nego što je ikada bio 
voljen! Moja se jedina želja sastoji u tome da ne¬ 
prestano ispunjavam Isusovu volju i brišem njegove 
suze što ih roni zbog grešnika." Za Tereziju se uisti¬ 
nu može reći da je to ispunjavala s milošću Božjom, 
daje Isusa voljela kao malo ljudi, uključujući svece. 

Ni tijekom egzercicija koje su prethodile početku 
njezina novicijata, nije osjetila utjehu pri molitvi u 
meditaciji. Ona piše: “Vjerujem da se Isusov posao 
tijekom tih egzercicija sastojao u tome da me oslo¬ 
bodi svega što nije on s&m. Kada biste znali koliko 
sam sretna što ne osjećam nikakvu radost, kako bih 
razveselila Isusa.” Obradovati Isusa, to je vodeći 
motiv njezina života. I svoju mu “suhoću” poklanja 
poput cvijeta i time mu pokazuje svoju odanost i 
ljubav. Ona žrtvuje svoje muke da bi “spasila duše, 

to znači izgubljene ljude". Nije li se postavila pod 
križ da bi hvatala i skupljala njegovu krv i polijevala 
je po dušama? Sve je više spoznavala da joj Isus na 
putu do križa želi darovati spas mnogih ljudi. 

U pismu Celini koja je još bila u svijetu i 
njegovala oboljelog oca piše Terezija: “Žrtvujmo 
Isusu svoje muke da bismo spasili duše, jadne duše! 
One su dobile manje milosti nego mi, a ipak je bila 
prolivena Božja krv da bi se spasile. Isus čini spa¬ 
senje ovisnim o jednom uzdahu našega srca. Kakav 
misterij! Ako jedan jedini uzdah može spasiti jednu 
dušu, što tada mogu patnje poput naših? Ne odbija¬ 
mo ništa Isusu! Terezija se nije žalila zbog svojih 
muka, već je od njih načinila izvor spasa za bližnje. 

Ona je često pristupala svakodnevnom radu bez 
radosti i srčanosti. To je uzimala kao povod da svoj 
rad obavlja iz ljubavi prema Isusu. Koliko je često i 
nama teško raditi i činiti to preko volje! Možemo 
dakle - poput Terezije - obavljati svoj rad iz ljubavi 
prema Isusu i tako ćemo imati veću zaslugu za sebe i 
za obraćenje grešnika. Terezija je jednom rekla 
nekoj novakinji: "Podignete li s poda končić iz lju¬ 
bavi prema Isusu, time stječete više zasluga nego da 
ste učinili neko junačko djelo bez ljubavi." Lozinka 
kojom se pobjeđuju sve teškoće glasi: "Za tebe, 
Isuse!” 

Još jedno svjedočanstvo iz Terezijinih pisama 
pokazuje osjećaje svetaca, ali isto tako dubinu i žar 
onoga što za nju znači ljubav. 15. listopada 1889. 
napisala je svojoj sestri Celini: “Jedan je Isus. Voli¬ 
mo ga do ludosti spašavajmo mu duše. Ah, Celina! 
Osjećam da Isus od nas obje traži da utažimo nje- 

govu žeđ darujući mu duše, prije svega drugoga duše 
svećenika. Celina, život je kratak, ali vječnost je bez 
kraja. Učinimo od svoga života neprestanu žrtvu, 
mučeništvo ljubavi, kako bismo utješili Isusa u noći 
ovoga života treba se činiti samo jedna jedina stvar, 
naime ljubiti, ljubiti Isusa čitavom snagom svoga 
srca i spašavati mu duše, kako bi ga ljubile. Ah, 
učinimo da Isus bude ljubljen!” 

Terezija će kratko prije smrti reći što je privlači 
nebu: “Ah, to je ljubav! Ljubiti, biti ljubljen i vratiti 
se na zemlju, kako bi se pripomoglo da ljubav bude 
ljubljena!” (posljednje riječi svete Terezije). 

Na kraju njezina života vidimo da je on tekao 
tako reći pravocrtno, da je voljela Isusa do smrti i 
očekivala na nebu savršenstvo ljubavi. Željela je s 
neba djelovati, kako bi sve više ljudi ljubilo Boga. 
Tu je otišla još korak dalje od “Kristova nasljedo¬ 
vanja” koje zahtijeva ljubav prema Isusu da se ne 
bismo razočarali u varljivoj ljubavi prema stvoro¬ 
vima. Terezija pokazuje savršenstvo ljubavi u tome 
da za Isusa i duše spašava svojim stajanjem pod 
križem i da ga zbog toga ljubi sve više ljudi. Ne radi 
se dakle o ljubavi udvoje, već o ljubavi koja uklju¬ 
čuje druge ljude; samo će tako ljubiti Isusa sve više 
ljudi. 

Zaboravljena od Isusa? 


Terezija daje i odgovor na navodnu odsutnost 
Boga u vlastitu životu i u svijetu što je ljudi često 
osjećaju. Vidjeli smo da Isus znači sve za Tereziju: 
on je svjetlo njezina života, izvor njezine snage, 
predmet njezine ljubavi, cilj svih nastojanja. Duboka 
veza s njim neprestano je jačala, ali je ostala skro¬ 
vitom, tako da su njezine susestre pa i mnogi pisci 
poslije njezine smrti previdjeli tu temeljnu vezu ili 
nisu spoznali njezinu vrijednost. Bog je tu ljubavnu 
vezu s Isusom iskušavao čim je Terezija stupila u sa¬ 
mostan. Ona je trpjela suhoću u molitvi i u medita¬ 
ciji i nije osjećala lijepe duživljaje u svom druženju s 
Isusom. Ta je suhoća ostala do kraja njezina života, 
a u posljednjih je šesnaest mjeseci prerasla u mračnu 
noć vjere. Da li ju je to slomilo? Kako ona odgovora 
na taj problem? 

0 tom osjećajno siromašnom duševnom stanju i 
njezinu odgovoru na njega najbolje govore njezina 
pisma. U svom je kratkom životu napisala 260 pi¬ 
sama, uvijek određenim primateljima, na primjer 
svojim sestrama, svojoj teti ili sestrični, dvojici mi¬ 
sionara U tim pismima često nailazimo na ime 
“Isus”, osobito u povjerljivim pismima što ih je na¬ 
pisala svojim sestrama. To ime uvijek upotrebljava s 
mnogo nježnosti i ljubavi. U njezinim pismima od 
1884. do 1897. spominje se ime “Isus” 875 puta. 
Ona izostavlja oznaku “Krist”, jer joj se samo ime 
“Isus” čini još nježnijim; tako bi se Terezija mogla 

nazivati i Sveticom imena Isusova. Njegova se 
osoba nalazila u središtu njezine vjere i njezina ži¬ 
vota i pomagala joj svladaviti sve njezine probleme, 
otkako je pri svojoj prvoj pričesti primila “njegov 
ljubavni poljubac, što je dalo usmjerenje nejzinu ži¬ 
votu. Njezino obraćenje po Isusu na Božić 1886., 
kada ju je Isus osnažio i izabrao za ribaricu duša, 
kao i doživljaj sa sličicom u katedrali gdje se posta¬ 
vila k njemu pod križ, kako bi spašavala duše, učvrs¬ 
tile su i usavršile nježne veze ljubavi. 

Unatoč toj bliskoj vezi nije ni ona uvijek osjećala 
njegovu prisutnost, pa tako govori o njegovoj od¬ 
sutnosti, o svojoj dremljivosti u molitvi i o svojoj 
samoći. Kako dobro možemo tu razumjeti Tereziju, 
budući da i mi često doživljavamo tobožnju odsut¬ 
nost Boga u našim molitvama i budući da se Bog 
često u svijetu optužuje zbog njegove šutnje i nje¬ 
gova podnošenja muka što ih proživljavaju ljudi. 
Mnogi se pitaju: “Kako to Bog može dopustiti?!, ka¬ 
da slušaju o strašnim ratovima i protjerivanjima u 
mnogim zemljama, kada ih zadesi neka neizlječiva 
bolest ili kada tuguju zbog smrti bliske mlade osobe. 
Za Tereziju je problem odsutnosti Boga bio još gori, 
jer se zbog Isusa odijelila od svih materijalnih stvari 
i on je postao njezinim jedinim prijateljem. 

Iako je osjećala njegovu odsutnost, znala je da je 
on ipak blizu i da stanuje u njezinoj duši. U svojoj je 
autobiografiji napisala: “Isusu nisu potrebne knjige 
ni učitelji da bi poučavao duše; on, učitelj nad uči¬ 
teljima bez zvuka riječi. Nikada ga nisam čula govo¬ 
riti, ali osjećam da je u meni, svakoga trenutka; on 
me vodi i unosi u mene što trebam reći ili učiniti” 


75 



(Autobiografija). Ignorirati problem Božje odsutnos¬ 
ti bila bi reakcija koja ne bi odgovarala istini što ju 
je ona uvijek tražila^ Ali budući da je taj problem 
pokušavala riješti već u začecima, svladat će kasnije 
i veliku noć vjere u mjesecima prije svoje smrti. Kao 
što je zahvaljujući svojoj vjeri pobjeđivala u malim 
stvarima, tako je trebala i u velikima. 

Taj problem “Božje odsutnosti" ne bismo trebali 
prikazivati manje važnim nego što jest, kao da je to 
nešto posve normalno, zato što ga u nekom obliku 
osjećaju svi ljudi. U mnogih zbog toga propada vje¬ 
ra. Ni Terezija ne daje neko pripremljeno patentira¬ 
no rješenje, ali nastoji u toj kušnji pobijediti. Njoj je 
bilo najvažnije da se usred te suhoće u vjeri održi u 
životu i spasi svoj unutarnji poziv i svoju ljubav. 

Više trn ja nego ruža 

To stanje kušnje započelo je već ubrzo nakon 
njezina stupanja u samostan. Tako ona piše u svom 
žovotopisu: “Vi znate, moja majko, moji su prvi ko¬ 
raci naišli na više tmja nego niža. Prije svega sam 
osjećala gorku suhoću u molitvi kao svagdašnji kruh 
za svoju dušu. Zatim je Gospodin dopustio da naša 
majka postupa sa mnom veoma strogo, a da često 
nije toga ni sama bila svjesna. “Na što misli Terezija 
govoreći o suhoći? Njezino pismo Celini daje razjaš¬ 
njenje o tome: “Kada bi se Isus barem mogao osje¬ 
titi! Ah, učinila bih sve za njega! Ali ne, on se čini 
tisuću milja udaljenim i mi smo sami sa sobom. Ah, 
kakva li dosadna društva kada Isus nije tu! Ali što 
zapravo čini taj voljeni prijatelj? Zar ne vidi naš 

smrtni strah, taj teret što nas pritišće? Gdje je on, 
zašto nas ne dođe utješiti kada nam je jedini 
prijatelj?” Jadna mala Terezija! Prije njezina nastupa 
u samostan obasipao ju je Isus milostima i ona je 
uživala u blaženim osjećajima s obzirom na svoju 
vezu s Isusom; sada se činilo da je on tisuću milja 
udaljen. Zašto je njezin prijatelj dopuštao tu suhoću, 
te praznine? Prije nego što dobijemo njezin odgo¬ 
vor, trebaju se navesti joše neki primjeri te suhoće, 
te praznine? Ona u pismu svojoj sestri Agnezi od 
Isusa piše: “Danas mi je, još više nego jučer, bila 
uskraćena svaka utjeha.” U rujnu 1890. doživjela je 
nešto slično: “Ne razumijem egzercicije što ih činim, 
ne mislim ni na što, jednom riječju, nalazim se u 
posve mračnom podrumskom otvoru.” Svoju je se¬ 
stru Mariju od najsvetijeg Srca uvjeravala: Nemojte 
misliti da sam obasuta utjehom! Ne, moja se utjeha 
sastoji u tome da na zemlji nemam utjehe.” Tu već 
ona nagovješćuje iješenje, da želi Isusu darovati 
upravo patnju i neutješivost za njegovu radost i za 
spas ljudi. 

Jednoj sestri u samostanu u Le Mansu, gdje je 
njezina tetka bila redovnica, napisala je: “Djetešce 
Isus gotovo uvijek spava, a mene, sirotu Tereziju, 
miluje kao što miluje svoju majku..." U svojoj pjes¬ 
mi “Zašto te volim, Marija”, kaže da se Isus krije od 
nje. To su samo neka svjedočanstva o tome da 
Terezija nije bila s Gospodinom povezana tako bo¬ 
gatim osjećajnim životom kao što bismo pretpos¬ 
tavili pri njezinoj velikoj ljubavi, već da je bila vo¬ 
đena putem šutnje i zaboravljenosti. 

TerezUansko rješenje 

Kakav odgovor nalazi Terezija za sebe i za nas? - 
Ona je prije svega sačuvala bezgranično pouzdanje u 
Isusa, da je on neće napustiti i da će joj uvijek ostati 
blizu. U jednom je pismu napisala: “Pouzdanje, 
samo i jedino pouzdanjem, dospijevamo do ljubavi.” 
Tereziji nisu potrebni dokazi za Božju ljubav, već 
posve vjeruje u nju. Upravo u nedostatku osjećaja 
njegove prisutnosti raslo je njezino pouzdanje. Za¬ 
hvaljujući njemu dospjela je kroz noć do svjetla i do 
božanske ljubavi. 

Ona govori o “slijepoj nadi" što je gaji u njegovo 
milosrđe. Sigurna je u Božju ljubav čak i ako je ne 
osjeća. I nedostatak lijepih osjećaja njegove prisut¬ 
nosti shvaća kao djelo Božjeg milosrđa, čak i kada 
ne zna razlog. 

Naposljetku je dala Isusu slobodu da čini s njom 
što želi: “Čini li se da me je zaboravio, tada je i to 
dobro! Ta njemu je to dopušteno, jer ja više ne 
pripadam sebi, već njemu.'Terezija je dakle pozna¬ 
vala osjećaj Biti - zaboravljen - od Isusa kao pri¬ 
vidno Biti - zaboravljen. Nije mu prigovarala ni 
zbog toga što je u njoj budio taj dojam. On ima 
konačno potpunu slobodu u svojim postupcima, a i 
igračka se može zaboraviti... 

Terezijino iješenje za Isusovu odsutnost u 
njezinoj duši nije dakle ljudska utjeha poput ove: 
‘To se svima događa i mora se izdržati", ili “Strp¬ 
ljenjem se sve postiže”, isto tako ni teološka domiš¬ 
ljatost, već sama Isusova osoba. Ona je znala da je 
Isus jednako prisutan u suhoći vjere i u patnji kao u 

dobrim i sretnim danima. Terezija nije očekivala već 
na zemlji isti osjećaj sreće koji će imati na nebu. 

Posljednji i krunski odgovor dala je u pismu 
Celini: “Ah, on nije daleko, posve je blizu, on koji 
od nas prosi tu tugu, taj strah od smrti." Tu još jed¬ 
nom spoznajemo milost i mudrost što govore iz Te- 
rezije. Ona poklanja božanskom prosjaku sviju tugu 
i patnju, kako bi njegova krv mogla teći po ljudskim 
dušama i spasiti ih. Ona je dakle smatrala da nije 
njezina krivnja ako je zadesi suhoća vjere i da to ne 
znači slabljenje ljubavi, daje Bog više ne voli i daju 
je napustio. Rado je prihvaćala tu nevolju da bi je 
mogla pokloniti njemu za spas ljudi. Raspetom Gos¬ 
podinu možemo za utjehu pokloniti sve, pa i svoju 
suhoću u molitvi, vjerovala je Terezija. Tako ta ne¬ 
volja prividne Isusove odsutnosti u duši postaje apo¬ 
stolskim djelom i pomaže ljudima. 

Ona to veoma jasno izražava u svom pismu 
Celini: “Njemu je potrebna naša žrtva za duše, i za 
našu dušu. Za to nas želi tako divno nagraditi. Kako 
on može reći:’Sada sam ja na ređul’ako još mi ni¬ 
smo bili na redu, ako mu nismo ništa darovali?" Ona 
je znala; “Darujemo li mu svoje boli, patnje i tuge, 
on će nas jednom kraljevski nagraditi; jer njegova se 
velikodušnost ne može nadmašiti. 

Pokloni li nam život više briga i tuge nego rado¬ 
sti, imamo slobodu da te nevolje i boli poklonimo 
Bogu, kako bismo time zaslužili vječnu radost neba 
za sebe i za druge; jer svi su ljudi pozvani na vječnu 
i božansku radost. Svaka patnja postaje dakle drago¬ 
cjenom ako je ljubvlju preinačimo i poklonimo je 
Njemu. 

Terezija je nadalje mislila čak i na Majku Mariju 
punu boli koja se isto tako tješi našom ljubavlju i 
spremnošću na žrtvu: “Našim prolivenim suzama 
brišemo njegove, a sveta se Djevica smiješi. Jadna 
majka! Zbog nas je podnijela toliko mnogo boli. 
Uistinu je zaslužila da je barem tako tješimo da s 
njom patimo i plačemo.” To što nam savjetuje Tere¬ 
zija i što je ona sama živjela, živjela je i Marija već 
prije svih: Ona je svoje nevolje i svoje tuge prihva¬ 
ćala Kristu za ljubav i darovala mu ih, za spas ljudi. 
Zbog toga u Evanđelju po Ivanu stoji pod križem, jer 
rekla je “da” žrtvama i patnjama svoga života. Pri¬ 
mjer za povremenu Isusovu odsutnost u njezinoj 
duši može biti evanđelje o dvanaestogodišnjem Isu¬ 
su; on je tri dana bio skriven i brižno ga je tražila. 
Ona i Josip nisu još jasno shvaćali zašto je Bog 
pustio da se to dogodi. 

Lijepa i neobična misao nalazi se u jednom pismu 
Celini. Terezija piše: “Večeras imam potrebu skupa 
s mojom Celinom uroniti u beskonačnost. Imam 
potrebu zaboraviti zemlju; tu me dolje sve zamara, 
sve mi je teret; malazim samo jednu jedinu radost, a 
to je da trpim za Isusa ...” U Poslanici Hebrejima 
piše Pavao da smo već pristupili k Sionskoj gori, 
gradu živoga Boga, nebeskom Jeruzalemu, k bez¬ 
brojnim anđelima, svečanom zboru i sastanku prvo- 
rođenaca koji su upisani na nebesima; k Bogu, sucu 
svega, k dušama pravednika koji su učinjeni savrše¬ 
nima, k Isusu, posredniku Novoga saveza (Heb 
12,22-24). Isus kaže jednom: “U svijetu ćete imati 
patnju. Ali, ohrabrite se: ja sam pobijedio svijet” (Iv 

16,33). Pobijedio ga je svojim križem i svojim 
uskrsnućem, te pušta i nas da već sada sudjelujemo u 
tom novom životu u vječnosti. Iako živimo u ovom 
svijetu, naš duh može već unaprijed biti u vječnoj 
domovini. 



81 




Živjeti od ljubavi 


Terezija je iz ljubavi prema Isusu stupila u kar- 
melićanski samostan. Tamo je željela svom volje¬ 
nom Gospodinu pomoći spasiti mnogo ljudskih 
duša, kako bi ga ljubilo još više ljudi, kako bi što¬ 
više ljubiti svi ljudi. Usavršavanjem svoje ljubavi 
željela je udovoljiti svom unutarnjem pozivu i 
postati redvnicom. Budući da je od svoga života že¬ 
ljela načiniti život ljubavi, bio joj je život tako 
plodonosan. Budući da je Terezija postala sveticom 
zahvaljujući veličini njezine ljubavi, ostala je njezina 
svetost skrivenom za svoje života - suprotno drugim 
svecima koji su učinili velika djela. Ona nije odlazila 
u daleke zemlje kao misionarka, poput Franje- 
Ksaverskog; ona nije mogla utemeljiti neki red 
poput Đenedikta ili Franje, nije mogla držati sjajne 
propovijedi poput Dominika, nije mogla ostvarivati 
socijalna djela poput svete Elizabete ili Vinka Pa- 
ulskog, nije činila čuda poput Antuna Padovanskog. 
Biografima je lako pisati o svecima sa sjajnim vidlji¬ 
vim djelima. Tu postoji međutim velika opasnost da 
se opiše samo ono vanjsko, a unutarnji se život pre¬ 
vidi. Stoga se uvijek moramo pitati i to odakle je 
ovaj ili onaj svetac imao snagu činiti sve to, i shvatit 
ćemo da se tu radilo o milosti Božjoj i velikoj lju¬ 
bavi. 

Terezija nije prema vani činila sjajna djela, već je 
živjela u skrovitosti. Čak se i neka susestra pitala 
kratko prije Terezijine smrti što bi se zapavo moglo 
o njoj reći u nadgrobnom govoru, jer nije učinila 

ništa osobito. Kako to da je unatoč tome za nekoliko 
desetljeća postala poznatom i omiljenom u čitavu 
svijetu kao malo svetaca? Njezin životopis otkriva 
dubinu njezine duše, osobito ljubav kojom je bio 
prožet čitav njezin život. “Mala” svetica iz Lisieuxa 
nije prema vani učinila neka velika djela, ali je blis¬ 
tala zahvaljujući svojoj ljubavi i zbog toga je postala 
najvećom sveticom novoga vremena. 

Pape su u Terezije smatrali primjerenim i to što je 
pred Bogom željela biti dijete. Ali nipošto ne bismo 
smjeli isticati njezine dječje osobine u smislu nedo- 
raslosti. Time se misli njezina želja da bude mala 
pred Bogom i njezino veliko pouzdanje u njega. Nje¬ 
zini su nazori, osjećaji i postupci bili vođeni ljubav¬ 
lju i vodili do još veće ljubavi. Već smo jednom 
uputili na nešto što mnogi ljudi povezuju s Tere- 
zijom. To je Mali put svetosti u svagdašnjici. Time 
se ne želi umanjiti svetost, kako bi se ona učinila 
mogućom za sve ljude. Terezija nas zapravo želi 
putem ljubavi u malim stvarima voditi do najviših 
vrhunaca u duhovnom životu. I ona je sama zahva¬ 
ljujući svojoj ljubavi prema Isusu dospjela do istin¬ 
ske ljubavi, ako ne u očima ljudi, tada svakako u 
Božjim očima. Je li ono što je veliko za većinu ljudi 
i što se slavi, na primjer sportski uspjesi i svjetski 
rekordi, velike građevine i velka bogatstva, je li sve 
to veliko i u očima priznatih mislilaca našega doba? 
Na sličan se način možemo zapitati koji su ljudski 
uspjesi veliki u Božjim očima. Veliku slavu zaslužu¬ 
ju junaci ljubavi prema bližnjemu, kao što su majka 
Terezija, Damian de Veuster ili Maximilian Kolbe, 
pa i mnogi neistaknuti ljudi koji se u skrovitosti žrt- 

vuju za drugog čovjeka. Ljubav čini naš žovot veli¬ 
kim i pri prosudbi ljudi na Sudnji dan vrijediti će 
ove riječi: “Mnogi prvi bit će posljednji, a posljednji 
prvi” (Mt 19,30). 

Zrno pijeska teži svetost 

Terezija je u svojoj poniznosti uvijek željela biti 
mala poput zrna pijeska na morskoj plaži po kome 
ljudi gaze ne obazirući se. Isto je tako bila svjesna da 
će jednom predvoditi “vojsku malih duša", to znači 
vojsku običnih ljudi. Od djetinjstva je međutim že¬ 
ljela biti i velika svetica. Još nekoliko mjeseci prije 
svoje smrti, u lipnju 1897., napisala je u svojoj auto¬ 
biografiji kako je uvijek žarko željela postati sveti¬ 
com. U pismu svom ocu što ga je napisala u godini 
1888., kada se već tri mjeseca nalazila u samostanu, 
rekla je puna nježnosti: “Uvijek ću ostati tvoja ‘mala 
kraljica* (tako je otac odmila zvao svoju najmlađu 
kćerku) i pokušat ću biti tvoja slava postavši veli¬ 
kom sveticom." Zbog toga je rado čitala životopise 
svetaca čija je namjera prijašnjih godina bila što 
jasnije istaknuti vrline tih svetaca; biografima je bilo 
neugodno govoriti o njihovim slabostima koje su si¬ 
gurno imali i zbog kojih su sigurno trpjeli i njihovi 
bližnji. Tako je ta njihova strana bila prešućena. Te¬ 
rezija je čitajući takve životopise svetaca često bila 
veoma obeshrabrena, kao što je sama napisala: “Mo¬ 
rala sam spoznati da je između njih i mene postojala 
ista razlika kao između gore čiji se vrh gubi u obla¬ 
cima i neuglednog zrnca pijeska po kome ljudi be¬ 
zobzirno gaze; ali umjesto da sam klonula duhom. 

rekla sam sebi: ‘Dragi Bog ne usađuje u nas neispu- 
njive želje, tako da unatoč svojoj malenkosti i bezna¬ 
čajnosti smijem čeznuti da postanem sveticom”’ 
(Autobiografija). Vidimo da je svetost ostala za 
Tereziju veličinom, vrhom na koji se unatoč svojoj 
malenkosti i beznačajnosti željela popeti. Ona nasta¬ 
vlja: “Ali nemoguće je učiniti me većom, moram 
sebe podnositi ovakvu kakva jesam, sa svim svojim 
nesavrSenostima.” Ona je jasno vidjela da se vlasti¬ 
tom snagom ne može popeti na vrh svetosti. Čujmo 
je dalje: “Ali sredstvo s pomoću koga bih mogla 
dospjeti na nebo tražit ću na Malom putu, na posve 
ravnom, kratkom, novom putu. Mi živimo u stoljeću 
pronalazaka kada se ljudi više ne trude uspinjati stu¬ 
bama; u bogatih najbolje nadomješta stube dizalo. I 
ja bih željela naći dizalo koje bi me uzdiglo k Isusu, 
jer sam premala da bih se popela stepenicama savr¬ 
šenosti.” 

Kada je prilikom putovanja u Rim sa svojim 
ocem i starijom sestrom na kratko prekinula put u 
Parizu, tamo je u nekoj robnoj kući vidjela dizalo, 
vjerojatno patemoster. Kasnije se sjetila te slike. Što 
je zapravo mislila govoreći o dizalu koje bi je uz¬ 
diglo k Isusu? Možda da se na putu do svetosti ne 
moramo truditii da smijemo jednostavno skratiti ru¬ 
ke u krilu? Ne, to ona nije sigurno mislila, već je 
s matra la da do svetosti ne možemo dospjeti vlasti¬ 
tom snagom, vlastitim vr linama U evanđelju o fa¬ 
rizeju i cariniku želio je farizej biti opravdan pred 
Bogom, te je hvalio svoje vrline i svoje vladanje. 
Dizalo je zapravo slikovit prikaz ruku Isusa Krista 
koji se prigiba k nama da bi nas uzdigao na svoju 

visinu i zagrlio. On se prigiba samo k duhovno ma¬ 
lenima, k poniznima da bi ih uzdignuo iznad svake 
ljudske veličine. On nas ne uzdiže samo na vrh gora, 
već na visinu božanskog Trojstva. Tako se ona u 
svojoj molitvi prilikom zavjeta molila milostivoj 
ljubavi: “Ja žudim za tim da postanem svetom, ali 
osjećam svoju nemoć i molim te, o moj Bože, budi ti 
sSm moja svetost” (Autobiografija). Terezija na s 
posve upućuje na Gospodina koji nas jedini može 
dovesti do kršćanske zrelosti i nasljeđivanja Isusa 
Krista. Sveti Pavao kaže: “Sve je milost!” On zna da 
se pred Bogom ne možemo hvaliti svojim uspjesima 
i vrlinama. 

Često se Mali put do svetosti vidi zapravo u tome 
da u svom svagdašnjem životu vjerno i savjesno 
obavljamo svoje dužnosti. Koliko god da je to va¬ 
žno, time ne bismo Tereziji udovoljili. Ona bi tada 
bila samo učiteljica ćudoređa poput mnogih drugih. 
Da bismo se približili njezinom Malom putu, morali 
bismo dodati da bi čitavo naše vladanje moralo biti 
ispunjeno ljubavlju prema Bogu i bližnjima. Ali 
svetost počinje za Tereziju još dublje: Isus mora u 
nama voljeti i djelovati, on mora svojom božanskom 
ljubavlju promijeniti naš život. Na mjesto učenja o 
ćudoređu mora stupiti mistika, tajna veza s Kristom i 
trojstvenim Bogom. Stoga mora čovjek uvijek izno¬ 
va vidjeti i priznati svoju majušnost, kako bi mogla 
u njega prodrijeti Božja veličina. Tada će on našu 
bijednu ljudsku ljubav dovesti do savršenstava svo¬ 
jom božanskom ljubavlju. Terezija je željela uvijek 
iznova upućivati na to da samo po Isusu možemo 
postati plodnima, kao što on s&m kaže u paraboli o 

trsu: “Tko ostaje u meni i ja u njemu, rodi mnogo 
roda. Jer bez mene ne možete ništa učiniti!'* (usp. Iv 
15,5). 

Ta sigurnost u postizanje svetosti putem pove¬ 
zanosti s Isusom Kristom rasla je u Tereziji iz dana u 
dan. Prije svega je u patnji i križu vidjela mogućnost 
za iskazivanje neke veće ljubavi koja bi bila plodna 
za spas mnogih ljudi. 

Vivre d’amour 

Kada je 26. veljače 1895. molila pred raspetim 
Najsvetijim - bilo je to pri četrdesetsatnoj molitvi 
spoznala je veličinu ovoga života u novom svjetlu. 
Pod utjecajem milostivog prosvjetljenja napisala je 
pjesmu koja se sastoji od 15 kitica. Naslov te pjesme 
posvijedočit će i sljedećim stoljećima u čemu se 
sastojao njezin životni program: “Vivre d’amour (to 
se može prevesti na hrvatski sa “živjeti od ljubavi’’, 
kao i “živjeti iz ljubavi’’). Terezija je rezmatrala 
neke Isusove riječi iz Evanđelja po Ivanu. Od 1892. 
godine njezina su se razmatranja temeljila samo još 
na Evanđelju kao njihovu izvoru. Sve su joj knjige 
razmatranja bile dosadne ili su joj stezala dušu, kako 
je jednom priznala. Neke od tih riječi iz Isusovih 
oproštajnih govora glasile su: “Ako me tko ljubi, 
držat će moju riječ, i moj će ga otac ljubiti; k njemu 
ćemo doći i kod njega se nastaniti... Ostavljam vam 
mir; mir, i to svoj, dajem vam... Ostanite u mojoj 
ljubavi!’’ (Iv 14,23. 27; 15,9). 

Je li moguće da trojstveni Bog stanuje u čovjeku 
ako on voli Isusa? Te se Isusove riječi nikako ne bi 

trebale shvatiti kao slikoviti prikaz ili parabola. 
Terezija je zbog stanovanja Boga u njezinoj duši 
radosno klicala, a svoje je oduševljenje pretočila u 
pjesmu. Željela je od svoga srca načiniti palaču za 
Boga koju bi ispunjavao njegov mir. Željela je ostati 
u njegovoj ljubavi kroz sve kušnje. 

U čemu se zapravo sastoji njezin život iz ljubavi 
(ili život od ljubavi), njezino “Vivre d’amour? Ona u 
svakoj kitici istoimene pjesme nalazi drugi sadržaj 
za tu ljubav. Najprije: Čuvati u duši Isusa, vječnu 
Božju Riječ, biti za Isusa živi tabemakul. U drugoj 
pjesmi pušta da Isus sdm govori: “Shvatili ste tajnu 
koja me navela da siđem k ljudima: Jedna duša koja 
me voli dragocjenija mi je od svih nebeskih krasota. 
‘Terezija koja je željela biti tako majušna pred 
Bogom, isto je tako spoznala veličinu kršćanske du¬ 
še, kao što je papa Leon Veliki tražio u jednoj svojoj 
božičnoj propovijedi: “Kršćanine, spoznaj svoje do¬ 
stojanstvo", na latinskom: Agnosce, o Christiane, 
dignitatem tuam. U prvoj strofi svoje pjesme kaže 
naime Terezija što je nagrada za tu ljubav: U nama 
će živjeti sfim trojstveni Bog. U sljedećoj strofi čak 
kaže: “O Trojstvo, ti si zarobljenik moje ljubavi!" 
ljubav prema Isusu učinila je Tereziju zarobljenicom 
u karmelićanskom samostanu; u svom je srcu držala 
tri božanske osobe zarobljene svojom ljubavlju. 
Unatoč tim mističnim iskustvima s Bogom nije Te¬ 
rezija željela ekstazu ili neka osobita očitovanja, 
mnogo je više željela vjerovati, te kroz patnju i 
borbe dokazivati svoju ljubav. U nekoj drugoj kitici 
pjesme “Vivre d’amour" pokazuje ljubav svoj uči¬ 
nak u tome da ona ne želi sagraditi sebi kolibu na 

brdu Tabor, već se želi s Isusom popeti na Kalvariju. 
To znači da je spoznala križ kao blago, kako bi se 
moglo pripomoći spasu i obraćenju ljudskih duša. U 
jednoj drugoj strofi kaže Terezija da voljeti znači 
“davati bez mjere i plaće”. To što je tu izrazila u 
obliku pjesme nisu tek lijepe riječi, već plodovi 
njezina razmatranja i - ponajprije - njezina života. 

Živjeti iz ljubavi znači za Tereziju iz Lisieiuta, 
otjerati sav strah i u toj ljubavi zaboraviti sve uči¬ 
njene pogreške. Ljubav može odagnati strah od 
Božjega suda i uklanja sve greške kao što kap vode 
nestaje u vatri. Živjeti iz ljubavi znači čuvati veliko 
blago u krhkim posudama, znači neprestano koračati 
naprijed i usađivati u ljudska srca ljubav i mir, znači 
zapaliti plamen ljubavi u dušama svećenika. Sveće¬ 
nici su bili posebna tema njezina života i njezinih 
molitava. Kao dijete je osjećala veliko strahopoš¬ 
tovanje prema svećenicima koje je doživljavala za 
oltarom ili u ispovjedaonici. Pri svom putovanju u 
Rim više im se približila, skupa su se vozili želje¬ 
znicom, jela je i razgovarala s njima i pritom doživ¬ 
jela i njihove ljudske slabosti. Stoga je osjećala da se 
mora moliti i za svećenike. Već joj se zbog te spoz¬ 
naje isplatio put u Rim, napisala je u svom životo¬ 
pisu. Tako je i u svojoj pjesmi izrazila želju i potre¬ 
bu da iz ljubavi prema Isusu moli za njegove sve¬ 
ćenike. Živjeti iz ljubavi znači nadalje za Tereziju, 
brisati Isusovo lice koje se rastužilo zbog grijeha i 
bezvjeija ljudi, te su niz njega tekle suze; ona ga je 
željela tješiti svojom ljubavlju i prihvaćanjem patnje. 
Živjeti iz ljubavi znači izmoliti oproštenje za grešni- 
ke, kao nekada Mojsije za svoj izraelski narod ili 

Abraham za Sodomu (Post 18,20). To znači pokla¬ 
njati svoj život i postati plodnim poput pšeničnog 
sjemena što padne u zemlju. “Vivre d’ amour” znači 
naposlijetku umijeti iz ljubavi da bismo na nebu mo¬ 
gli vječno voljeti. 

"Živjeti od ljubavi...” 

1. Večer ljubavi, 

ništa drugo nisi više govorio 
nego sama sebe: 

“Ako me netko ljubi, 
držat će moju riječ 
i moj će ga otac ljubiti. 

K. njemu ćemo doći 
i kod njega se nastaniti 
ostavljam vam mir, 
ostanite u mojoj ljubavi.” 

2. Živjeti od ljubavi 
čuvati sama u sebi, 

Riječ bez početka. Božju riječ! 

Ti znaš, Gospodine, da te ljubim. 

Ti duše ljubavi, izlij vatru 
svoje ljubavi, tada ću zagrliti oca. 

On se ne protivi, i najslabiji okovi zadovoljaju 
Da bude rob moje ljubavi. 


3. Živjeti od ljubavi - 

iz tvoga života, kralju slave. 
Osjetiti užitak tvoga života. 

Bez ugleda živiš u kruhu za mene. 

Sav ugled dajem, Isuse, za tebe. 

Neće li ljubav biti daleka, nedodirljiva, 
neće lije zgaziti vrijeme? 

Već samo tvoj pogled moje je blaženstvo. 
Od ljubavi ja živim. (...) 

4. Živjeti iz ljubavi ne znači na zemlji 
razapeti svoj šator na vrhu Tabora; 
to znači popeti se s Isusom na Kalvariju; 
to znači prepoznati križ kao blago!... 

Na nebu moram živjeti uživajući; 
tada neće više biti kušnji, 
ali u progonstvu želim živjeti u patnji 
iz ljubavi. 


S. Živjeti od ljubavi - 
davati bez mjere i plaće. 

Ja ne brojim, ja dajem. 

Ljubav ne voli račune. 

Tako nježno kuca tvoje srce, 
sve sam mu dala. Kako lako koračam, 
ta imam još samo nešto svoje; 
živjeti od ljubavi. 


6. Živjeti od ljubavi - 

ne osvrćući se na sjene prošlosti. 

Jer ljubav rastjeruje sav strah. 

Ni praha neće ostati od moje krivnje 
poslije onog bljeska ljubavi 
koji razara svako zlo. 

Božji plamen, pravi požar, 
tu sam sigurna. 

u plamenoj peći pjevam o onom 
čime je ispunjeno moje srce: 
živim od ljubavi. 


7. Živjeti od ljubavi - 

nosti blago u krhkim posudama. 

Voljeni slaba sam. 

Ja anđeo? Bože moj... 

Prije hodočasnik vučem se teškim koracima. 
Ali ako padnem ti si tu. 

Tako mi je put čudesan. 

Živim od ljubavi. 


8. Živjeti od ljubavi - 
vjetar nadima jedra 
na putu mira 

i blaženstvo piri kroz kosu. 

Za kormilom Ti, i vidim: 

Ljubav nas tjera dalje 
duboko u nutrinu mojih sestara. 

Na nebu sja zvijezda Sjevemjača, 
držim se pravca ljubavi, a kojega inače? 
Na mome jedru piše velikim slovima: 
Živjeti od ljubavi. 


9. Živjeti od ljubavi - 

došla je oluja, ali Isus je spavao. 

Mogu biti mirna! 

Neću te buditi, Gospodine moj. 

Samo ti spavaj na mome životnom putovanju, 
ostat ću mirna. 

Naša će lađa razvijenih jedara vjere 

uskoro pristati uz obalu: vidim tvoje lice. 

U tom pravcu vjetar nadima moja jedra. 

Živim od ljubavi. 

10. Živjeti od ljubavi - 

Dođi, baci svoj oganj na zemlju! 

Serafim gori u plamenom krugu, 

ali neka još jasnije plamti svaki svećenik 

koga si pomazao! 

Čuj moju molitvu 
i primi moju žrtvu. 

Raširi opet svoju slavu 

na svoju Crkvu, čije sam ja dijete! 

Živim od ljubavi. 

11. Živjeti od ljubavi - 

obrisati ti znoj s lica na Maslinskoj gori, 
zadobiti smilovanje za grešnike. 

Dragi, Bože, 

neka se vrate kući u tvoju milost 
gdje će dovijeka slaviti tvoje ime. 

Jao, meni njihova će kletva još otplaviti sve u 
meni! 

Može li kod tebe opet vladati šutnja? 

Ja ipak pjevam što vjerujem, 
poštujem i volim tvoje ime. 

Živim od ljubavi. 

12. Živjeti od ljubavi - 

Magdaleninim suzama prati noge Isusove, 
mazati ih mirisnim uljem, 
ljubiti ih i brisati kosom. 


93 



Tek potom otvoriti posudu 
Da miris Isusov ispuni cijelu kuću. 
Ja nemam nikakav drugi miris osim 
Svoje ljubavi. 


13. “Živjeti od ljubavi - 

ti si luda, kako to možeš*’, 

smije mi se svijet “Kako vi možete pjevati, 

rasipati miris, tratiti život? 

Mogli biste učiniti sebe korisnijima.*’ 

Ali ja te ljubim, Isuse moj, 
gubim svoj život i dobivam ga. 

Kada bi mi se svi na ovom svijetu smijali, 
i tada bih pjevala: 

‘TJmrijet ću od ljubavi.’* 

14. Umrijeti od ljubavi - 
to je moja odluka. 

Ne plašim se više smrti. 

Dimi u strune, Kerubine, 
osjećam već blizu kraj. 

Progutaj me, plamenu ljubavi! 

Život je kratak, tišti me. 

Stoga daj mi. Gospodine moj! 

Da umrem od ljubavi. 

15. Umrijeti od ljubavi - 

ničemu se ne nadam više nego tome, 
kada ću moći reći: Razriješio si 
moje okove. 

Tada će mi moj Bog biti nagrada, 
sve moje, više od toga ne trebam. 

Boravit ću u vatri njegove ljubavi, 
gledati ga i samo ću uz njega biti. 

To je moje nebo, moja sudbina: 

Živjeti od ljubavi. 

(“Pjesmom slavim”, skraćeni naslov zbirke pjesma, 
sv. Terezije iz Lisieuxa s punim naslovom “Pjes¬ 
mom slavim u Sto vjerujem”, op. prev.) 

Mnogostruka kreativnost Terezije Martin, njezina 
nevjerojatna predanost i njezino štovanje diljem 
svijeta pokazuju kako može ljubav učiniti život 
svetim, plodnim i besmrtnim. Terezija je od djetinj¬ 
stva bila u ljubavi odana Isusu, a s godinama je rasla 
ta njezina ljubav. Ona je bila skrivena, a često nije 
bila ni ćutljiva. Bila je to čisto duhovna ljubav pre¬ 
ma Isusu koja je zbog njega uključivala i ljude, 
osobito ljude koji su se trebali izbaviti. Ta ljubav je 
sada pokazala svoju plodnost kada je Terezija spo¬ 
znala svoju dušu kao hram božanskog Trojstva i sve 
svoje snage trošila u Isusovoj službi. Ona je željela 
za svoju braću i sestre stajati pod križem i poklanjati 
svoje patnje Isusu. Čak je i od smrti željela iz ljubavi 
načiniti mučeništvo, što je i Bog dopustio kroz pola¬ 
gano uništavanje njezina tijela koje je u dobi od 24 
godine bilo na vrhuncu svoje snage. Ona je proživ¬ 
ljavala mučeništvo u bolesničkoj postelji kada je 
dobivala napade gušenja, kašljem izbacivala krv i 
još mnoge druge veoma neugodne popratne pojave 
te bolesti, da bi naposljetku slabašnim glasom pro- 
šaputala svoje posljednje riječi: “Bože moj, volim 
te”. Na nebu je, po njezinim riječima, željela činiti 


95 



isto što i na zemlji, voljeti Boga i ljude. “Na nebu se 
ne želim odmarati, već činiti dobro na zemlji. Učinit 
ću da na ljude pada kiša ruža”. 

Na Terezijinom primjeru vidimo da prava svetost 
ne počiva na vanjskim djelima i velikim uspjesima, 
već na velikoj ljubavi i predanosti. Poniznošću se 
postiže da Bog i njegova milost postaju učinkoviti u 
nama i daju nam da sazrijemo u nadnaravnu veli¬ 
činu. Bliska veza s Isusom dovodi nas do božanske 
ljubavi i plodnosti. Za natprirodnu plodnost potrebno 
je dakle samo jedno: Živjeti iz ljubavi. 

Darovati sebe Bogu 


U pjesmi “Vivre d’amour” koja je tako duboko¬ 
umna i u vanjskom obliku tako lijepa, najbolje su 
izražene misli svete Terezije i njezin život. Čovjek 
koji živi u takvoj ljubavi kao da je osvojio najviši 
vrb svetosti pred kojim se Terezija kao djevojčica 
osjećala sićušnom poput zmca pijeska. Sada se me¬ 
đutim činilo da je dospjela na vrh i tamo se nasta¬ 
nila. 

Tu je pjesmu poslala i svom duhovnom bratu 
abbe Mauriceu Bellićreu, priloživši ga pismu. Želje¬ 
la je i njega pridobiti za taj život koji ju je doveo na 
taj put savršenosti gdje je tako brao napredovala. 
Misionar je ganut pročitao te stihove i otpisao: ‘Ta 
pjesma odiše božanskim dahom koji pročišćuje i 
jača. Navečer onoga dana kada sam je primio, te¬ 
meljito sam je razmatrao. Prekjučer mi ja ta pjesma 
poslužila za zahvalu. Danas je želim naučiti napamet 
i koristiti kao molitvu. Stavio sam je u svoj Novi 
zavjet i ta me pjesma ljubavi neće nikada napustiti 
kao i ta sveta knjiga, već će me pratiti do kraja 
svijeta." On je u jednom kasnijem pismu napisao Te- 
reziji nešto što ju je veoma obradovalo: “Želim po¬ 
klanjati ne brojeći, jer siguran sam da se ne računa 
kada se voli. Čim budem stupio na afričko tlo, nasta¬ 
vit ću ono što piše u vašem pismu: “Dala sam mu 
sve, kako lako sada koračam, ta imam još nešto 
svoje: živjeti od ljubavi.” Više citata iz Terezijine 
pjesme utkao je tu u svoj tekst. 

Terezija je u veljači 1895. napisala tu pjesmu o 
kojoj kaže da joj ju je dao Bog. Ona priča kako je tri 
mjeseca kasnije, na blagdan Presvetog Trojstva, 
poslije svete mise, primila novu milost i naumila 
posvetiti sebe milosrdnoj Božjoj ljubavi. Ona izvje¬ 
šćuje osim toga o molitvi koju joj je poklonio Sveti 
Duh, a dva dana kasnije molila se sa svojom sestrom 
Cetinom pred Marijinim kipom milosrdne ljubavi 
Božje. Tu se može opet spoznati uzdizanje vrhunca 
ljubavi, onako kao što je na nekim brdima još posta¬ 
vljen toranj s kojega se pruža pogled u daljinu. Taje 
prednost naime više nego samo sveto obećanje lju¬ 
bavi, slično kao što je prednost iz ljubavi u bračnih 
partnera više od svakog verbalnog uvjerenja u lju¬ 
bav. U redovnika i svećenika radi se o doživotnoj 
predanosti Bogu. Terezija je spoznala da je najveća 
ljubav prema Bogu predati mu svoj život kao žrtvu. 
O toj ljubavnoj predanosti kaže ona sljedeće: “De¬ 
vetog lipnja ove godine, na blagdan Presvetog Troj¬ 
stva pripala mi je milost da jasnije nego ikad shva¬ 
tim koliko Isus čezne za tim da bude voljen*' (Auto¬ 
biografija). Zar Terezija koja je živjela iz ljubavi još 
nije shvatila koliko želi biti voljena? Je li to mo¬ 
guće? Nije li mu već sve dala? Je li mu mogla 
pokloniti još više ljubavi? 

Ono što je saznala na taj blagdan Trojstva može 
se shvatiti kao novo prosvjetljenje po Bogu; ta to joj 
je pomoglo da napreduje k svetosti. Sada je smjela 
osjećajima razumjeti ono što je uvijek već znala. 
Osjećala je i nedostatak ljubavi što je Bog dotada 
primio od nje i njezinih susestara. 

Od pravednosti do ljubavi 

Terezija piše: “Mislila sam na one duše koje se 
nude Božjoj providnosti, kako bi otklonile kazne 
određene giešnicima i skrenule ih na sebe. Ta mi se 
požrtvovnost činila velikom i plemenitom, ali nisam 
osjećala sklonost da činim to isto. O, Bože moj, uz¬ 
viknula sam iz dubine srca, treba li samo tvoja 
pravednost primati duše koje daju sebe kao žrtve 
prinosnice? Ne treba li njih isto tako i tvoja milo¬ 
srdna ljubav? Ona se sa svih strana pogrešno shvaća 
i odbacuje; srca na koja bi je želio rasipati okreću se 
stvorovima i od njihove bijedne naklonosti prosjače 
svoju sreću, umjesto da se bace u tvoje naručje i 
prihvate tvoju beskrajnu ljubav ... (Autobiografija) 

Vidimo da Terezija nije osuđivala svoje susestre 
koje su se predale Božjoj pravednosti; ona ih je što¬ 
više poštovala, ali nije slijedila tu tradicionalnu 
liniju, već je išla vlastitim putem. Znala je da je Bog 
prije svega ljubav i da se grijeh ljudi sastoji u tome 
da ne prihvćaju njegovu ljubav, već se posvećuju 
stvorovima i od njih očekuju sreću. Bog joj je poklo¬ 
nio spoznaju kako bi se taj grijeh, taj poremećeni 
poredak Božje ljubavi i ljudi, mogao najbolje opet 
srediti; naime ne vršenjem pokore za Božju praved¬ 
nost, već prihvaćanjem njegove ljubavi i predava¬ 
njem svoga života ljegovoj ljubavi. Ako je grijeh 
odbijanje Božje ljubavi, tada se popravljanje u tom 

smislu može sastojati samo u iskazivanju ljubavi. 
Terezija to misli i u jednoj drugoj rečenici: “Ljubav 
se može platiti samo ljubavlju.” Ona je znala da Bog 
želi svoju ljubav prema ljudima pokazivati na rasip¬ 
nički nači, ali ljudi su se nasipom osigurali od toga 
oceana ljubavi, tako da ih on ne može preplaviti. 
Ljudi se radije posvećuju stvorenim stvarima očeku¬ 
jući od njih željenu sreću koju stvorene stvari ne 
mogu međutim dati. Prava se sreća sastoji u tome da 
se “bacimo Isusu u naručje” i pustimo da budemo 
zatvoreni u “talioničku peć beskrajne Božje ljubavi”. 

Da bi popravio ljudske grijehe, Bog traži ljude 
koji će se otvoriti njegovoj ljubavi, kako ne bi više 
morao zadržavati beskonačne rijeke nježnosti što su 
zatvorene u njegovu srcu, već bi ih pustio da prepla¬ 
ve ljude. To je ono za što Terezija kaže: “Koliko 
mnogo Isus čezne za tim da bude voljen.” Njemu ne 
čini zadovoljstvo kažnjavati ljude koji su nešto skri¬ 
vili. Nije mu stalo do boli vršenja pokore, već prije 
svega do uzajamne ljubavi. Tu je bilo zahvaljujući 
Tereziji uistinu otvoreno novo poglavlje u povijesti 
pobožnosti naše Crkve, a isto tako je i lice reda opet 
postalo humanije i ljubaznije. 

Te misli što ih je Terezija primila pri zahvali 
poslije svete pričesti kao svjetlo odozgo, ispunile su 
je radošću. Ona nije osuđivala oblike pobožnosti u 
drugih, ali je sada znala da Bog daje prednost dru¬ 
gom obliku pobožnosti, naime predanosti njegovoj 
milosrdnoj ljubavi. Ona dalje piše: “Kada bi našao 
duše koje bi se ponudile tvojoj ljubavi kao žrtve koje 
se prinose spaljivanjem, mislim da bi ih sve progu¬ 
tao svojim plamenom ljubavi; čini mi se da bi bio 

sretan kada ne bih više morao potiskivati u sebi 
bujice beskrajne nježnosti... Ako je tvoja pravednost 
sklona prazniti se, ona koja se odnosi samo na ze¬ 
mlju, koliko tada više tvoja milosrdna ljubav čezne 
za tim da rasplamsa duše, jer tvoje se milosrđe uzdi¬ 
že do nebesa... O, Isuse moj, daj da budem ta sretna 
žrtva. Neka plamen tvoje božanske ljubavi proguta 
svoju žrtvu!” Ako čovjek pokloni sebe Bogu, on će 
ga ispuniti svojom ljubavlju, čak razbuktati, kao što 
vatra proguta svoju žrtvu. Terezija je dakle željela 
sebe posve darovati Bogu. Njezina predanost u 
ljubavi Isusova je želja i ona je stoga željela da je 
mnogi ljudi slijede i poklone mu svoju ljubav i svoj 
život. Tu se ne radi o tome da moramo Isusa izvan¬ 
redno ljubiti, već da pustimo da u nas utječe njegova 
ljubav, štoviše da nas ona proguta poput vatre. Bog 
će od toga blagoslovljenog trenutka naći mnoge 
ljude koji će ga voljeti na taj savršeni način. Oni će 
mu dopustiti da svoju ljubav izlijeva u svijet. Nje¬ 
gova se beskrajna ljubav izlijeva u naša srca i 
ispunjava nas svojom vječnom nježnošću. 

Ljubav za ljubav 

Terezija je izvijestila kako je primila milost da 
“spozna” koliko Isus čezne za tim da bude voljen. 
Bog želi dakle da ga mi ljudi volimo, to znači da na¬ 
ša ljubav ne smije biti samo pasivna, dakle da samo 
puštamo da on voli nas, već mora biti i aktivna. 
Terezija je bila prava majstorica u tome kako se Bog 
može voljeti svom snagom i čitavom dušom. Prava 
ljubav otkriva uvijek nove mogućnosti dokazivanja 

ljubavi. Najviši je oblik ljubavi darivanje svoga 
života, kao što to vidimo u Terezije. Ako se otvori¬ 
mo i pustimo da nas preplavi Božja ljubav, ona će 
nas ispuniti do te mjere da će naša ljubav rasti prema 
savršenosti. Tako vrhunac ove molitve glasi: “Da 
bih živjela u savršenoj ljubavi, predajem sebe kao 
potpunu žrtvu tvojoj milosrdnoj ljubavi”. Ona tu go¬ 
vori o “činu savršene ljubavi”, dakle o aktivnosti lju¬ 
bavi koja ne znači naš napor, već božansku milost u 
nama. 

Kako Terezija shvaća aktivnost ljubavi? 

Misli li ono što kaže u jednoj pjesmi: “Ah, daruj 
mi tisuću srdaca da bih te toliko voljela!" - ne, jer 
njoj je poznata slabost ljubavnoga srca, a voljeti s 
tisuću ljudskih srdaca značilo bi najzad: tisuću puta 
ništa! Rješenje postoji za nju u slijedećoj rečenici iz 
pjesme: “Isuse, ti najviša ljepoto, daj mi svoje bo- 
žansko srce da bih te voljela” (Pjesme). Otada je 
željela božansku ljubav, jedinu kojom se Bog može 
voljeti kako to on zaslužuje. U mnogim pjesmama o 
Srcu Isusovu mole kršćani svoga Gospodina da im 
pokloni svoju ljubav i njome im razbukta srca. To 
nije tek pobožna želja, u Terezije je ona postala 
čudesnom stvarnošću. Boga ne možemo istinski 
voljeti svojom ljubavlju, već njegovom vlastitom 
koju nam je Sveti Duh ulio u srca, kao što kaže 
Pavao u Poslanici Galaćanima. To ne čini neđutim 
ljudsku ljubav bezvrijednom; Boga trebamo i smije¬ 
mo voljeti svojim ljudskim srcima. Ali moramo biti 
svjesni toga da je vlastita Božja ljubav kojom se on 
voli - neizmjerno oplemenjivanje naše ljudske lju¬ 
bavi! 

Zavjetna molitva svete Terezye 

Darivanje same sebe kao potpune žrtve milosrd¬ 
noj Božjoj ljubavi 

O moj Bože, blaženo Trojstvo! Žudim za tim da 
te ljubim i činim da budeš ljubljen, da radim na veli¬ 
čanju tvoje svete Crkve spašavajući duše što su na 
zemlji i oslobađajući one što pate u čistilištu. Žudim 
za tim da savršeno ispunjavam tvoju volju i dos- 
pijem do krasote što si mi je pripremio u svom 
Kraljevstvu. Jednom riječju: Žudim za tim da posta¬ 
nem svetom, ali osjećam svoju nemoć i molim te, o 
moj Bože, budi ti sam moja svetost. 

Budući da si me toliko volio da si mi dao svoga 
jedinog sina kako bi bio moj Spasitelj i zaručnik, 
tako su moja i neizmjerna blaga njegovih zasluga. 
Rado ti ih s radošću dajem i preklinjem te da na me¬ 
ne ne gledaš drukčije nego Isusovim pogledom i 
njegovim srcem što plamti od ljubavi. 

Ja ti dajem nadalje zasluge svih svetaca na nebu i 
na zemlji, njihovu ljubav i ljubav svetih anđela, 
konačno ti nudim, blaženo Trojstvo, ljubav i zasluge 
svete Djevice, moje voljene Majke. Njoj povjeravam 
svoju predanost s molbom da je prinese tebi kao 
moju žrtvu. Njezin božanski sin, moj ljubljeni zaruč¬ 
nik, rekao nam je u danima svoga zemaljskog života: 
“Sve što zamolite moga Oca u moje ime, on će vam 
dati”. Tako sam sigurna da ćeš uslišit moje želje. 

Ja znam, o moj Bože, što više želiš dati, to više 
povećavaš očekivanje ljudi. Ja osjećam u svom srcu 
goleme želje i s pouzdanjem te molim da prisvojiš 
moju dušu. Ah, ne mogu primati svetu pričest ono- 

liko često koliko bih to željela; ali. Gospodine, nisi li 
ti svemoguć? Ostani u meni kao u tabemakulu; 
nikada se ne udaljuj od svoje male hostije. 

Željela bih te utješiti zbog nezahvalnosti zlih ljudi 
i preklinjem te: Oduzmi mi slobodu da ikada nego¬ 
dujem u vezi s tobom i da ti ne ugađam. Padnem li 
katkad zog svoje slabosti, neka me tvoj božanski 
pogled odmah pročisti, ukloni sve moje nesavrše¬ 
nosti, poput vatre koja sve pretvara u vatru. 

Hvala ti, Bože moj, za sve milosti što si mi ih 
dao, osobito za to što si pustio da prolazim kroz 
teške kušnje. S radošću ću te promatrati na Sudnji 
dan kada budeš nosio žezlo križa. Budući da si me 
držao vrijednom da sudjelujem u tom dragocjenom 
križu, nadam se da ću ti na nebu biti slična i da ću u 
svojoj preobraženoj ljubavi vidjeti kako sjaje sveti 
ožiljci tvojih muka... 

Nadam se da ću poslije ovoga života na zemlji 
uživati uz tebe u svom nebeskom domu. Ali ja ne 
želim raditi za tvoju ljubav, s jedinom namjerom da 
te obrađujem, da utješim tvoje najsvetije srce i spa¬ 
sim ljude koji će te dovijeka voljeti. 

U večer ovoga života stat ću pred tebe praznih 
ruku, o moj Gospodine, jer ja te ne molim da brojiš 
moja djela. U tvojim su očima sve naše pravednosti 
okaljane. Ja želim dakle odjenuti tvoju vlastitu pra¬ 
vednost i od tvoje ljubavi primati tebe kao svoje 
vječno vlasništvo. Ja ne želim drugo prijestolje ni 
drugu krunu nego tebe, moj Isuse. Vrijeme nije u 
tvojim očima ništa, jedan je jedini dan kao tisuću 
godina. Ti me možeš dakle u jednom trenutku pri¬ 
premit da se pojavim pred tobom. 

Da bih živjela u tom držanju savšene ljubavi, 
predajem sebe tvojoj milosrdnoj ljubavi kao potpunu 
žrtvu što se spaljuje i molim te da me zapališ svojom 
vatrom, da se u moju dušu preliju tvoje rijeke bes¬ 
krajne nježnosti, kako bih postala mučenicom tvoje 
ljubavi, o moj Bože. 

Neka mi to mučeništvo, nakon što me bude pri¬ 
premilo da stupim pred tebe, pokloni napokon smrt i 
neka se moja duša odmah vine uvis, u vječini zagr¬ 
ljaj tvoje milosrdne ljubavi. O Isuse moj, želim sve¬ 
tim otkucajem svoga srca bezbroj puta obnavljati tu 
predanost, sve dok te ne budem, kada nestane sjena, 
smjela licem u lice dovijeka uvjeriti u svoju lju¬ 
bav... 

Marija - Franciska, Terezija od Djeteta Isusa i 
od Presvetog lica 

Blagdan Presvetog Trojstva, 9. lipnja 1895. 

(Autobiografija) 



Voljeti kao što je volio Isus 


Čini se da je Terezija svojom predajom milosrd¬ 
noj Božjoj ljubavi na blagdan Trojstva 1895. 
postigla vrhunac svoje ljubavi. “Dizalo” koje ju je 
odnijelo u visinu bile su ruke Isusa koji ju je poput 
malog djeteta podigao s tla i zagrlio. Ona nije dos¬ 
pjela u srce požanskog Trojstva - unatoč svojim sla¬ 
bostima - svojim zaslugama, zahvaljujući tehnici ili 
slučajno, već jedino milošću Đožijom od koje se 
dala voditi. 

Da li se ona zaustavila u svom letu? - Kako se 
zrelost i savršenost mogu zaustaviti ako dođu u 
Bogu, Beskonačnom i Bezgraničnom?! 

Terezija se isprva, nakon što je sebe predala 
milosrdnoj Božjoj ljubavi, osjećala posve okruže¬ 
nom tom ljubavlju; da, gotovo je plivala u njegovoj 
ljubavi. Ona piše: “Vi ste mi, voljena majko (time 
misli svoju glavaricu), dopustili da na taj način 
ponudim sebe Bogu; vi znate kolike su rijeke - ili 
bolje reći oceani - milosti preplavili moju dušu. Ah, 
od onog sretnog dana (ini mi se da me ljubav posve 
prožima i okružuje; čini mi se da me ta milosrdna 
ljubav obnavlja, pročišćuje mi dušu i ne ostavlja u 
njoj ni traga grijeha, stoga se ne mogu bojati čis- 
tilišta. Znam da sama po sebi ne bih zaslužila ni da 
uđem na to mjesto kajanja, jer onamo mogu imati 
pristup samo svete duše; znam međutim isto tako da 
je plamen ljubavi nadasve svet. Znam da Isus može 
željeti nametati patnje i da mi on ne bi dao čežnju 
što je osjećam kada je ne bi želio utažiti..." (Auto- 

biografija). Bog joj je dakle pokazivao da je prihva¬ 
tio njezinu predanost i ljubav i ulijevao joj u srce 
rijeke ljubavi. Taje ljubav očistila svaki trag grijeha, 
kao što vatra spaljuje smeće i nečistoću. Ona je pot¬ 
puno vjerovala Isusu, znala je da joj on neće dodije¬ 
liti nepotrebnu patnju. I plamenovi koji su je gutali, 
bili su plamenovi ljubavi Božje i poklon njegovoj 
beskrajnoj ljubavi. Više se nije bojala čistilišta, već 
se posve okrenula nebu, gdje je željela vječno pje¬ 
vati pjesmu ljubavi i hvale. 

Budući da se posve okrenula Bogu, moglo bi se 
misliti daje zaboravila ljude na zemlji, osobito greš- 
nike koje je prije željela spasiti stojeći pred križem. 
U vezi s tim postavlja se pitanje jesu li redovi koji su 
se posve zatvorili da bi živjeli za Boga, zaboravili 
ljude vani u svijetu i njihove nevolje. 

U Terezijinoj se autobiografiji pokazuje da je 
upravo suprotno: Što je ona više bila vođena k ža¬ 
rištu ljubavi, to je više razumjela ljubav prema bliž¬ 
njemu i njezini su koraci bili vođeni apostolskim i 
misionarskim putovima. Ciljem njezinih molitava i 
njezine žrtve postajali su sve više i bezvjemici koje 
je naučila bolje razumijevati u posljednjoj godini 
svoga života kroz vlastite pomrčine vjere. 

Koliko je njezina ljubav prema Bogu postala jed¬ 
no s njezinom ljubavlju prema bližnjemu, pokazuje 
primjer iz posljednjih mjeseci njezina života. Nje¬ 
zina sestra, majka Agnes od Isusa pričala je o tome 
kao svjedok prilikom procesa proglašenja Terezije 
blaženom." Kada je ona, već teško bolesna pisala 
pred kraj života svoj rukopis, vidjela sam jednoga 
dana da su je u svakom trenutku ometale sestre. Ali 

umjesto da je izgubila strpljenje ili da je ponizno 
zamolila daje puste u mini, ona je svaki put odložila 
pero i s dragim osmjehom zaklopila svoju bilježnicu. 
Pitala sam je kako u tim okolnostima može nizati i 
samo dvije misli jednu za drugom. Ona mi je odgo¬ 
vorila: “Ja pišem o ljubavi prema bližnjemu, sada je 
došao trenutak da je i živim. Ah, majko moja! Lju¬ 
bav prema bližnjemu znači sve na zemlji. Bog se 
voli u istoj onoj mjeri u kojoj se voli bližnji'* (Pro¬ 
cesi). 

Nova dubina ljubavi prema bližnjemu 

Mnogi su ljudi skloni pripisivati kontenplativ- 
nom redu upravo suprotno: Tko voli Boga, zabo¬ 
ravlja ljubav prema bližnjemu i zalaganje za ljude u 
ovom svijetu. Terezija nam pokazuje da tek zahva¬ 
ljujući velikoj ljubavi prema Bogu možemo shvatiti 
ljubav prema bližnjemu u čitavoj njezinoj dubini i 
njezinom značenju i provesti je u djelo. Ona se sama 
najprije posvetila Božjoj ljubavi, a tek je tada ra¬ 
zumjela ljubav prema bližnjemu u novoj dubini. 
Tako piše: “Među nebrojenim milostima što su mi 
ove godine (1897.) bile dodijeljene ne smatram baš 
malom onu po kojoj sam zapovijed o ljubavi prema 
bližnjemu shvatila u čitavom njezinom opsegu." 

Nije li Terezija već od svoje petnaeste godine 
molila za spas ljudi koji su zgriješili i prinosila za 
njih svoju žrtvu, nije li u samostanu imala priliku 
tisuću puta pokazati što je ljubav prema biližnjemu? 
Nije li svoju pomrčinu vjere žrtvovala za bezvjer- 
nike? Kako može tada reći kako je tek u posljednjoj 

godini svoga života shvatila da zapovijed ljubavi 
prema bližnjemu ima dubinu čiju mjeru nije prije 
shvaćala, a koju ni mi ne možemo slutiti. Stoga ona 
priznaje da je njezina ljubav prema bližnjemu dugo 
ostala nepotpunom. 

Prvih je godina u samostanu više obraćala pozor¬ 
nost na ljubav prema Bogu. Željela se posvetiti mir¬ 
nom životu, kako bi mogla voljeti Isusa više nego 
Stoje ikada bio voljen. Budući daje svu svoju ljubav 
upravila na Boga, nije još posve shvatila koliki je 
domašaj riječi našega Gospodina u glavnoj zapovije¬ 
di: “Druga je zapovijed poput prve: Ljubi bližnjega 
svoga kao samoga sebe!” Ona je upravo tom ljubav¬ 
lju prema Bogu bila dovedena do istinske ljubavi 
prema bližnjemu. Terezija je vjerovala u Kristove 
riječi kako u nebesko Kraljevstvo neće ući oni koji 
mu govore Gospodine, već oni koji čine volju 
njegova Oca na nebu. Ona je smatrala da nas Krist 
time upućuje na ljubav prema bližnjima i vladanje u 
skladu s njom (Autobiografija). Još ju je dalje odvela 
međutim nova Gospodinova zapovijed što ju je Isus 
za vrijeme posljednje večeri rekao svojim učenici¬ 
ma: “Ljubite jedan drugoga; kao što sam ja ljubio 
vas, ljubite i vi jedan drugoga” (Iv 13,34). Ta spo¬ 
redna rečenica “kao što sam ja ljubio vas” može se 
lako previdjeti pri čitanju, ali za Tereziju je ona zna¬ 
čila jasno svjetlo. Ona je osim toga shvatila da 
takozvana druga zapovijed “Ljubi svoje bližnje kao 
samoga sebe!” nije bila Kristova zapovijed, već da 
potječe iz Staroga Saveza. Ona može kršćanina 
voditi k savršenosti. Čujmo sami: “Kada je Gospo¬ 
din zapovijedi svom narodu da ljubi svoje bližnje 

kao sama sebe, nije još došao na zemlju; budući da 
je vjerojatno znao koliko se jako voli vlastito Ja, nije 
mogao od svojih stvorova tražiti veću ljubav prema 
bližnjemu. Ali kada je Isus dao svojim apostolima 
novu zapovijed, svoju vlastitu zapovijed, kako je 
kasnije naziva, nije više rekao da se bližnjega mora 
voljeti kao samoga sebe, već onako kako ga je volio 
on, Isus, i kako će ga voljeti do svršetka vremena” 
(Autobiografija). Nije dakle dovoljno voljeti bližnje¬ 
ga kao samoga sebe. Kao mjerilo svoje ljubavi 
trebali bismo uzeti Isusa. Kako je Isus voli svoje 
učenike? Ona piše: “Oh! Ono što gaje privuklo nisu 
zacijelo bile njihove prirodne osobine. Jer između 
njih i njega postojalo je beskrajno rastojanje. On je 
bio znanje, vječna mudrost, a oni su bili siroti ribari, 
neuki, puni zemaljskih misli. A Isus ih ipak naziva 
svojim prijateljima, svojom braćom. Želio ih je vi¬ 
djeti kako s njim vladaju u Kraljevstvu njegova Oca, 
a da bi im to Krajevstvo učinio pristupačnim, želio 
je umrijeti na križu, jer rekao je: “Nema veće ljubavi 
nego dati svoj život za one koje se ljubi” (Autobio¬ 
grafija). Ona spoznaje pri tim riječima nesavršenost 
svoje vlastite ljubavi prema susestrama. Nije ih vo¬ 
ljela toliko kao Isus. To bi naime značilo podnositi 
sve njihove mane i pogreške, ne čuditi se njihovim 
slabostima i oduševljavati se i njihovim najmanjim 
vrlinama. Da ona ne bi smjela za sebe zadržati tu 
ljubav što ju je nosila u srcu, već bi je morala poka¬ 
zivati vanjskim znakovima, na primjer osmijehom, 
lijepom riječi, ljubaznim pogledom, poklonom, 
pružanjem pomoći... Terezija zaključuje o tim vanj¬ 
skim znakovima ljubavi iz riječi Evanđelja: “Ne 

žeže se svijeća da se stavi pod varićak, nego na 
svijećnjak da svijetli svima u kući (Mt 5,15). To 
svjetlo Sto se ne smije skrivati, već ućiniti vidljivim, 
to je ljubav. Ona se ne smije poklanjati samo onima 
s kojima smo u bliskoj vezi; svjetlo mora goijeti 
svima u kući. Željela je da njezina ljubav razveseli 
sve susestre. Zahvaljujući Isusovoj ljubavi koja je 
upućena svim ljudima, proširila se i njezina ljubav 
na cijeli svijet i cjelokupnu Crkvu. 

Nidada vlastitom snagom 

Isus je Tereziji darovao i snagu da voli sve ljude, 
pa i nesimpatične sestre i ljude koji su zgriješili, bilo 
gdje u svijetu; jer vlastitom snagom nije mogla 
postići takvu ljubav u sebi. Ona piše: u O Gospodine, 
7 nam da ti ne bi naložio nešta nemoguće, i poznaješ 
moju slabost i nesavršenost bolje od mene; znaš da 
nikada ne bih mogla svoje susestre voljeti kao što ih 
ti voliš, kada ih ti sfim, o moj Isuse, ne bi još volio i 
u meni. Budući da si bio spreman dodijeliti mi tu 
milost, izdao si novu zapovijed. Ah! Kako volim što 
mi ona poklanja pouzdanje, što je tvoja volja da 
voliš u meni sve one za koje si mi naložio da ih 
volim!... 

Da, ja osjećam, kada iskazujem ljubav, tada dje¬ 
luje Isus u meni; što sam više sjedinjena s njim, to 
snažnije volim sve svoje susestre. Želim li raspiriti 
tu ljubav u svom srcu, osobito ako mi zao duh 
pokušava ukazati na pogreške ove ili one sestre koja 
mi baš nije simpatična, tada brzo ispitujem koje su 
njezine vrline, postoji li u nje dobra volja i kažem 

sebi: Ako sam i vidjela da je jednom pala, možda je 
inače izvojevala brojne pobjede što ih skriva zbog 
poniznosti, a čak i ono što mi se čini kao mana, mo¬ 
že biti vrlo vjerojatno nakana da se ostvari neki 
kreposni čin*’ (Autobiografija). Tako je Terezija ko¬ 
račala dalje u ljubavi, jer je tako odano primala Isu¬ 
sove milosti i njegova nadahnuća. 

Nakon što je otkrila koliko snažno želi Isus biti 
voljen, morala je otkriti koliko se mnogo trebaju vo¬ 
ljeti bližnji. Isus nam poklanja svoju vlastitu ljubav, 
kako bismo mogli voljeti svoje bližnje onako kako 
on želi. Njegovim srcem trebamo i možemo tako 
voljeti svoje bližnje. Ona nam daruje žar svoje lju¬ 
bavi po Svetom Duhu koji je uliven u naša srca. 
Sada bi netko mogao prigovoriti daje ugrožena naša 
unutarnja sloboda ako sdm Bog voli u nama; ali to 
nije točno. Ona samo želi biti izvor veće ljubavi. 
Dnigi bi mogli reći da su zahtjevi takve ljubavi 
previsoki i neostvarivi; odgovor je da će on uliti 
svoju ljubav u naša nesavršena srca, kako bismo 
mogli ispunjavati njegove zahtijeve. Iza tih visokih 
zahtijeva stoji božanska darežljivost koja ih ispunja¬ 
va. Bog želi da sudjelujemo u njegovoj božanskoj 
ljubavi prema ljudima koja se odnosi na sve i koja je 
čak spremna dati život za braću i sestre. Iz toga se 
može izvući sljedeći zaključak: Tko nije spreman na 
takvu ljubav prema bližnjima, nije se potpuno 
predao ni ljubavi prema Bogu. Nešto slično piše 
sveti Ivan u svojoj poslanici: ‘Tko ne ljubi svoga 
brata koga vidi, ne može ljubiti Boga koga ne vidi” 
(1 Iv 4,20-21). Ta dva pravca ljubavi najdublje su 
povezani, jedan uvjetuje drugi. 

Kada je Terczija dospjela na vrhunac ljubavi 
prema Bogu, bila je novom Isusovom zapovijedi 
vođena do istinske dubine ljubavi prema bližnjemu, 
što je više bila vezana s Isusom, to je više mogla 
voljeti i svoje susestre. Da Isus želi voljeti ljude i 
pokazivati im svoju milosrdnost putem nas. On ne¬ 
ma drugih usta osim naših, kako bi mogao utješiti 
druge, on nema ni drugih ruku i nogu osim naših, 
kako bi mogao pomoći braći i sestrama. Ako se mo¬ 
žemo odreći samih sebe i ako smo spremni žrtvovati 
se, može Isus sve više putem nas voliti ljude. Svi bi 
trebali moći izravno iskusiti njegovu božansku 
ljubav i milosrdnost putem ljudi koji vole. 

Male ljubavne prlie 

Dospjeti od tog duhovnog vdiunca ljubavi prema 
bližnjemu do konkretne ljubavi prema bližnjemu 
znači međutim spustiti se u svagdašnji život i u ma¬ 
lim stvarima iskazivati ljubav braći i sestrama. I Te- 
rezija je živjela te duboke misli koje nisu vjero¬ 
dostojne dok ne nađu svoje obličje u svagdašnjem 
ophođenju bližnjima. 

Ali pustimo Tereziju da sama priča o tome: 

“Još se sjećam službe ljubavi koju mi je dao dragi 
Bog dok sam još bila novakinja; bila je to sitna stvar, 
ali me naš Otac koji vidi u ono skrovito, kome više 
znači sama namjera nego veličina uspjeha, nagradio 
već za to, ne čekajući drugi život. Bilo je to vrijeme 
kada je sestra St. Pierre još odlazila na kor i u re- 
fektorij. Pri večernjoj je meditaciji sjedila ispred 
mene. Deset minuta prije šest morala je jedna sestra 

uzeti sebi vremena da je odvede u refektorij, jer 
medicinske su sestre imale tada previše bolesnika da 
bi je one odvele. Mnogo me je stajalo da se ponudim 
za tu malu pomoć, jer sam znala da nije bilo lako 
zadovoljiti tu sirotu sestru. St. Pieire koja je toliko 
trpjela da nije rado mijenjala pratilicu. Ali nisam 
željela propustiti tako lijepu priliku da iskažem 
ljubav, sjećajući se Isusovih riječi: “Što učinite jed¬ 
nom od moje najmanje braće, meni učiniste. Ponizno 
sam se dakle ponudila da je vodim. Nisam lako 
postigla da moja ponuda bude prihvaćena. Napokon 
sam se latila posla i imala toliko dobre volje da sam 
to uspješno obavila. 

Svake večeri kada sam vidjela kako sestra St. 
Pierre trese pješčani sat, znala sam da to znači: put 
pod noge! Nevjerojatno koliko me, osobito u počet¬ 
ku, stajalo da krenem; ali ipak sam s mjesta krenula, 
a zatim je počela čitava ceremonija. Najprije sam 
trebala na određeni način odmaknuti klupu i odnijeti 
je. Nipošto je nisam smjela gurati. Tada je slijedila 
šetnja. Morala sam koračati iza jadne bolesnice i 
čvrsto je držati za pojas. Činila sam to najopreznije 
što sam mogla. Ali ako je ona učinila pogrešan 
korak, tada me grdila daje loše držim i da će pasti. - 
‘Ah, moj Bože, vi hodate prebrzo, polomit ću si 
kosti; Ako sam pokušala hodati još sporije, ona je 
prigovarala: ‘Ta dođite već jednom! Uopće više ne 
osjećam vašu ruku, pustili ste me, past ću! Ah, 
odmah sam rekla kako ste premladi da me vodite.’ 
Napokon smo bez nezgode stigle u refektorij; tamo 
su nastupile nove teškoće. Trebala sam sestru St. 
Pierre posjesti i postaviti se tako da joj ne smetam. 

zatim sam joj morala zavrnuti rukave (opet na odre¬ 
đeni način), tada sam smjela otići. Ona se svojim 
jadnim obogaljenim rukama mučila trgati kruh. 
Ubrzo sam to primjetila i svake sam je večeri ostav¬ 
ljala tek kada sam obavila i tu malu službu za nju. 
Budući da me to nije molila, bila je veoma ganuta i 
tim sam ne baš traženim sredstvom stekla konačno 
njezinu naklonost, a prije svega (to sam saznala tek 
kasnije, nakon što sam joj narezala kruh, poklonila 
svoj najljepši osmijeh" (Autobiografija). 

“Dugo sam vrijeme imala svoje mjesto pri večer¬ 
njoj meditaciji ispred sestre koja je posjedovala 
jednu čudnu naviku i mislim da je imala mnoga 
prosvjetljenja, jer se rijetko koristila knjigom. To 
sam primijetila po sljedećemu: Čim je ta sestra bila 
tamo, počela je stvarati neki čudni zvuk, otprilike 
kao da se dvije školjke trljaju jedna o drugu. Ja sam 
to zamijetila, jer sam imala nadasve fini sluh (katkad 
čak malo prefini). Uopće vam ne mogu opisati, koli¬ 
ko me je taj tihi šum zamarao. Najradije bih se okre¬ 
nula i pogledala dužnike (biblijski izraz za krivce, 
op. prev.) koji nisu dakako bili svjesni te njezine 
čudne osobitosti; to je bilo jedino sredstvo da im se 
skrene pozornost na to. Ali u dubini srca osjećala 
sam da je bolje strpljivo to posnositi, zbog ljubavi 
prema Bogu i kako ne bih uvrijedila tu sestru. Držala 
sam se dakle mimo i pokušavala se sjediniti s 
dragim Bogom da zaboravim onaj tihi šum Ali 
sve je bilo uzalud, kupala sam se u znoju i bila 
prisiljena izmoliti molitvu patnje, ali dok sam patila 
tragala sam za sredstvom da to ne pokažem razdra- 
žena i ljutita, već u radosti i miru, barem u dubini 

svoje duše. Tako sam pokušala taj tako neugodni 
zvuk čak voljeti. Umjesto da sam nastojala ne slušati 
ga (što je zapravo bilo nemoguće), trudila sam se 
pozorno ga osluškivati kao daje prekrasni koncert, i 
moja se čitava molitva sastojala u atome da taj 
koncert žrtvujem Isusu" (Autobiografija). 

“Neki drugi put nalazila sam se u praonici rublja 
pred sestrom koja mi poprskala lice prljavom vodom 
svaki put kada je podizala rublje na svoju klupu; 
moja je prva reakcija bila da sam uzmaknula i 
obrisala lice kako bih sestri koja me prskala po¬ 
kazala da bi mi učinila uslugu kada bi se mimo 
ponašala, ali odmah mi je palo na um da bih bila 
prilično budalasta kada bih odbila ta blaga koja su 
mi bila tako velikodušno darovana i tako nisam že¬ 
ljela da se primijeti moja borba. Veoma sam se 
trudila da budem poprskana sa što više prljave vode 
tako da sam to počela smatrati upravo dopadljivim i 
nakanila drugi put opet zauzeti to mjesto gdje sam 
primila toliko mnogo dragocjenog.” 

Ona sažeto piše: “Voljena majko, vidite, ja sam 
veoma mala duša koja može dragom Bogu ponuditi 
veoma male stvari, pri tom se često još događa da mi 
izmaknu te male žrtve što donose duši toliko mnogo 
mira; to me ne obeshrabruje. Mogu podnijeti da 
imam nešto manje mira i nastojat ću drugi put biti 
opreznija. (Autobiografija). 

Molitva ljubavi 


travnja 1896., u noći s Velikog četvrtka na Veliki 
petak iskašljala je Terezija prvi put krv i osjetila da 
njezin život na zemlji neće više dugo trajati. Nije ju 
obuzeo strah od smrti, već joj je pala na um radosna 
misao: “Dolazi mladoženja! Najavio se šaputavim 
glasom." Proći će još godina i pol prije nego što 
bude ušla u nebesku domovinu i na vječnu svadbenu 
gozbu. Bog joj je u tim posljednjim mjesecima i opet 
darovao osobite milosti i spoznaje, iako u to vrijeme 
pada i njena pomrčina vjere. Ali ona nije željela 
voljeti Boga čitavim svojim srcem samo sada, s 
obzirom na smrt Već je od djetinjstva njezina ljubav 
pripadala Bogu. Tako piše pri kraju svojih životnih 
sjećanja, kada joj je gotovo već pero padalo iz ruke, 
jer ju je bolest sve više slabila: “Ti znaš, o moj Bože, 
nikada nisam željela ništa drugo nego voljeti tebe; 
ne želim nikakvu drugu čast. Ona se skrbila za mene 
od mog djetinjstva, rasla je sa mnom, a sada je ponor 
čiju dubinu ne mogu istražiti" (Autobiografija). 
Terezija je znala da ju je Bog pretekao sa svojom 
očinskom ljubavlju, da je najprije on nju volio. Ona 
je na tu ljubav odgovorila golemom pozornošću i 
odanošću. Željela je odgovoriti istom ljubavlju, ali je 
morala priznati da to nije bila u stanju. “Ljubav 
privlači ljubav, stoga moja ljubav hita k tebi, ali ah! 
Ona nije čak ni kap rose što se gubi u oceanu! Da 
bih te voljela kao što ti voliš mene, moram od tebe 
posuditi tvoju vlastitu ljubav, tek ću tada naći mir" 
(Autobiografija). To je mir ljubavi, sigurnost i zašti- 

ćenost u Božjim rukama. Ali takav mir ne znači biti 
besposlen, već on djeluje na bolju plodnost i 
aktivnost. To je slično kao što je nekada bilo s 
Martom i Marijom o kojima izvješćuje Evanđelje. 
Isus je više cijenio prividnu Marijinu besposlenost 
(dok je slušala njega), nego radinost njezine sestre 
Marte; jer iz slušanja i spokoja ljubavi proizlaze 
nove djelatnosti i apostolska revnost. Na posljednjim 
stranama napisala je Terezija: “Marija sjedi do Isu¬ 
sovih nogu, osluškuje njegove slatke i vatrene riječi. 
Čini se da ona ništa ne daje, a daje više od Marte 
koja se muči oko mnogih stvari i željela bi da nje¬ 
zina sestra postupa isto tako. Isus ne kudi Martin 
rad; te je poslove njegova majka ponizno obavljala 
čitav svoj život, budući da je morala pripremati 
obroke svetoj obitelji. On je želio prigovoriti samo 
nemiru svoje revne gostoprimkinje” (Autobiogra¬ 
fija). Terezija je bila dakle uvjrena da čovjek koji je 
rasplamsan ljubavlju poput Marije i u kome živi s&m 
Isus, ne može ostati besposlen. Iz duboka mira i 
molitve proistječu božanska mudrost i apostolska 
revnost, kao što pokazuje primjer velikih svetaca. 
Tako ona dalje piše; ‘To su shvatili svi sveci, a još 
snažnije oni koji su svemir ispunili svjetlom učenja 
Evanđelja. Zar Pavao, Augustin, Ivan od križa. To¬ 
ma Akvinski, Franjo, Dominik i mnogi drugi uzviše¬ 
ni Božji prijatelji, nisu iz molitve crpili svu svoju 
božansku spoznaju koja je oduševila najveće duho¬ 
ve?” Toj velikoj svetici smijemo sa sigurnošću pri¬ 
dodati još jednu veliku sveticu: Tereziju iz Lisieuxa. 
I ona je svoju mudrost koja prosvjetljava svijet. Crk¬ 
vu, crpila iz meditacije i molitve, u krajnjoj odanosti 

Kristu. Ali taj je duhovni mir po Gospodinu nije 
odveo samo do Božje mudrosti, već i do najveće 
apostolske učinkovitosti u zagovomoj molitvi. Ona 
uspoređuje molitvu s polugom što svijet i ljude 
uzdiže k Bogu. Čujmo sami njezine riječi što pripa¬ 
daju najljepšim mjestima u njezinoj Autobiografiji: 
‘‘Neki je učenjak rekao: ‘Dajte mi polugu, uporište i 
promijenit ću svijet.* Ono što nije mogao postići 
Arhimed, jer njegovi zahtjevi nisu bili upućeni Bo¬ 
gu i ticali su se samo materijalnog, to su u potpu¬ 
nosti postigli sveci. Svemogući im je dao kao oslo¬ 
nac: samo Boga i jedino Boga; kao polugu: molitvu 
rasplamsanu vatrom ljubavi. Na taj su način podizali 
svijet bliže Bogu; na taj ga način i danas podižu, a to 
će činiti i budući sveci, sve do svršetka svijeta” 
(Autobiografija). 

Iako je Terezija često osjećala suhoću u molitvi i 
meditaciji, ostala im je odana i nikada nije željela 
skratiti vrijeme molitve i duhovna razmatranja Ona 
je svoj unutarnji poziv osjećala u tome da moli za 
ljude u čitavom svijetu i time ih uzdiže k Bogu. 
Poluga za to je molitva, a uporište sfim Bog. To je 
uvjerenje izraženo i ovim riječima: “Molitva i žrtva 
sva su moja snaga” Ljubav prema Isusu poticala ju 
je da moli za spas ljudi, kako bi sve više ljudi voljelo 
i slavilo Boga To je djelo nastavila i na nebu i 
postigla još veću učinkovitost. 

Terezija je molila za sve ljude jer je bila uvjerena 
da revnost jedne karmelićanke treba obujmiti cijeli 
svijet. Osobito je molila za dva misionara s kojima 
je zahvaljujući prijateljstvu putem molitve bila još 
više vezana Njezina je molitva vrijedila međutim i 

za “sve druge, pa i obične svećenike čiji je zadatak 
isto tako teško ispuniti kao zadatak misionara koji 
propovijedaju bezvjemicima. Ukratko, ja želim po¬ 
put naše majke, svete Terezije biti kći Crkve i moliti 
po nazorima našeg Svetog oca pape, svjesna da 
njegovi nazori obuhvaćaju čitavu zemlju. U tome se 
sastoji glavna svrha moga života...” (Autobiogra¬ 
fija). Terezijina se molitva ne odnosi na neki uži 
krug kao u mnogih kršćana, već obuhvaća čitav 
svijet i zbog toga je istinski katolička. 

“Povud me za sobom, bježimo!” 

Budući da je imala toliko briga i ljudi za koje je 
željela moliti, nastao je za nju jedan problem. Nje¬ 
zina se molitva mogla lako rastepsti, ona je mogla 
lako zaboraviti nešto važno, a zbog toga je moglo 
pretrpjeti štetu njezino sjedinjenje s Bogom. Ali kao 
uvijek pri takvim teškoćama, gdje se nalazila pred 
mogućim, našla je pravo “terezijansko rješenje.” 
Postala je dosjetljivom u Svetom Duhu kao tada 
kada se svetost pojavila pred njom poput brijega i 
ona je izumila dizalo ili kada joj je bila povjerena 
briga za novakinje koja joj je predstavljala prevelike 
zahtjeve i ona se spasila duhovnom dječjom čisto¬ 
ćom i nevinošću. Sada je bilo važno da se ta njezina 
molitva koja je sadržavala toliko mnogo molbi i 
želja ne rascjepka i da se ne zaboravi nešto važno. 
Kao i prije spasila se poniznošću i objasnila to 
ovako: “Običnim dušama nije potrebno neko kom¬ 
plicirano sredstvo; budući da se ja ubrajam među 
takve duše, dao mi je Isus jednoga jutra jednostavno 

sredstvo da ispunim svoje poslanje. Dao mi je da 
shvatim riječi Pjesme nad pjesmama: “Povuci me za 
sobom, bježimo.’ (Pj 1,4)” (Autobiografija). 

Terezija je nazvala svoj izum jednostavnim 
sredstvom, ali koje bi se u stvarnosti moglo nazvati 
genijalnim, jer joj ga je putem nadahnuća dao sam 
Bog. Njezino je rješenje bilo više stvaralačko i apos¬ 
tolsko. Ono opet proizlazi iz njezine euharistijske 
pobožnosti, jer joj je Isus pri zahvali poslije svete 
pričesti nadahnućem dao to sredstvo. Drugo se obi¬ 
lježje autentičnosti i duhovna kvaliteta tog rješenja 
sastoji u tome da se ono temelji na jednoj rečenici iz 
Svetoga pisma, ovaj put Pjesme nad pjesmama koju 
je osobito cijenila. Njezino je rješenje vezano dakle 
uz Krista, središte njezine i naše vjere. Kako Tere¬ 
zija tumači te riječi svojoj majci glavarici i svima 
nama ? Ona piše: “O Isuse, nije dakle potrebno reći: 
‘Povukavši mene za sobom, povuci za sobom i duše 
koje volim!’ Te su jednostavne riječi dovoljne. Gos¬ 
podine, jasno mi je: Ako se duša očara tvojim opoj¬ 
nim miomirisom, ne može bježati sama. Ona vuče za 
sobom sve duše koje voli; to se događa bez prisile, 
bez naprezanja, to je prirodna posljedica toga što si 
je ti povukao za sobom. Poput brzice što se silovito 
strovaljuje u ocean, odnoseći sa sobom sve na što 
naiđe, tako, o Isuse moj, tako duša koja zaroni u bes¬ 
krajni ocean tvoje ljubavi, povlači sa sobom sve 
dragocjeno što posjeduje. Gospodine, ti znaš, ja 
nemam drugih blaga osim duša koje ti se dopalo 
sjediniti s mojom” (Autobiografija). Tu je dakle 
jedna mlada redovnica pri zahvali, tiha i utonula u 
molitvu; ona moli, kao što je samo po sebi razum- 

ljivo za karmelićanku, za sve ljude koji su joj bili 
preporučeni i koje voli; ali opterećuje je što joj je u 
mislima previše ljudi. Odjednom ta napetost popušta 
zahvaljujući jednom stihu iz Svetoga pisma iz 
kojega čuje kako joj Isus kaže: “Pusti da te povučem 
za sobom, daruj mi svoju ljubav, i svi će biti 
povučeni k meni na koje ti misliš. Tvoja predanost 
meni ima apstolsku vrijednost. Dovoljno je mene 
voljeti i svi će biti povučeni k meni!*’ Terezija-daje 
za objašnjenje - što često čini - odgovarajuću sliku, 
naime brzicu što se ulijeva u ocean i odnosi sa 
sobom sve na što naiđe. Svaki čovjek koji uroni u 
neizmjernu Božju ljubav povlači sa sobom na sličan 
način sve koje voli i za koje se osjeća odgovornim. 
Tu imamo dakle rješenje njezina problema koje je 
tako jednostavno, jer proistječe iz ljubavi. I mi 
smijemo ovako moliti za one koje su nam povjereni: 
“Povuci me za sobom, bježimo!” 

Duhovni je izum svete Terezije istinsko učenje 
Evanđelja što ga je uvijek iznova razmatrala. Ona 
navodi i mjesta iz Evanđelja kojima se obrazlaže 
njezino rješenje: “’Nitko me, rekao je Isus ne može 
nasljedovati ako ga ne povuče moj Otac koji me je 
poslao.’ On nas uči... da je dovoljno pokucati da bi 
se otvorilo, tražiti da bi se našlo i ponizno ispružiti 
ruku da bi se dobilo ono za što se moli... On nadalje 
kaže da njegov otac daje sve za što ga se moli u 
njegovo ime. Stoga je očito dao već prije Isusova ro¬ 
đenja napisati ovu proročansku molitvu: ‘Povuci me 
za sobom bježimo” (Autobiografija). 

Već su mnogi duhovni učitelji čitali taj stih iz 
Pjesme nad pjesmama, pa i Ivan od Križa, otac nje- 

zina reda. Ali nitko ga nije tako protumačio, vođen 
Svetim Duhom, poput nje. Ona je na svoj vlastiti 
način još jednom objasnila što znači biti povučen i 
dala joj još jedan odličan primjer, onaj o vatri i 
željezu: “Što drugo znači molba da budemo povu¬ 
čeni nego da se želimo na najdublji način sjediniti s 
onim koji nam je osvojio srce? Kada bi vatra i 
željezo bili obdareni razumom i jedno reklo drugom 
‘povuci me', ne bi li to značilo da željezo želi biti 
jedno s vatrom na taj način da bude posve prožeto 
njezinom gorućom supstancijom. Voljena majko, to 
je moja molitva; ja molim Isusa da me uvuče u vatru 
svoje ljubavi i tako se duboko sa mnom sjedini da u 
meni živi i djeluje. Osjećam, što bude više vatra 
prožimala moje srce, što budem više mogla govoriti 
‘povuci me za sobom’, to će više i duše koje mi se 
budu približile (jadnom, beskorisnom komadiću že¬ 
ljeza čim bih se udaljila od Božje užarene peći), 
pohitati za miomirisima svoga Premilog, jer ljubav¬ 
lju rasplamsana duša ne može ostati besposlena” 
(Autobiografija). 

Kada je dospjela na vrhunac ljubavi i kratko prije 
njezine smrti, postale su za Tereziju ljubav prema 
Bogu i ljubav prema ljudima jedna cjelina. Ako je 
pustila da je Isus posve povuče za sobom, poput 
vatre, zar je onda moglo još nešto u njoj ostati hla¬ 
dno pred tim božanskim plamenom? Ona je molila 
Isusa da on sve one koji su joj povjereni i koje voli, 
isto onako voli i povuče sa sobom kao što je nju po¬ 
vukao sa sobom. Isus one koje povuče sa sobom 
pročisti i posveti, ispuni ih svojom božanskom isti¬ 
nom i ljubavlju. 

Svećenički moliti 

Kao što je Isus u Velikosvećeničkoj molitvi (usp. 
Iv 17, 1-26), tako je i Terezija molila za sve koje joj 
je dao Otac. Bog joj je povjerio ljude, prijatelje, 
novakinje, braću i sestre, blizu i daleko, a ona ih je 
sve gledala kao svoja blaga: “Gospodine, ti znaš ja 
nemam drugih blaga osim duša koje ti se svidjelo 
sjediniti s mojom; ti si mi povjerio ta blaga, stoga se 
usuđujem govoriti riječima što si ih uputio nebes¬ 
kom Ocu - posljednje večeri - kada te još vidio kao 
smr tnika i hodočasnika na zemlji. Na ta je svoja 
blaga sada željela povući i Božju naklonost, kao što 
je Isus posljednje večeri svoga života molio za svoje 
učenike i za sve koji će putem njih vjerovati u njega. 
Terezija je znala da će uskoro doći i njezina posljed¬ 
nja večer na ovome svijtu, groznica je bješnjela u 
njezinu tijelu, zbog slabosti je ubrzo morala prestati 
pisati, iskašljavala je krv i uvijek iznova dobivala 
napadaje gušenja. Molila je Isusovim iječima iz 
njegove Velikosvećeničke molitve: 

Ja sam tebe proslavio na zemlji, izvršivši djelo 
koje si mi dao da uč inim, ja sam objavio ime tvoje 
ljudima koje si mi dao iz svijeta. Tvoji su bili. Meni 
si ih dao, i držali su tvoju riječ. Sada su spoznali da 
je sve od tebe što si mi dao. Je riječi koje si dao 
meni, dao sam njima. Oni su ih primili i doista 
saznali da sam od tebe izišao, te vjerovali da si me ti 
poslao. Ja molim za njih. Ne molim za svijet, već za 
one koje si mi dao, jer su tvoji. Ja više ne ostajem u 
svijetu. A oni ostaju u svijetu, dok ja idem k tebi. 
Sveti Oče, čuvaj u svom imenu one koje si mi dao, 

da budu jedno kao mi. Ali sad ja idem k tebi, i ovo 
govorim dok sam u svijetu, da oni imadnu u sebi 
radost koju ja posjedujem u svojoj punini. Ne molim 
te da ih digneš sa svijeta, već da ih očuvaš od Zloga. 
Oni ne pripadaju svijetu, kao što ni ja ne pripadam 
svijetu. Ne molim samo za njih nego i one koje će 
po njihovoj riječi vjerovati u me. Oče, htio bih da 
oni koje si mi dao budu gdje sam ja, zajedno sa 
mnom, da u njima bude ljubav kojom si me ljubio" 
(Autobiografija). 

Terezija koja je još sa četrnaest godina bila bojaž¬ 
ljiva i plačljiva, postala je sada odvažnom, čak po¬ 
malo drskom i smjela moliti Isusovim riječima. 
Ljubav je bila ta koja ju je naučila tako govoriti, a 
isto tako i jednostavno s Isusom kome je poklonila 
svu svoju slobodu. On ju je svojom božanskom 
snagom učinio jakom. Kao što je živio Krist, živjela 
je i ona; kao što je molio Krist, molila je i ona, kao 
što je trpio i umro Krist, trpjet će i umijeti i ona. 
Stoga će ona i danas i sve dane spašavati one koji je 
slijede i putem nje dospijevaju do veće ljubavi i du¬ 
blje vjere. 




Ogoljela ruža 

Na prethodnim smo stranicama pročitali kako je 
Terezijina ljubav sve više rasla i postala bezdanom 
što ga ni sama nije više mogla dokučiti. Bog ju je 
obasipao milostima, jer je tako čudesno odgovorila 
na njegovu ljubav. Tako je rekordnim tempom dos¬ 
pjela do savršenstva ljubavi. Postala je sličnom Kri¬ 
stu i možemo se pitati što je sada još moglo manjkati 
njezinoj zrelosti. Ona se nije željela odmoriti poslije 
tog prvog uspijeha, već je željela i dalje biti otvorena 
za čudesna Božja vođenja u njezinu životu. Od dje¬ 
tinjstva nije željela biti osrednja, već postati velikom 
sveticom. Jasno se može pratiti njezin duhovni na¬ 
predak, od krštenja do prve svete pričesti, od prve 
svete pričesti do sve dubljeg sjedinjenja s Isusom, od 
njezinih junačkih vrlina do njezine dvostruke ljuba¬ 
vi: prema Bogu i prema bližnjima, od vrhunca ljuba¬ 
vi do Isusove Velikosvećeničke molitve u večer nje¬ 
zina života. Tereziji nije bio cilj da Bog bezuvjetno 
ispuni sve njezine želje. Uvijek je ostala očuvana i 
živa njezina čežnja da voli samo Gospodina. 

Slikoviti dokaz za to da je željela voljeti jedino 
Isusa, njezina je pjesma o ogoljeloj ruži. Tu začu¬ 
đuje da se ruža kao simbol njezina života ne slavi u 
punom cvatu, već se ogoljuje. Vidjet ćemo da ona 
tom slikom želi prikazati jezgru svoje ljubavi. Kako 
je nastala ta pjesma? 

Neka ju je karmelićanka iz Pariza zamolila da 
napiše pjesmu o odjeljivanju od svega zemaljskog. 
Iako je Terezija imala još malo vremena u posljed¬ 
njoj godini svoga života, željela je još napisati dugu 

pjesmu o Mariji. U toj je želji vidjela Božju volju i 
latila se posla, misleći i tu na ljubav prema bliž¬ 
njima. Nastala je pjesma s pet kitica sa po osam sti¬ 
hova koje su po sadržaju i obliku bile jednako lijepe. 
Kada je sestra u Parizu primila tu pjesmu, veoma joj 
se obradovala, ali je zamolila Tereziju da napiše još 
jednu strofu sa sadržajem kako će Bog sakupiti na 
nebu opale ružine latice da bi od njih načinio pre¬ 
krasnu ružu koja će vječno cvasti. Terezija je na to 
odgovorila toj karmelićanki iz Pariza neka sama 
ispjeva sama tu kiticu onako kako to ona shvaća. 
Ona se nije osjećala potaknutom da to učini. Njezina 
se želja, kako je sama rekla sastojala u tome da bude 
jednom zauvijek ogoljela, da bi tako mogla obrado¬ 
vati Boga. Toj karmelićanki dugujemo u svakom 
slučaju zahvalu što je izrazila želju za nastankom 
pjesme, jer zahvaljujući toj pjesmi saznali smo naj¬ 
dublje tajne žarke ljubavi svete Terezije. 

Odvojena od svega 

To odjeljivanje od zemaljskih stvari bilo je Tere- 
ziji poznato od rana djetinjstva. Ona je znala za pro¬ 
laznost zemaljskih stvari i radosti i zbog toga je bila 
spremna s petnaest godina napustiti svijet i stupiti u 
karmelićanski samostan. Od svijeta se odijelila samo 
i jedino radi Isusove ljubavi. On koji je stvorio svijet 
obuhvaća sve ljepote i sva dobra ove zemlje te po¬ 
sjedovati njega znači posjedovati sve. Ali što je to 
ona još imala u samostanu od čega se morala odvoji¬ 
ti da bi voljela samo Isusa? Nije li mu već sve pre¬ 
dala kao potpunu žrtvu što se spaljuje (u ovom slu- 

čaju njegovom ljubavlju!)? Sada se nije više radilo o 
zemaljskim stvarima, već o duhovnim dobrima i ve¬ 
zama. Ona se već odavno morala u samostanu odreći 
osjetnih radosti pri molitvi i pri susretu s Isusom. 
Poklanjala mu je suhoću osjećaja, kako bi voljela 
samo njega, ne primajući neku osjetnu plaću za to. 
Njezino svjesno odricanje od nagrade u osjećajnom 
smislu trebalo ga je razveseliti i utješiti. Daljnje se 
odvajanje na duhovnu području dogodilo kušnjom 
vjere koju je Bog dopustio. Ona piše u jednom pi¬ 
smu sestri Agnezi: “Moja se duša nalazi u podrums¬ 
kom otvoru. Tamo se međutim osjeća sretnom, da, 
sretnom zbog toga što ne osjeća nikakvu utjehu; jer 
čini mi se da njezina ljubav nije tada nalik na ljubav 
zemaljskih zaručnica koje uvijek paze na ruku svoga 
zaručnika, da bi vidjele donosi li ona poklone... 
Sirota Isusova zaručnica osjeća međutim da voli Isu¬ 
sa zbog njega samoga" (Pisma). Ona se dakle drago¬ 
voljno odrekla blaženog osjećaja vjere i ljubavi, da 
bi voljela Isusa zbog njega samoga. Njezino je jedi¬ 
no blago bio sfim Isus u kome su obuhvaćene sve 
druge stvari. Takve je misli mogla naći u Sv. Ivana 
od Križa, gdje se na primjer kaže: “U svome Volje¬ 
nom nalarim obuhvaćene gore, samotne i šumovite 
doline, nepoznate otoke, šumeće rijeke..." (Duhov- 
nički hvalospjev, 14. i 15. strofa). Terezija još uzvi¬ 
suje tu misao: “Isuse, jaganjče, ti si ono što volim: ti 
dovoljan si mi s&m, o ti najviše dobro! U tebi imam 
sve: zemlju i nebo; cvijeće što ga berem, o moj Kra¬ 
lju, to si ti!” ona tu ide još dalje nego Ivan od Križa 
koji je u Isusu obuhvatio samo zemaljske stvari: 
Terezija posjeduje u Isusu istodobno nebo i zemlju. 

Ona je isto tako bila svjesna da je Isus, u toj nje¬ 
zinoj predanosti samo i jedino njemu, sve više obli¬ 
kuje nalik na sama sebe. Tako piše u jednom pismu 
Celini: “Čim Isus pogleda neku dušu, daje joj svoju 
božansku sličnost. Ali ta duša ne smije prestati 
gledati samo njega” (pismo od 26. 4. 1892.). Kakve 
je divne misli primala Terezija zahvaljujući toj du¬ 
bokoj sjedinjenosti s Isusom! Ona je, slikovito reče¬ 
no, dospjela božanskim milostima do najljepšega 
procvata ruže, ali što se ticalo njezine vlastite dje¬ 
latnosti, željela je da ta ruža ogoli, da joj otpadnu 
latice. Razlog tome nije bio kreposni život u skladu s 
Deset zapovijedi, već jedino ljubav prema Isusu. Za 
nju nije postojalo učenje o ćudoređu bez predanosti 
Isusu. Jedino je on bio razlog njezinoj žrtvi i njezi¬ 
nim odricanjima, pa i razlog napuštanju nepriličnih 
okolnosti. 

Sliku svoga Gospodina uzela je iz Evanđelja, nije 
je načinila sama poput mnogih suvremenika koji su 
oblikovali sliku Isusovu koja je bila prilagođena 
njihovu životu. Isus o kome govori Terezija, djetešce 
je iz Nazareta sa svojim skrovitim životom, kao i ra¬ 
speti Isus s Kalvarije. To je bilo izraženo već u nje¬ 
zinu imenu “od Djeteta Isusa” i “od Najsvetijeg li¬ 
ca”. U ta je dva pola izražen čitav njezin životni pro¬ 
gram, što se osjeća i u njezinoj pjesmi o oguljenoj 
ruži. 

Olakšati njegove korake 

Terezija stavlja sebe u prvoj strofi u blizinu dje¬ 
tešca Isusa i raspetog Krista, kako bi pojasnila u 

čemu se sastoji njezino odvajanje od svih ovoze¬ 
maljskih stvari: Kao što je malom Isusu bilo teško 
učiniti prve korake na ovoj zemlji i kao što on ni kao 
odrastao muškarac nije imao imao doma na ovoj 
zemlji već na nebu. Ali još i više od toga: Željela je 
olakšati njegove bolne korake na križnom putu, po- 
sipajući mu put ražinim laticama. Ta se slika ogo¬ 
ljele ruže javila u njoj, jer je njome mogla izraziti 
žrtvu svoga srca i svoga života. Iz ljubavi mu u 
svakom trenutku poklanja svoj život i sve što posje¬ 
duje. To ona dakle misli govoreći o svom odvajanju, 
odjeljivanju, i o ogoljeloj ruži. Koliko se junaštava 
krije iza tih naoko ljupkih stihova! Ona misli samo 
na to kako Isusu olakšati korake, a pritom zaboravlja 
samu sebe, posve protivno sebičnosti ljudske priro¬ 
de. Većina ljudi stavlja same sebe u središte, dok Te- 
rezija ima uvijek pred očima samo svoga Gospodina. 
Tu umjesto samoljublja nalazimo najviši izraz ljuba¬ 
vi prema Bogu. U njoj dobiva Bog napokon odgo¬ 
varajući odgovor na svoju vlastitu ljubav. 

Čak ni svoju svetost nije željela zbog same sebe, 
već da bi razveselila Isusa i darovala mu sebe što je 
moguće savršeniju. Nije željela blistati kao raža na 
oltaru, već izgubiti latice, ogoljeti, to znači posve mu 
pokloniti sebe. Lijepo je zapravo vidjeti kada raže 
krase oltar; ali Tereziji to nije bilo dovoljno, ona je 
željela sebe posve pokloniti Gospodinu. To za nju 
nije protivnost, već uzdizanje. Ona nije nikada že¬ 
ljela osuđivati neku dragu vrstu pobožnosti, već je 
dopoštala više mogućnosti. Tu tolerantnost što je 
opažamo u nje obrazlaže ona Gospodinovim riječi¬ 
ma: U kući moga oca ima mnogo stanova." Ako se 

ona uselila u stan Sto joj ga je dodjelio Bog, to ne 
znati daje druge stanove smatrala lošima. To je stav 
koji bi i danas bio važan za kršćane. 

Terezija je dala prednost ruži koja više ne izaziva 
divljenje, jer je željela za Isusa izgubiti latice, ogo- 
ljeti. Sjetimo li se da je ona u to vrijeme već bila 
teško bolesna i znala da mora umrijeti i da je uslijed 
bolesti izgubila ljepotu svoga tijela, možemo je još 
bolje razumjeti. Dragovoljno je dala svoju ljepotu i 
svoj život, da bi je progutala Božja ljubav. Znala je 
da je sSm Isus taj koji oguljuje ružu i privija je na 
svoje srce. To je bilo više nego blistati na oltaru za 
Isusa, koliko god to bilo lijepo. 

Ruža bez latica nije zapravo više ruža; ali ljepota 
i miris latica ostaju očuvani. To je znala i Terezija, 
stoga je voljela tu sliku. Tim gubljenjem latica nije 
se željela posve razići u ništa, već laticama olakšati 
Isusove korake i okružiti ga miomirisom. 

Bi li Isus gazio po rascvjetanoj ruži? On bi je 
prije podigao i radovao joj se. Ruža mora izgubiti 
latice, kako bi one mogle olakšati Isusove korake. 
Cvjetajuća ruža želi zadiviti, ali ona sebe ne predaje. 
Stoga se Terezija željela odreći svake osobne koristi 
i svakoga divljenja svojoj unutarnjoj ljepoti; željela 
je sebe posve predati iz ljubavi. Tu ona govori o 
različitim načinima gledanja: kako gleda svijet, a 
kako ona. Tako kaže da je ona u očima svijeta tek 
uvela ruža bez vrijednosti, mlada redovnica koja je u 
mladim godinama oboljela, te je kao takva propala. 
U svojim očima umrijet će međutim iz ljubavi, kako 
bi time izrazila svoju potpunu predanost. U očima 

svijeta sve je tužno i tragično što se tiče njezine bo¬ 
lesti i rane smrti; naoko se ne vidi ništa od procvata i 
plodnosti. 

Tereza se prepustila sudbini koju joj je namijenio 
Bog i sama je surađivala poklonivši mu sve. Nije 
željela pokušati zaustaviti venjenje ili liječničkim 
umijećem otkloniti od sebe smrt Željela je umrijeti 
smrću iz ljubavi. Isto tako nije željela blistati u oči¬ 
ma ljudi zbog svoje junačke patnje i time već prije 
reda steći nešto od vječne slave. To bi nju samo 
stavilo u središte interesa i ne bi išlo u prilog ljubavi 
prema njezinu božanskom Gospodinu. Zbog toga je 
zaboravila samu sebe, kako bi vidjela samo svoga 
Voljenoga i njega stavila u središte. Odijeliti se od 
svega zemaljskog, posve odbaciti svoju unutarnju i 
vanjsku ljepotu i sve darovati Isusu, vjerovala je da 
će to biti milost njezine smrti. Stoga je voljela svoje 
umiranje i vidjela najveću sreću u tome da sebe 
potpuno daruje Isusu i da ga na nebu može vječno 
voljeti i tješiti. 


Pjesma o ogoljeloj ruži 

1. Kao pušten iz ruku svoje majke, Isus, 
tek lagano pridržavan, 
tvoja noga po toj tužnoj zemlji kročit kuša 
korakom plahim; 

kako željela bih posuti mirisne latice 
tek procvale ruže, 
da nožici tvojoj maloj zagrijem tlo 
poput cvjetnoga sna!... 

2. Pred očima mi rastu ružine latice, 

Djetešce moje Božje: 

Slika srca što bezgranično se tebi rasipati želi 
dokle god kucalo bude. 

Znam, mnoštvo ruža blista na oltarima 
u punome cvatu, 

U žrtvi još posve nedirnute ljepote. 

Ja posve drukčije želim 
sebe rasipati. 

3. Punoća ruža postaje krunom blagdana tvojih, 
Dijete moje drago. 

Al* prospu li se latice, otpirit će ih vjetar 
u igri svojoj. 

Ništa ih ne drži skupa, stoga ruža sebe 
bez ostatka daje. 

Tako ja sebe poklanjam za tebe, sa srećom u srcu, 
Gospodine moj mali. 

4. I bezbrižno prolaze koraci 
preko ostataka 

što na tlu leži, ne misleći 
kamo gaze. 

Slika je jasna: 

Svoj sam život, budućnost svojti, za tebe rasula, 
zar ne volim te tada? 

Ljudima to ništa ne znači, ta uvela ruža 
što zove se: moja smrt!... 

5. Moja smrt za tebe, dijete moje, o ljepoto nad lje¬ 
potama, 

da, teško shvatljivo! 

Zlato moje, da kao znak ljubavi moje 
posve rasuta budem, 
to želja je moja. 

Nitko to ne vidi, ali tvojim tlom postati 
meni je dovoljno, 

od početka do svršetka, kada tvoje korake bolne 
još otežava križ. 

Ljubav prema Mariji 


Sveta se Terezija s dobrim razlogom ubraja među 
najveće Marijine štovatelje našega doba. Već je kao 
malo dijete osjećala duboku povezanost s Marijom. 
Nisu joj još bile ni četiri godine kada je kod kuće 
načinila vlastiti svibanjski oltar i ukrasila ga cvije¬ 
ćem i svijećama. Kada je u dobi od deset godina teš¬ 
ko oboljela i nijedan joj liječnik nije mogao pomoći, 
molila je sa svojim sestrama pred Marijinim kipićem 
u svojoj bolesničkoj sobi. A tada, u nedjelju, 13. 
svibnja 1883., izliječio ju je Marijin osmijeh. Ona 
piše: “Odjednom mi se prikazala Majka Božja, toli¬ 
ko lijepa da nikada nisam vidjela nešto ljepše; nje¬ 
zino je lice odisalo dobrotom i nježnošću. Ali ono 
što me je očaralo do dubine duše bio je prekrasan 
osmijeh blažene Djevice. On je odagnao sve moje 
muke. Dvije su mi se krupne suze skotrljale niz 
obraze. Bile su to suze nepomućene radosti ... O, 
mislila sam, blažena mi se Djevica nasmiješila, kako 
sam sretna...” (Autobiografija). Otada je Tereziji 
krenulo nabolje i za dva joj se dana opet vratilo 
zdravlje. 

To što je Terezija već kao dijete veoma voljela 
Majku Božju imalo je svoj temelj u njezinoj obitelji. 
Ona je imala pobožne roditelje koji su oboje kao 
takvi snažno utjecali na djevojčicu. Njezina je majka 
Zćlie rado posjećivavla prošteništa i tamo palila 
svijeće; slavila je Marijine blagdane, crkvene godine 
i, po vlastitim iskazima, primala po Mariji mnoge 
milosti. Zahvaljujući njoj našla je i muža i vodila s 

njim brak posve pod Marijinom zaštitom. Kada je 
oboljela od raka dojke, hodočastila je u Lourdes. 
Nije bila izliječena, ali je pokorno prihvatila Božju 
volju. Nasmrt bolesna napisala je u svom poslje¬ 
dnjem pismu: “Ako me najsvetija Djevica ne izliječi, 
tada je to zato što je moje vrijeme prošlo i Bog želi 
da otpočinem negdje drugdje, ne na zemlji..." Za 
takve je riječi bilo potrebno golemo puzdanje u Bo¬ 
ga, osobito zato što je imala još petero manje djece. 

I njezin je otac Louis Martin bio veliki Marijin 
štovatelj koji je često posjećivao njezina svetišta. U 
svom je stanu postavio Marijin kip što gaje dobio na 
poklon. Pred njim je obitelj obavljala jutarnju i 
večeraju molitvu. U mjesecu svibnju bio je osobito 
lijepo ukrašen. Otac je 1887. godine hodočastio sa 
svojim kćerima u prošteniše Naša draga Gospa od 
milosti, kako bi izmolili zagovor Majke Božje da 
Tereza bude primljena u karmelićanski samostan. 

Terezija je popodne onoga dana kada je primila 
prvu svetu pričest smjela za čitav svoj razred pred¬ 
voditi izgovaranje zavjetne molitve blaženoj Djevici. 
Bila je za to izabrana, jer više nije imala majku. Kao 
trinaestogodišnjakinja pristupila je Marijanskoj kon¬ 
gregaciji. Njezina je prisna povezanost s Marijom 
bila izražena i u njezinu oslovljavanju “Mama" što 
gaje smatrala još nježnijim. 

Ona je uz Mariju odavala čast i sv. Josipu. Tako 
piše u svojoj autobiografiji: “I svetoga sam Josipa 
molila da bdije nada mnom; od djetinjsta sam izgo¬ 
varala molitvu: *0 sveti Josipe, oče i zaštitničc dje¬ 
vica, moli za mene/" 


136 



Pod zaštitnim ogrtačem 

Kada je Terezija pošla sa svojim ocem i sestrama 
hodočastiti u Rim, kako bi od pape izmolila dopuš¬ 
tenje da s petnaest godina stupi u samostan, molila je 
na početku toga puta u pariškoj zavjetnoj crkvi 
“Marija od pobjede”. Ona o tome piše: “S kolikim 
sam žarom preklinjala Mariju da me uvijek čuva i 
uskoro ostavari moj san, štiteći me u sjeni svoga dje¬ 
vičanskog ogrtača! Molila sam našu ‘Premilu Gospu 
od pobjede* i to da me drži podalje od svega što bi 
moglo okaljati moju čistoću; vjerojatno sam bila 
svjesna da na putu kao što je taj put u Rim mogu 
naići na ponešto što bi me moglo zbuniti, osobito 
zato što nisam poznavala zlo i plašila sam se da ću 
ga otkriti...” Terezija je dakle željela očuvati svoje 
djevičanstvo i svoju čistoću uz pomoć blažene Dje¬ 
vice Marije. 

Kako je imala pravo kada je molila za čistoću i 
Marijinu zaštitu, pokazalo se na njezinu putovanju. 
Kada su u Bologni napustili vlak, na peronu je sta¬ 
jala skupina studenata. Jedan je od njih uhvatio Te- 
reziju i podigao je uvis. Ona je međutim mislila na 
blaženu Djevicu i tako ga pogledala da ju je smjesta 
pustio. O tome je izvijestila njezina sestra Celina 
koja je to promatrala. 

Kada je Terezija s petnaest godina smjela stupiti 
u karmelićansld red u Lisiemcu, željela je tamo 
postati sve sličnijom Mariji. Ona je bila njezin uzor 
u vjeri, u ljubavi prema Kristu, u ljubavi prema 
bližnjemu i u patnji. Karmelićanski je red oduvijek 
shvaćao sebe kao Marijin red i dao joj najbolju mor 

gućnost za to. Na blagdan Blagovijesti stupila je u 
karmelićanski samostan, a na blagdan Marijina ro¬ 
đenja godine 1890. položila svoje vječne zavjete, da 
bi postala Kristovom zaručnicom, kako ona kaže. 

Njezino je veliko pouzdanje u Mariju izraženo i u 
pismu Sto ga je 30. svibnja 1889. napisala svojoj 
sestrični koja se razboljela: “Nadam se da će blažena 
Djevica Marija izliječiti moju voljenu sestričnu 
posljednji dan posvećena joj mjeseca. Ali za to se 
treba moliti. ...Toliko se mnogo pouzdajem u nju. 
Ne boj se da bi mogla Majku Božju previše voljeti. 
Nikada je nećeš dovoljno voljeti, a Isus se tome 
raduje, jer mu je ona majka." 

Terezija je sve svoje brige i nevolje povjeravala 
Majci Božjoj. Tako piše: “Imam li briga ili dođem u 
nepriliku, odmah se obratim Mariji, a ona se , kao 
najnježnija od svih majki, uvijek zauzme za mene. 
Koliko se često dogodilo, kada sam govorila nova¬ 
kinjama, da sam je pozvala i smjela osjetiti blagodat 
njezine majčinske zaštite..." Njezina se ljubav pre¬ 
ma Mariji nije smanjila ni onda ako njezine molbe 
nisu bile uslišane. Tada se posve predala Božjoj volji 
i znala je da on sve čini ispravno. 

Jednom je priznala da ima teškoća s molitvom 
krunice. “Svjesna sam daje loše molim! Koliko god 
da se trudim razmatrati tajne krunice, ne uspijeva mi 
sabrati misli... Dugo sam zbog toga bila neutješna, 
ali sada se manje žalostim, jer mislim da nebeska 
kraljica vidi moju dobru volju i time se zadovo¬ 
ljava.” 

Više majica nego kraljica 

Njezina je ljubav prema Mariji došla tako daleko 
da je jednom napisala, kako bi voljela biti svećenik 
da može propovijedati o Mariji: “Kako bih rado bila 
svećenik, pa da mogu propovijedati o najblaženijoj 
Djevici. O Mariji se ne bi trebale reći neke nevjero¬ 
jatne stvari, već bi se trebao predočiti njezin stvarni 
život, kao što čini Evanđelje. Lako se može otkriti 
daje njezin život u Nazaretu tekao jednostavnom... 
Majka Božja treba nam se predočiti kao netko dosto¬ 
jan nasljedovanja... Ona je dakako kraljica neba i 
zemlje, ali je više majka nego kraljica.” Još se pri¬ 
mjećuje da nije napisala “svećenica”, već “sveće¬ 
nik”. 

Tu vidimo osobitost njezina štovanja Marije: 
Marija je uzor za naš kršćanski život. I ona je vodila 
skromni život u Nazaretu, bez čudesa i prikazanja. 
Živjela je skrovito i s ljubavlju obavljala svoj posao. 
Vjerovala je u Boga i uzdala se u njega u tminama i 
teškoćama svoga života. Uvijek je ostala ponizna 
unatoč obilju milosti što ih je primila od Boga. Pri¬ 
hvaćala je i muke što joj ih je poslao Bog. To je mali 
put svetosti kojim možemo svi ići: Ne trebamo činiti 
velika djela ili postizati vrhunske uspjehe da bismo 
postali svetima, već trebamo male stvari svoga živo¬ 
ta i svojih susreta ispuniti ljubavlju. Marija je to 
činila, a Terezija ju je u tome nasljedovala. I obr¬ 
nuto: Sveta Terezija može nas dovesti do boljega 
razumijevanja Marije i do veće ljubavi prema njoj. U 
posljednjem mjesecu svibnju svoga života, godine 
1897., napisala je Terezija još jednu pjesmu o njoj, s 

dvadeset pet strofa, tako reći svoju marijansku opo¬ 
ruku. U njoj je izrazila sve ono što je mislila o 
Mariji. Pjesma nosi znakovit naslov Zašto te volim, 
Marijo. Tek u posljednjoj kitici govori Terezija o 
sebi: “Uskoro ću te gledat, tamo gdje nema sjene. 
Ujutro moga života nasmiješila si mi se, sada je 
večer, molim te, nasmiješi mi se još jednom.” Čak i 
u teškoj, neizlječivoj bolesti poklanjao joj je mnogo 
utjeha Marijin ldpić koji joj se nasmiješio već kao 
djetetu. Kada nije više mogla prepoznati ni Boga, 
Marija joj nije nikada bila skrivena. Pred smrt je još 
jednom podigla glavu i pogledala prema mjestu 
imaH Marijina kipa. Možda je ugledala Mariju koja 
je došla po nju daje odvede svom sinu. 

Zašto te volim, Marjjo 

1. Opjevati moram, o Marija, zašto te volim, 
zašto već zbog imena tvoga poskoči mi srce 

i zašto me veličina tvoja iznad svih anđela 
prestrašiti ne može, šćućurena na komadiću 
zemlje. 

Kad postojao bi samo onaj pogled uvis ka 
Gospi na nebu, 

koji zasljepljen je sjajem što sreću pomračuje, 
tad izdaleka bih se samo divila, a zatim 
pogled oborila, 

dijete, samo - kako gledati bih te tada kao 
majku mogla? 

2. Dijete želi svoju majku voljeti, držati, 
milovati. 

Kako bi to moglo ako ona nikada s njim pla¬ 
kala nije? 

Ti, draga Majko, tuđu si bol iskusila, 
s tužnim plakala. Stoga tako si mi bliska! 

U Evanđelju razmatram tvoj život. 

Tada k tebi uvis gledam, hrabrost skupljam i 
obraćam ti se. 

Ti ista si kao ja, stoga rado sam dijete tvoje, 
vidim kako tebe i mene snaSle su muke i smrt. 

3. Jedan je anđeo došao k tebi i sve je počelo. 
Majkom si Božjom postati trebala, majkom 
Gospoda vječnog. 

A1 nisi pohlepno ščepala čudesne snove, 
kao bogatstvo djevičanstva si izabrala. 

Kako lijepa si iz svoje nutrine, ti čista Dje¬ 
vice, 

da i sdm Gospodin nebo za tebe mijenjati želi! 
Kako si velika, Marijo, duboka dolino mira, 
da u sebi možeš nositi Isusa, more ljubavi! 

4. “Evo službenice Gospodnje”, rekla si za sebe. 
Sdm Bog radosno kliče 

što grubo ne posežeš za njim. Volim te zbog 
tvoje 

skrovitosti. Bog je tiho ušao u tebe i zauvijek 
tu ostaje. 

Poniznost srca privukla je Trojstvenoga. 

Tada te je zacijelo ispunio duh ljubavi. 

Sin, isti otac, plod je utrobe tvoje, 

a postao bratom svima koji se nalaze u sjeni 

smrti. 

5. O draga Majko, znam da sam posve malena, 
ali 

poput tebe nosim u sebi Gospodina 
svemogućeg. 

Nosim ga, ali ne drhtim od straha da ću pasti, 
jer ti imaš blago i ne zadržavaš ga 
za sebe - ne bi li mi trebala posve pripadati 
tvoja nada, tvoja ljubav i odvažnost i ono što 
si postigla? Ah Majko, nevjestu za svadbu 
jaganjčevu pripremi, ti što u meni si urešena! 

6. Ti goroviti krajem Judeje kročiš, a ja s tobom 
idem. 

Slijedim te korak po korak, čujem kako dišeš. 
Staza k nebu teška je i strma? 

Njome ideš posve sigurno, da ništa te ne po¬ 
muti. 

Ništa više, tek mala biti želim, s tobom rasti 
volim. 

Jedan je onaj što za veličinom žudi! 

Svraćam Elizabeti, čujem gdje pjevate i vidim 
kako je vama dvjema ženama ljubav bila sve. 

7. Iz izvora toga pjesma teče, hvala se ori. 
Anđeoska Kraljice, tvoja pjesma i u meni 
pjeva. 

Ti usta mi otvaraš da Gospoda slavim, da 
radosno 

kličem o Isusu, Spasitelju svom. 

Na izvoru tom rastu riječi ruža tamih, 
miris njihov daleko se u stoljeća širi. 

o veličini što Svemogući tebi ju je dao. 
Uranjam u taj miris, da i pjesma moja daleko 
leti. 

8. A Josip? Ne, o takvom čudu nema riječi 
što dostojno opisala bi ga. 

Ti jednostavno uzela si ga u naručje. 

Pustila da zaplače i nasluti što u svojoj utrobi 
nosiš. 

Šutjela si o toj ljepoti, ah, koliko te volim, 
Marijo! 

Jer biti tiha i skrovita dar je što čini te ve¬ 
likom 

I da samo iz mogućnosti Božjih sebi čitav 
život stvarati možeš. 

9. Zatim u Betlehemu vidim, Josipe i Marijo, 
samo zatvorena vrata, pogled kao od ka¬ 
mena. 

A i što u konačištu da traže sirotani 

koje ne poznaje nitko? Za velike mjesto se 

čuva. 

Kuća je za velike, a za Njega su jasle, 
Nebeskoj Kraljici dovoljne za porod. 

O, Majko Božja, opet u meni raste ljubav: 
kako velka si u svoj bijedi toga mjesta! 

10. A tek ti, vječni Sine, kako siromaški u pele¬ 
nama ležiš, 

ti Riječi Očeva drečiš u prvom životnom jadu. 
Gledam te. Majko, i za anđeoskim blažens¬ 
tvom 

ne žudim više. Jer brata Bogom zovem! 

Koliko te zbog toga volim, o Marijo, dobra 
zemljo 

u škrtome kraju. Cvijet je samo iz tebe rastao! 
Koliko te volim i volim, kao skromnu pas¬ 
tiricu 

i kao Kraljicu. Ti to čuješ, riječi duboko pa¬ 
daju. 


11. Volim te, Gospo, kao jedna među mnogima, 
jer kao hodočasnici uspinjali ste se na brdo 
Sion. 

Volim te, jer Gospodina u hramu pokazuješ, 
u ruke ga polažeš starcu Š imunu. 

On pjesmu svoju počinje, ja sa smiješkom ga 
gledam. 

Ali tada njegove se riječi čuju što iz snova 
trgnu. 

Plačem spoznavši smisao riječi o onom što 
doći će: 

mač boli ranit će srce tvoje. 


12. Ti kraljice mučenika, nježna je zora minula, 
shvaćaš li, nikada više bez rana? 

Sutra već kada prva te bol snađe, kad bježati 
morate 

iz domovine svoje pred kraljevom srdžbom. 
Josip te tjera, za oklijevanje vremena nema. 
Samo Isusa nwm«ž, brižno namotana u svoj 
veo. 

On spava posve mimo. Tek kimanjem glave 

kažeš Da za polazak vaš. 

Kamo? Zašto? Ti poslušno samo ideš. 

13. Marija, varam li se, tuđina tebe ne zbunjuje, 
siromaštvo u Egiptu nikada te ne rastužuje? 
Ipak je bilo lijepo kao nigdje, jer unatoč 
kesama praznim i tuđim jezicima bila si uz 
Isusa 

kod kuće. Ali baš u Jeruzalemu izgubila si 
zavičaj, 

izgubila si Isusa. Gorko poput mora što slano 
je od suza obuzela te briga i tuga. 

Tri dana - kakav znak! - bio ti je skriven. 

To je bila tuđina prava, jer ništa više nisi 
imala. 

14.1 napokon, napokon vidjela si ga opet prepuna 
radosti 

i upitala svoje dijete, pred kojim su i učenjaci 
ostajali bez riječi: “Dijete moje, zašto nam to 
učini? Gle! Otac tvoj i ja s bolom smo te tra¬ 
žili! A Božje ti je dijete odgovorilo 
riječima što sežu u dubinu. Govorio je iz 
Boga, 

dok si ga ti držala bez riječi: “Pa zašto ste 
me tražili? Zar niste znali da ja moram biti u 
kući Oca svoga?” 

15. Zatim je on opet miran, ostaje malen i vama 
poslušan, 

ali napreduje u mudrosti, dobi i milosti. 


145 



U svemu vas sluša. Osluškujem odakle on 
poslušnost crpi. 

Sve nježno zvuči i shvaćam riječi zagonetne 
one u hramu: 

Marijo, nestao - tu, izgubljen-nađen, magla i 
noć 

vjere - u tebe traženje k spasu vodi. 

16. Čak tebe, Majku, on van stavlja u noći mra¬ 
čne, 

kad ništa se naokolo ne vidi, samo strah u 
srcu raste. 

Je li istina da muke svoje dobrima smatraš? 
Da, i obećaješ: Ako samo voliš, bit će dobro! 
Isuse moj, ti slobodan si, evo riječi moje, 
uzmi sve! 

Marija, kaži mu, na muku sam svaku spre¬ 
mna. 

Odobravam da on se i više godina skriva. 

Tako čekat ću da veo vjere jednom padne. 

17. A zatim opet Nazaret, Majko milosti puna. 
Siromaški život, ali više ni željela nisi. 
Odlazak u treće nebo, ne, čuda tu nije bilo, 
ni uresa kraljevskog, ni oholosti traga. 
Izabrana da poslana budeš kao prva, ali poput 
svih malenih bezimenih dalje da ideš 
zajedničkim putem, o Majko, čudesno to 
činiš. 

Oni u tebe gledaju, ti snagu im daješ i k nebu 
ih vodiš. 

18. Dugi put, i svaki dan ulicu dalje, 

s tobom sam odvažna, za tobom idem i gle¬ 
dam 

duboko i sve dublje samo tebe kao uzor. 

Ne mogu se doista nagledati onoga što nedo¬ 
kučivo 

navire iz tvojih očiju, dok strah pred ljubavlju 
ne uzmakne. 

Ja jednostavna sam, plačem, smijem se, takva 
sam. 

Jer i ti skromnošću i ljepotom zračiš i radost 

podijeliti 

voliš. 

Vrline te u čovjeka visoko cijeniti znaš. 

19. U Kani si odmah spazila kad vina je nestalo. 

A ljudima postalo je vruće: 

“Nemaju vina!" Brineš se zbog toga i kažeš to 
Isusu 

od koga svu moć neba očekivati možeš. 

Tek što rekla si mu, već prilazi ti on riječima 
Ovim:”Što hoćeš ti od mene, ženo?" 

Ali tada samo je za tebe svoje prvo čudo 
učinio. 

20. Njegove riječi grešnicima pripadaju. Kad ne¬ 
koć 

ih je poučavao, Otac je širom raširio ruke. 

A među njima i ti si stajala. Majko, 

Na brežuljku. Netko je uzviknuo: "Ona te 
vidjeti 

želi!” Tvoj je Sin pogledao u mnoštvo ljudi 
što bezgranično su žeđali za njegovom ljubavi 
i rekao: “Tko mi je drugi brat, sestra, majka, 
nego svi što posve čine volju moju?” 

21. Ti se, Djevice bezgrešna, kao nitko nježna, 
i Majko, ne žalostiš se što sina svoga gubiš. 

To ti prije radost daje, jer on uči nas 

Da sluge mu ne trebamo biti više, već obitelj. 
Srce se tvoje raduje što On svoj život predaje 
i tako sva su nam blaga Božja darovana. 

Kako onda da ne volim te, dobra Majko, 
kad sama prepuna si ljubavi i poniznosti? 

22. Ti voliš nas, kao što nas i Sin tvoj voli, 

i sama pristaješ da on svijet ovaj napusti. 

Jer voljeti znači sve, pa i dati sebe 
I upravo tako biti opet za nas tu. 

U tome Gospodin vidi zrcalo ljubavi svoje 
koja je i ostaje beskrajno nježna i očinska. 

U onom trenutku dok stojiš pod križem, 
kada On odlazi stan nebeski pripremiti, 
ti grešncima si oslonac. 

23. Pred očima mi ova slika: Ti, Marijo, usprav¬ 
na, 

tik uz križni oltar. Tu si za mene svećenik 
koji žrtvu pomirenja prinosi, sina jedinca, 
to Emanuel je, Bog-s-nama. 

Do kraja sad ispijaš tužaljku Izraelovu: 
“Dođite i gledajte, ima li boli što ravna je 
mojoj!” 

O kraljice mučenika, tu ruši ti se dom, srce ti 
se 

prelama nadvoje, za nas se izlijeva. 

24. Kuća Ivanova sklonište ti za danas pruža, 

Sin Zebedejev sada sin ti je umjesto Isusa 
tvoga. 

“Uze je u svoju kuću”, kaže još Evanđelje, 
a dalje šuti. Što se tada dogodilo, kako ti 
u sebi Boga svoga gledati možeš, 
to neka tajna ostane. Jer ne čuješ li kako pjeva 
onaj koji srca poznaje? 

Riječ u Boga priča o tebi što nitko slutio ne 
bi, 

a djeca se Božja tebi raduju. 

25. Osluškujem i čekam. Uskoro ću te gledati 
tamo gdje sjene nema. 

U jutro moga života nasmiješila si mi se. 

Sada je večer, nasmiješi mi se, molim te, 

još jednom. Tako si mi bliska jer skupa sam s 

tobom 

trpjela. Stoga prilazim ti i ne bojim se 

žara Božje krasote, budem li na koljenima 

tvojim 

bez prestanka pjevala zašto te volim, kao 
dijete tvoje. 

Mala Terezija 

Umrijeti iz ljubavi 


Jedva da je netko na zemlji volio Boga toliko kao 
Terezija, ali ne samo vlastitom snagom, već i po 
osobitoj milosti Božjoj. To postaje jasno i ako raz¬ 
motrimo posljednje mjesece njezina života i njezino 
umiranje. Posljednjih pet mjeseci, od svibnja do 
rujna 1897., od posebne je važnosti u životu te sve¬ 
tice. U to je vrijeme do svoje smrti bila još jednom 
veoma aktivna. O njezinu unutarnjem životu sazna¬ 
jemo mnogo iz posljednjeg poglavlja njezine auto¬ 
biografije, iz 37 pisama (to je mjesečno više od se¬ 
dam pisama) i njezinih “posljednjih riječi" što su ih 
njezine sestre zabilježile uz bolesničku postelju. Ipak 
moramo biti svjesni da je ona mnogo svojih misli i 
osjećaja čuvala u srcu i nije nam ih mogla ni željela 
priopćiti, kao što se i za Mariju kaže: “Sve je čuvala 
u svome srcu." Ona je sama upotrijebila te riječi i 
uzela Mariju za uzor. 

U posljednjem je svibnju svoga života napisala 
Zašto te volim, Marijo. U lipnju je, većinom sjedeći 
u vrtu u invalidskim kolicima, napisala u bilježnicu 
koliko je duboko shvaćala ljubav prema bližnjemu i 
poučavanje novakinja. O onom o čemu nije više mo¬ 
gla pisati, posvjedočila je svojim junačkim mukama 
u posljednjim tjednima svoga života i time okrunila 
svoju ljubav prema Kristu. Tog bolnog ljeta što je 
prethodilo njezinoj smrti odisala je u riječi i životu 
istinskim božanskim miomirisom. Kako je još po¬ 
rasla njezina ljubav prema Isusu u danima i noćima 
koji su sve više razarali njezino tijelo! 12. srpnja 

1897. sama je rekla:"Ah, koliku radost osjećam kada 
vidim kako me je sve manje!” Iz mnogih izjava po¬ 
sljednjih mjeseci izabrane su tu samo one koje poka¬ 
zuju što je njezina ljubav prema Isusu načinila od 
patnje i smrti i kako ih je nastojala svladati. 

Prvi je znak svoje smrti primila 3. travnja 1896., 
u noći na Veliki petak. Ona piše da je u tom prvom 
izbacivanju krvi kašljem čula tihi glas svoga zaruč¬ 
nika što dolazi po nju. Ali njezino se zdravlje na¬ 
rednih mjeseci malo poboljšalo, što je izazvalo sum¬ 
nju u skoru smrt. Tek se u jesen sestrinska zajednica 
veoma uznemirila zbog njezina zdravstvenog stanja, 
prije svega zbog upornog kašlja koji je veoma sme¬ 
tao pri zajedničkim molitvama i obrocima. Družba je 
molila za njezino zdravlje devetnicu svetom Thćo- 
phanu Vćnardu (jednom od najmilijih svetaca svete 
Terezije), čijeg je posljednjeg dana Terezija ipak 
pretrpjela novi teški udarac. Pred kraj posta 1897., 
sredinom travnja, javili su se alarmantni simptomi 
koji su joj navijestili skoru smrt. Početkom svibnja 
napisala je i pjesmu o ogoljeloj ruži kojom izražava 
svoju svjesnu predanost Isusu. Svojim je sestrama 
rekla kako je moguće da je jednoga jutra nađu mrt¬ 
vu. Radovala se svakoj bolesničkoj pričesti koju joj 
je dao svećenik. Na Duhove, bilo je to 6. lipnja, na¬ 
vrle su joj pritom suze, kao onda pri prvoj pričesti. 
Združivanje s Kristom koje je tada počelo, napre¬ 
dovalo je u međuvremenu toliko da je njezina duša 
mogla uskoro biti primljena u vječnu sjedinjenost s 
Bogom koji nas sve voli. Već ubrzo nije više mogla 
primati svetu pričest zbog opasnosti od povraćanja. 

Kao nekada prije velikih događaja pitala se Tere- 
zija i sada što treba učiniti da bi mogla mimo 
umrijeti. Svetost joj se u djetinjstvu činila kao nedo- 
stiživo visoka planina; kasnije se pitala što da učini 
kako bi mogla stupiti u karmelićanski samostan; 
zatim joj se zavjetovanje činilo kao nešto što neće 
moći svladati vlastitom snagom. Sada se pred smrt 
pitala na sličan način. Pred Bogom je priznala da je 
malena i slaba i pustila da on sve čini po svojoj volji, 
jer je duboko vjerovala da će on učiniti bolje nego 
što bi mogao ikoji čovjek. 

Kao je smrti mirno gledala u oči i čak još bila ras¬ 
položena za šalu, pokazuju njezine riječi o božans¬ 
kom tatu koji dolazi neočekivano da bi je ukrao. U 
Evanđelju se kaže da će dragi Bog doći poput lo¬ 
pova. Uskoro će me doći ukrasti. Kako bih rado po¬ 
mogla kradljivcu pri tome!" 

Izljev krvi 

Prva reakcija na izljev krvi do kojega je došlo na 
Veliki petak 1896. bio je osjećaj radosti. Je li to bila 
radost zbog vječnog života, koja je odgovarala 
njezinim riječima upućenim ocu Bellićru: “Neću 
umrijeti, ući ću u život". Ili se radovala što će tada 
biti oslobođena sve gorih boli? Ne, ljubav prema 
Isusu, njezinu božanskom zaručniku, izazvala je tu 
radost. Tako je svom duhovničkom bratu ocu Be¬ 
llićru napisala o svojoj skoroj smrti: "Dragi moj 
brate! Danas ujutro primila sam vaše pismo. Koris¬ 
tim trenutak kada kraj mene nije medicinska sestra, 
kako bih vam napisala riječi oproštaja. Kada ovo 

pismo budete držali u rukama, vaša će mala sestra 
biti zauvijek združena s Isusom i pribavljati vam mi¬ 
losti, štoviše, moći ću s vama letjeti u najudaljenije 
misionarske zemlje. Ah, brate moj, toliko sam sretna 
što ću umrijeti! Da, sretna sam, ne zato što ću biti 
oslobođena zemaljskih muka (muke su jedino što mi 
se čini dostojnim da se poželi u ovoj dolini suza), 
već zato što osjećam da je to volja dragoga Boga.” 

Daljnji je razlog njezinoj radosti prema tome, da 
će time ispuniti Božju volju. Božja volja bila joj je 
v ažna već od djetinjstva. Jednom je rekla: “Od svoje 
treće godine nisam Bogu odbila nijednu želju.” Što 
je više, zahvaljujući svojoj euharistijskoj pobožnosti, 
bila sjedinjena s Isusom, rasla je i njezina želja da 
uvijek ispunjava Božju volju, u svakom trenutku 
svoga života. Mogla je s Isusom reći: “Moja se hra¬ 
na sastoji u tom da vršim volju onoga koji me 
poslao...” (Iv 4, 34). Kada je njezina bolest potrajala 
dulje nego što je sama očekivala, našla je utjehu u 
Božjoj volji: “Sto mi znače smrt ili život, moja je 
jedina sreća voljeti tebe.” Daljnje riječi mogu potvr¬ 
diti tu predanost; tako je 12. srpnja napisala: “Moje 
je srce ispunjeno božanskom voljom. Želi li se dakle 
k tome doliti nešto drugo, neće moći prodrijeti u 
dubinu... U dubini srca ostajem uvijek u dubokom 
miru kojega ništa ne može pomutiti.” A četrnaest da¬ 
na kasnije napisala je: “Smrti se radujem samo zato 
što je ona izraz božanske volje s obzirom na mene.” 
Evo i njezinih riječi s kraja kolovoza: “Jedino što me 
raduje je ispunjavati božansku volju.” Njezina je 
veza s Ocem na nebu bila toliko prisna da je Bogu 

Pripisivala sve što joj se dogodilo u životu i u duši. 
28. svibnja rekla je: “Ja ne želim više umrijeti nego 
živjeti. Prepuštam dragom Bogu da za mene izabere. 
Što on učini, to mi je milo.” 5. lipnja rekla je: “Sve 
je milost.” A 10. lipnja: “Prepuštam sebe Bogu i sre¬ 
tna sam. Što bi bilo od mene kada bih podržavala 
nadu da ću uskoro umrijeti! Kolika bi me razo¬ 
čaranja preplavila! Ali ja ne doživljavam nijedno, jer 
sam zadovoljna sa svim što učini dragi Bog. I zato 
što ne želim ništa drugo nego ispunjavanje njegove 
želje.” Nadalje, u devetom poglavlju Povijest jedne 
duše kaže: “Gospodine, ti me ispunjavaš radošću 
svim svojim djelovanjem.” Tijekom svoje smtme 
borbe koju su obilježavali teško disanje, napadaji 
gušenja i iskašljavanje krvi, rekla je: “Da, Bože moj, 
neka bude sve što ti želiš, ali smiluj mi se!... Ah, ne 
bih željela kraće trpjeti.” Radost prema smrti rasla je 
dakle iz ljubavi prema Isusu, njezinom zaručniku i iz 
znanja daje to volja Božja. 

Uz svoju ljubav prema Bogu nije zaboravila ni 
ljubav prema bližnjemu, o kojoj je u lipnju tako lije¬ 
po pisala. Ocu Bellićru pisala je da će mu s neba 
pomagati. Svoje sestre koje su bile žalosne zbog 
njezina tjelesnog propadanja, tješila je riječima: 
“Vidjet ćete, poslije moje smrti padat će kiša ruža. 
Da, učinit ću da s neba padaju ruže” (9. lipnja). U 
drugom je pismu napisala: “Radujem se smrti, jer 
osjećam da je to volja Božja i jer ću tada s vrijednim 
dušama moći mnogo više pomoći nego kada sam na 
zemlji.” 


154 



Smrt iz ljubavi 

Nadahnuta svetim Ivanom od Križa imala je izri¬ 
čitu želju da od svoje smrti načini smrt iz ljubavi. Na 
dan svoje smrti, 30. rujna, rekla je: “Moje su se naj¬ 
manje želje ispunjavale Dakle, vjerojatno će biti 
ispunjena i ona najveća, da umrem iz ljubavi...” nje¬ 
zinu su želju da umre iz ljubavi bliže određivala 
četiri obilježja: 

Terezija nije, kao prvo, gajila iluzije o umiranju - 
kao da bi netko mogao umrijeti s ushićenjem, rado¬ 
sno kličući od radosti. Ona je željela slijediti Gos¬ 
podina sve do križa, stoga je rekla: “Gospodin je na 
križu umro u strahovima, ali ipak je to bila najljepša 
smrt iz ljubavi što je ikada viđena! Umrijeti iz 
ljubavi ne znači umrijeti s ushićenjem... (4. srpnja 
1897.) 

Kao drugo, smrt joj je dopustila da ostvari svoj 
san, naime da urare kao mučenica. Postala je mu¬ 
čenicom ljubavi, jer je svjesno poklonila svoj život 
Bogu, prinoseći mu sebe kao žrtvu koju on spaljuje 
svojom ljubavlju. Predavala mu je sebe svakodnevno 
i kao žrtvu na bolesničkom ležaju. Budući da je 
mjesecima iskašljavala krv i morala pretrpjeti gole¬ 
me muke, mogla bi se dakle i tjelesno označiti kao 
mučenica, iako je umrla u postelji, a ne na kolcu za 
nabijanje osuđenika. 

Kao treće, njezina je smrt iz ljubavi bila pot¬ 
krijepljena posljednjim riječima što ih je samo još 
mogla prošaptati: “Bože moj, volim te!” pritom je 
pogledala u križ u svojim rukama, pogledala u Isusa 
koji je rekao: “Nitko nema veće ljubavi od ove: 

položiti vlastiti život za svoje prijatelje” (Iv 15, 13). 
Njezina ljubav prema Isusu bila je jača od kušnje 
duše i tijela, jača čak i od smrti. 

Voljeti Boga kao Terezija 


Zadatak svete Terezije nije još bio dovršen nje¬ 
zinom smrću. Naprotiv: Njezino će poslanje, po 
njezinim vlastitim riječima, početi tek na nebu. Ona 
će se sastojati u tome što će poučavati ljude da vole 
Boga kao što ga je ona voljela. Rekla je, ispunjena 
proročanskim duhom: “Osjećam da će moja misija 
tek početi. Moje poslanje poučavanja ljudi da vole 
Boga kao što ga ja volim i pokazivanja dušama što 
je moj Mali put. Bude li Bog uslišao moje želje, os¬ 
tvarivat ću do kraja vremena svoje nebo na zemlji. 
Da, svoje nebo želim ostvarivati čineći dobro na 
zemlji” (Posljednji razgovori). Te su se riječi često 
potvrđivale tijekom narednih desetljeća poslije nje¬ 
zine smrti. Njezina ljubav prema bližnjemu koja je 
bila ispunjena božanskom ljubavlju, našla je zacijelo 
i na nebu bogato područje rada. Mnogi ljudi koji su 
bili bolesni ili se našli u drugim nevoljama i molili 
se njoj, često su na čudesan ili neobičan način do¬ 
živjeli uslišanje svojih molbi. Neizlječivim se bo¬ 
lesnicima vratilo zdravlje, bezvjemici su se obratili, 
među njima i osuđenici na smrt, poput Jacquesa 
Fćchea, ljudi u raznim teškim životnim situacijama 
primili su pomoć, vojnici su osjećali da ih štiti 
redovnica koja im se prikazala na bojištu. Svi koji je 
poštuju imaju dojam da ona živi i ostaje im nevid¬ 
ljivo bliskom. Posve je neobična i činjenica da je već 
nekoliko desetljeća poslije svoje smrti bila poznata i 
štovana u čitavom svijetu. 

Ta Terezijina živost poslije smrti ima duboki 
smisao: Ona nas želi učiti da volimo Boga kao što ga 
je ona voljela. Jasnije ne bi mogla biti izražena nje¬ 
zina misija s neba. Ali danas se riječ ljubav rabi i 
zlorabi na najrazličitije načine. Kada Terezija govori 
o ljubavi, time misli očinsku i majčinsku Božju 
ljubav prema nama, koja je svece osposobila za veli¬ 
ko pouzdanje i potpunu predanost. To je Isusova lju¬ 
bav koja se polaže u nas krštenjem, a razvija svetim 
sakramentima i pričešću i krizmom. To je ljubav 
prema Isusu, Bogu koji postao je čovjekom, i ona 
želi sazrijeti u najveću ljubav prema Bogu i bližnji¬ 
ma. Božanska je ljubav u n ama ta koja nas preo¬ 
bražava, čini sličnima Kristu i dopušta nam da sa 
svetim Pavlom kažemo: “Ne živim više ja, Krist živi 
u meni.” Ta žarka ljubav prema Isusu čini da se 
Trojstveni uvlači u naše srce i tamo se nastani. To je 
ljubav što ju je u nas ulio Sveti Duh i koja sebe daru¬ 
je Bogu kao prinesenu žrtvu. Zahvaljujući toj ljubavi 
postajemo kadrima voljeti i svoju braću i sestre pra¬ 
vom ljubavlju prema bližnjimu. Ona nas upućuje da 
molitvom ljubavi uzdižemo sve ljude i čitav svijet k 
Bogu, kako bismo ih time spasili. To je ljubav iz ko¬ 
je je Terezija živjela i umrla i sada na nebu dalje 
djeluje. Živjeti tu Božju ljubav na zemlji potpuno, 
savršeno, to je bio unutarnji poziv naše sestre Tere- 
zije od Djetešca Isusa i od Najsvetijeg lica. Njezina 
se osobita milost sastojala u tome da je mogu ra¬ 
zumjeti svi kršćani i da svojim primjerom poziva da 
bude nasljedovana. Jedini uvijet što nam ga ona pos¬ 
tavlja glasi: 

Voljeti Isusa iznad svega 

Duhovita svetica 


Jedan od najglasovitijih teologa dvadesetog sto¬ 
ljeća, Hans Urs von Balthasar, nazvao ju je “najve¬ 
selijom sveticom koju poznaje”. Po njoj se vidi da 
svetost ne obilježava ozbiljan izraz lica ili čak pat- 
nički izraz lica, već je ona nošena pozitivnim misli¬ 
ma. U njezinoj se autobiografiji uvijek iznova susre¬ 
ćemo s njezinim vragolanstvom i veselom ćudi. Pri¬ 
mjer je za to posjet četrnaestogodišnje Terezije bis¬ 
kupu grada Bayeuxa koga je željela zamoliti za 
dopuštenje da stupi u karmelićanski samostan. Teško 
da ćemo bez smiješka čitati o njezinim suzama što iz 
je darovala biskupu poput dijamanata, o njezinu 
osjećaju da je u biskupskim odajama poput “jadnog, 
malog miša”, te o njezinoj kosi podignutoj u punđu 
koja ju je trebala činiti starijom (Autobiografija). 

Poslije svoga stupanja u samostan uvijek je izno¬ 
va nasmijavala svoje susestre igrama riječi, šalama i 
mimikom. Imala je dar da napeto pripovijeda i opo¬ 
naša druge. Kada jednom u vrijeme za zajednički 
odmor nije bila nazočna, jedna je sestra već upitala: 
“A gdje je danas sestra Terezija? Danas se nemamo 
čemu smijati!” Takva opuštenost i radost imale su 
svoj uzrok u golemom pouzdanju, dubokoj vjeri i 
ljubavi prema Gospodinu kome nije željela pokazati 
tužno lice. 

U pismu svome stricu i strini, gospodinu i gos¬ 
pođi Gućrin, citirala je majku svoga reda Tereziju 
Avilsku: “Bože moj, ne čudim se da imaš tako malo 
prijatelja; tako loše postupaš s njima." Pismo od 6. 

srpnja 1893., upućeno svojoj sestri Celini završava 
ovako: “Ovo će pismo moći pročitati samo i jedino 
tvoje srce; jer ja se sama mučim odgonetati ga. 
Naime, nemam više tinte i morala sam pljunuti u 
tintamicu, da bih je izvukla još malo... Nije li to 
smiješno?” 

Nekoliko mjeseci prije svoje smrti napisala je 
svojim rođacima: “Moje su vam sestre, koliko znam, 
pričale o mojoj vedrini. Istina je, ja sam poput zebe, 
osim kada imam vručicu. Ona me srećom obično 
spopada navečer kada zebice spavaju i stave glavu 
po krilo. Ne bih bila tako vesela kao što jesam da mi 
dragi Bog nije pokazao kako se jedina radost na 
zemlji sastoji u tome da se ispunjava njegova volja” 
(Pisma). 

“Humor je kada se unatoč svemu smijemo!” Te- 
rezija je dokazala istinitost tih riječi. Kada je već bi¬ 
la teško bolesna, čitala joj je jedna sestra naglas 
mjesto u Svetom pismu gdje Isus uspoređuje svoj 
dolazak s lopovom koji dolazi usred noći (Mt 24, 
43). Terezija je nato rekla: “Uskoro će doći božanski 
lopov i ukrasti me. Kako bih mu rado pomogla pri 
tome!” 

Njezina je medicinska sestra pri njezinu progla¬ 
šenju blaženom izvijestila kako su Tereziji jednom 
dosađivale dvije muhe. Sestra ih je željela uloviti i 
ubiti, ali Terezija je rekla: “Nemojte ih ubiti, ta ne- 
znate koja mi je od njih dvije dosađivala! Mogli 
biste ubiti onu nedužnu!” 

Kada posljednjih mjeseci nije više mogla jesti, te 
je veoma smršavila, njezina je majka priorica za- 

prepašteno usklikunula: “Ima Ii nešto još mršavije 
od vas?” Terezija je odvratila: “Dakako, kostur!” 

Čini se da su se njezina osebujnost i dosjetljivost 
nastavile i poslije smrti pri mnogim čudesima i ušli- 
šanjima molitava. Sestra Marija od Najsvetijeg Troj¬ 
stva, Terezijina najmilija novakinja, izvjestila je 
1916. godine, pri postupku proglašenja Terezije 
blaženom, pod prisegom: “Kada je Terezija bila 
položena na odar u karmelićanskoj crkvi, mnogi su 
ljudi željeli da njihove krunice dotaknu pokojničine 
ruke. Tako mi je i opet netko pružio krunicu, kako 
bih je stavila da dodirne Terezijine ruke. Ali ona je 
jednim prstom stegnula krunicu, tako da je više 
nisam mogla uzeti. Kada sam joj posve polako digla 
taj prst da odstranim krunicu, odmah ju je uhvatio 
drugi prst. Pet ili šest puta počinjala sam ispočetka, 
ali bez uspjeha. Moja draga sestra Terezija rekla mi 
je u nutrini: “Dok mi ne poklonite osmijeh, neću je 
vratiti.” Odgovorila sam joj: “Ne, prevelika je moja 
bol, radije ću plakati.” Ljudi uokolo pitali su nestrp¬ 
ljivo što li radim tako dugo (sve je trajalo možda oko 
pet minuta). To me je ozlovoljilo i preklinjala sam 
moju malu Tereziju da pusti krunicu. Čak sam je po¬ 
vukla daje uzmem silom, ali uzalud. 

To je bilo kao da je ona čvrsto drži željeznim 
prstima, ali prsti su joj zapravo ostali veoma gipki. I 
naposljetku, kada više nisam mogla, počela sam se 
smiješiti... Upravo je to ona željela; jer odmah je 
sama od sebe pustila krunicu; ležala je u mojim 
rukama, a da je nisam morala silom vući” (Procesi, 
svezak II). 

Godine 1910. prikazala se Terezija priorici kar- 
melićanki iz Gallipolija u Južnoj Italiji, nježno je 
probudila iz sna, išla s njom kroz nekoliko hodnika 
do sobe gdje se nalazila blagajna sa zadužnicom od 
300 franaka i stavila u nju novčanicu od 500 fra¬ 
naka. Na glavaričino pitanje odgovorila je tajanstve¬ 
na sestra koja se očitovala kao Terezija iz Lisieuxa: 
“Dragi se Bog služi nebeskim stanovnicima isto kao 
zemaljskom djecom, kako bi pritekao u pomoć svo¬ 
jim vjernim službenicima." Pri odlasku je rekla: 
"Moj je put siguran i vodi ravno k cilju. Ja nisam 
zabludjela kada sam pošla njime.” U tim riječima 
možemo prepoznati nebesku potvrdu njezina Malog 
puta. 

U Austriji se prije nekoliko godina dogodilo blizu 
Beča da je neki svećenik želio brzim vlakom puto¬ 
vati na mjesto gdje je morao propovijedati. Kada 
mu je kondukter rekao da vlak tamo ne stoji, on se 
molio svetoj Tereziji. I gle vlak je stao na tome 
mjestu! Upravitelj željezničke postaje istrčao je van i 
upitao vlakovođu što se dogodilo. Ovaj je odgovo¬ 
rio: “Što sam trebao učiniti? Nisam je mogao pre¬ 
gaziti!” Upravitelj postaje je začuđen upitao: “Koga 
pregaziti?” Vlakovođa je rekao: “Redovnicu koja je 
stajala tu na tračnicama!” 

II. 

PUTOKAZ KROZ 
NAŠE DOBA 


Svetost u svagdašnjici ili Mali put 


Za većinu kršćana našeg doba nije svetost cilj 
vrijedan truda, osobito zato što se život svetaca često 
prikazuje nenaravno ili izvan stvarnosti. Ali svaki je 
kršćanin kršetenjem pozvan na kršćansku zrelost i 
svaršenost, kao što kaže Isus u propovijedi na gori: 
“Budite savršeni kao što je savršen Otac vaš nebes- 
ki”(Mt 5,48). 

Terezija je od ranog djetinjstva željela postati 
sveticom i ne trpjeti polovičnost u životu. O tome 
svjedoči i mala priča iz njezina djetinjstva koje se 
sjetila pišući svoju autobiografiju. Njezina deset 
godina strarija sestra Leonija donijela je košaru s 
raznim vrpcama i ostacima tkanine i rekla objema 
malim sestrama: “Smijete si izabrati komadić od 
toga.” Njezina je sestra Celina uzela lijepu svilenu 
vrpcu za kosu. Terezija je kratko razmišljala, a zatim 
rekla: “Ja izabirem sve!", zgrabila košaru i pobjegla. 
Nadovezujući se na taj doživljaj iz djetinjstva smatra 
Terezija da nam Bog dopušta izbor hoćemo li za 
njega činiti mnogo ili malo. 

U svojoj težnji za svetošću čitala je životopise 
svetaca i pritom spoznala da su ti putovi za nju ne- 
dostiživi. Nije mogla putovati u daleke zemlje kao 
misionari, ni pokloniti svoj život poput mučenika; 
nije mogla pisati znanstvene knjige poput Božjih 
učenjaka ili bezvjemicima držati vatrene propovije¬ 
di, tako se osjećala poput zrnca pijeska na morskoj 
obali nasuprot visokom brdu čiji se vrh proteže u 

nebo. Ali nije se predala, već piše: “Ako je Božja 
volja da svi ljudi teže savršenosti, tada mora za sve 
ljude postojati neki prohodni put.” U traganju za tim 
putom pročitala je u Svetom pismu: “Tko je neis¬ 
kusan neka se svrati ovamo” (Izr 9,4). Unutarnje joj 
je prosvjetljenje reklo da se svetost ne postiže veli¬ 
kim djelima, već držanjem kojim čovjek pokazuje da 
se osjeća malenim pred Bogom. Bog ne zahtijeva od 
nas izvanredne vrline ili asketske činove pokore, već 
poniznost i skromnost. Jedino milošću Božjom i 
svojom predanošću njemu možemo dospjeti do krš¬ 
ćanske savršenosti. 

Terezija kaže u jednoj poredbi da se ne moramo 
teško uspinjati stubama, već se smijemo koristiti 
dizalom. To dizalo Isusove su ruke koje nas uzdižu 
uvis. Trebamo se dakle posve predati njegovim ru¬ 
kama i njegovu vođenju. 

Uz taj osjećaj da smo mali pred Bogom i uz to 
pouzdanje u njega zahtijeva Mali put predanu ljubav 
prema svagdašnjim radovima i susretima. Sve činiti 
s ljubavlju, iskazivati ljubav Bogu i bližnjema to je 
ispunjenje glavne zapovijedi i uzor novoj crkvenoj 
učiteljici. Terezija sažeto kaže: ”Moj put je put 
ljubavi, predanosti, i pouzdanja.” Ona svojom riječju 
i primjerom pokazuje svim ljudima put do kršćanske 
savršenosti, put koji nije lagan, ali je svima moguć. 

Dječja nevinost i poniznost pred Bogom umjesto 
oholosti 

Ljudi žele biti uvažavani i ugledni među sebi ra¬ 
vnima. Mnogi ljudi našega doba postali su oholima 

zbog nekih osobitih uspjeha i uvjereni su da su za 
sve sposobni. Stoga im je teško priznati pred Bogom 
svoje ljudske granice i svoju slabost. Ali Isus zah¬ 
tijeva od nas upravo da budemo maleni pred Bogom 
na dječji način, kako bismo mogli ući u kraljevstvo 
nebesko (Mt 18, 3). Terezija je divan primjer za tu 
dječju čistoću pred Bogom i zbog toga je od njega 
primila najveće milosti. I na drugim mjestima Evan¬ 
đelja drže se siromašni i ponizni sretnim ljudima, jer 
njima može Bog pokloniti svoje veće darove i 
iskazati svoje nježnosti. Kada je Tereziju kratko pri¬ 
je njezine smrti upitala njezina sestra Agneza što za 
nju znači biti u duhu dijete, ona je odgovorila: ‘To 
znači priznati svoju vlastitu ništavnost i sve oče¬ 
kivati od Boga kao što dijete sve očekuje od svoga 
oca. To znači ni zbog čega se ne zabrinjavati, ne te¬ 
žiti sakupljanju osobitih zasluga. Čak se i u siromaš¬ 
nih ljudi daje djetetu sve ono nužno... Stoga nisam 
željela postati većom, jer sam se osjećala nesposob¬ 
nom da sebi sama zaslužim vječni život. Zbog toga 
sam uvijek ostala mala i nemam drugog posla nego 
brati cvijeće, cvijeće ljubavi i žrtve i ponuditi ga 
Bogu da mu se raduje. Ostati malim znači ne 
pripisivati sebi vrline što ih prakticiramo, kao da 
držimo sebe sposobnim za bilo što, već priznati da 
Bog polaže to bogatstvo u ruku svoga malog djeteta 
da bi se ono njime služilo... To znači naposljetku ne 
dati se obeshrabriti zbog svojih grešaka, jer djeca 
često padnu; ali premalena su da bi se teško ozlije¬ 
dila” (Posljednji razgovori). 

Terezija se potpuno uzdala u Boga i mogla je sa 
svetim Pavlom reće: “Kada god sam slab, onda sam 


166 




jak” (2 Kor 12, 10). Ona nije željela učiniti sebe 
neovisnom o njemu poput modernog čovjeka, već je 
željela uvijek ostati ovisnom o njemu. Takav stav 
ubrzava rast pouzdanja i ljubav prema Bogu i vodi 
do velike svetosti. 

Ljubav umjesto opterećenosti uspjehom 

Naše se društvo sve više razvija u društvo koje 
teži velikim uspjesima, u kojimu su jedni preop¬ 
terećeni zahtjevima što im se postavljaju, a drugima 
je nanijeta šteta. Tome pridonose veoma brzi razvoj 
tehnike, promjene u načinu rada i sve više posta¬ 
vljeni ciljevi. 

Moramo li i na vjerskom području postizati sve 
veće uspjehe da bismo se dopali Bogu i dospjeli do 
kršćanske savršenosti? Vode li povećani broj moli¬ 
tava i asketski napori do svetosti? Terezijino iskus¬ 
tvo pokazuje da nas Bog ne želi voditi do svetosti na 
temelju izvanrednih stvari što ih činimo, već na 
temelju normalne svagdašnjice koju živimo. On ne 
želi od nas ništa izvanredno, već da izvanredno, 
dobro obavljamo ono svagdašnje. Ona sama željela 
je najmanje stvari svagdašnjega života ispuniti 
ljubavlju i tako ih učiniti Bogu milima, kao što začin 
čini jelo ukusnijim. “Ne želim propustiti ni jednu 
jedinu malu žrtvu, nijedan pogled, nijednu riječ, 
kako bih male prilike iskoristila za jedno: Sve činiti 
iz ljubavi; iz ljubavi patiti, iz ljubavi se radovati. 
“Voljeti Boga u radu i u molitvi, u radosti i muci, u 
svakoj situaciji i u svakom čovjeku, to za svakoga 
kršćanina otvara put do svetosti. Tu se ne radi o 

tome da moramo skupljati zasluge i za to očekivati 
od Boga posebne milosti, već o tome da glavnu za¬ 
povijed ljubavi ostvarujemo u svojoj svagdašnjici. S 
Terezijom možemo promijeniti svoju sivu svagdaš¬ 
njicu i učiniti je vrijednom. 

Ljudska sloboda I volja Božja 

Važnu ulogu u današnjem vremenu igra liberali¬ 
zam. Ljudi žele biti sve slobodniji u svojim odluka¬ 
ma i ne žele više zakonodavce. Žele sami stvarati 
zakone po praktičnim i korisnim gledištima, na pri¬ 
mjer kada se radi o pobačaju ili eutanaziji ili brač¬ 
nom zakonodavstvu. Crkva sa svojim zapovijedima i 
poukama smatra se zastarjelom. Čak i pojedinačno 
žele kršćani sami odlučivati hoće li nedjeljom ići u 
crkvu ili ne. Žele da im sloboda omogući najveći 
mogući razvoj. Bog je s&m dao ljudima divnu slo¬ 
bodu koja nas čini pravim ljudima i Božjim slikama 
i prilikama. Ali Bog je istodobno postavio granice 
našoj slobodi. To nisu samovoljne granice, već zapo¬ 
vijedi i pouke što služe životu i trebaju čovječanstvo 
očuvati od samouništenja. 

Terezija je od početka nastojala ispunjavati Božju 
volju i tako je ostvarila pravu slobodu i najviši 
samorazvoj. U svojoj je autobiografiji napisala: “Od 
svoje treće godine nisam dragom Bogu ništa odbila.” 
Ili ove riječi: “Na nebu će Bog ispunjavati moju 
volju, jer sam ja na zemlji ispunjavala njegovu.” 
Ona je znala da Bog ima s nama veće planove nego 
što bismo mogli zamisliti. Tako želi sam oblikovati 
svoj život, živjeti ga po vlastitoj želji, poput mnogih 

ljudi danaSujice, taj će uvijek ostati malograđanin, 
jer se prilagođava većini. Uzor po tom pitanju je 
svakako Marija koja je uvijek bila spremna ispu¬ 
njavati Božju volju i tako postala velikom: “Evo slu¬ 
žbenice Gospodnje!” Ona se prepustila Božjem vo¬ 
đenju i onda kada joj je bilo najteže. Zbog nedos¬ 
tatka vjere i pouzdanja dajemo često polovični 
odgovor bez uvjerenja. 

Ispunjava li netko Volju Božju, Bog je u središtu. 
U većine je ljudi međutim u središtu vlastito Ja i oni 
očekuju da Bog ispunjava njihovu volju. To je toliko 
slično razlici između stare i nove slike o svijetu, u 
kojoj je u središtu ili zemlja ili sunce. Ljudi koji žele 
biti slobodni od Božjih zapovijedi i crkvenih pouka, 
stvaraju sebi nove ovisnosti i idole koji ograničavaju 
njihovu slobodu, a često im i uništavaju život. Oni 
postaju robovima novca i masovnih medija, hobija i 
modnih trendova, karijere i seksualnosti, alkohola i 
droga ... Tako nam Terezija i u tome pitanju daje 
čudesni uzor istinske slobode čovjeka. To je sloboda 
odnosno oslobođenost od vezanosti uz zemaljske 
stvari koja ju je osposobila za nesebičnu ljubav i 
pravi razvoj. 

Božja samilost u vremenu bez milosti 


U našem je vremenu kao daljnji razvoj socijali¬ 
zma nastao marksistički komunizam. On je još prije 
nekoliko godina predstavljao svjetsku silu koje su se 
plašili mnogi narodi. Propagirao je novi oblik druš¬ 
tvenoga uređenja, umjesto privatnoga vlasništva 
zajedničko dobro. Nekadašnji komunist Daniil Gra- 
nin napisao je knjigu s naslovom Izgubljena sami¬ 
lost. U njoj obrazlaže da je komunizam nastao iz 
sućuti s obespravljenima i siromašnima, s prolete¬ 
rima. Ali kada se izgubila vjera, nestalo je i milo¬ 
srđa. Komunisti su izgubili poštovanje prema lju¬ 
dima, gazili njihova ljudska prava i ubijali sve koji 
nisu bili sporazumni s oduzimanjem vlasništva ili su 
zastupali neko drugo uvjerenje. Komunizam u Rusiji 
i Kini odnio je više života nego Drugi svjetski rat, 
naime preko četrdeset milijuna. Kao oblik državnog 
uređenja propao je nakon više godina, ali njegov duh 
i dalje živi u mnogima. 

U našem društvu koje je orijentirano na posti¬ 
zanje što većih uspjeha i u rastućem kapitalizmu isto 
se slabo uvažava pojedinac i vodi briga o njegovoj 
sudbini. U središtu je javne pozornosti uspjeh i pro¬ 
fit. Ljudi se bezobzirno i nemilosrdno otpuštaju iz 
radnog procesa i žrtvuju materijalnim ciljevima. 

Kakav nam odgovor daje sveta Terezija na takav 
tijek razvoja? Poučava nas o Bogu koji je milosrdan 
prema slabima i siromašnima. Bog poznaje svakog 
pojedinog čovjeka i voli ga. Poradi toga, moraju 

Crkva i svaki pojedini kršćanin biti isto tako milo¬ 
srdni prema nevoljnima i zapostavljenima u našem 
društvu. U Prvoj Ivanovoj poslanici možemo proči¬ 
tati: “Bog je ljubav” (1 Iv 4, 8)! Terezija dopunjuje 
te riječi u svojoj autobiografiji i piše: “Ljubav znači 
moći se spustiti." To znači, biti milosrdan prema 
onima koji su u nevolji i ne mogu nam platiti pomoć. 
I Isus se zauzimao za bolesne i slabe svoga vremena 
i priča nam prispodobu o milosrdnom Samarijancu. 
On je sfim postupao poput Samarijanca i izvukao nas 
iz različitih smrtnih stanja, te uzdigao u svoj bo¬ 
žanski život. Svojim je učenicima rekao: “Budite 
milosrdni kao Stoje milosrdan Otac vaš” (Lk 6, 36)! 
Di sjetimo se Majke Terezije iz Kalkute koja se pri- 
gibala k umirućuma u jarcima uz cestu i poklanjala 
im svoju brižnost i ljubav, često kratko pred njihovu 
smrt. Jednom je našla na ulici umiruću ženu koju je 
već napala gamad od koje se nije više mogla obra¬ 
niti. Ona ju je podigla i odnijela u bolnicu gdje je 
međutim zbog siromaštva nisu primili. Tada je otišla 
u gradsku upravu Kalkute i zamolila da joj se stavi 
na raspolaganje kuća za smještaj umirućih. Dobila je 
praznu kuću pokraj hinduističkog hrama. Bila je to 
prva od dvadeset danas postojećih kuća za umiruće. 

Danas govorimo o eksploziji stanovništva, o mili¬ 
jardama ljudi, o zrncima pijeska u svemiru. Terezija 
uvijek iznova naglašava da Bog voli svakoga čovje¬ 
ka kao svoje dijete. Njoj pripada zasluga da je sru¬ 
šila onu strogu sliku o Bogu tipičnu za jansenizam i 
ponovno stavila u središte najljepšu Božju osobinu, 
njegovu ljubav. 

U našem društvu ima sve više oštećenih, tjelesno 
i duševno bolesnih, gladnih ljudi i beskućnika: Nji¬ 
ma pripada Božja naklonost, svakome posve osobno. 
Na njima se može osobito pokazati Božja ljubav 
koja prekoračuje sve granice. Kršćani su posebno 
pozvani da pripomognu, kako bi se spoznala ta Bo¬ 
žja ljubav. 

U našem se svijetu cijene uspjeha, profit i bogat¬ 
stvo, zdravlje i ljepota. Terezija kaže: “Ljubav je 
najdragocjenija!" Na Posljednjem sudu neće nas pi¬ 
tati što smo postigli u životu ili koliki smo imetak 
sakupili, već koliko smo voljeli. “Meni ste učinili 
koliko ste učinili jednomu od ove moje najmanje 
braće!” (Mt 25,40). 

Milosrđe prema ljudima koji su sebe opteretili 
krivdom 

Božja samilost prema slabima i siromašnima od¬ 
nosi se i na sve ljude koji su na sebe natovarili veću 
ili manju krivnju. Iako se ljudi često vladaju kao da 
nema pogrešaka, upravo danas ima osobito mnogo 
krivnje i nepravde: mržnje i ratova, bludnosti i bra¬ 
kolomstva, zloupotrebe djece i otmica, trgovine 
opojnim sredstvima i alkoholnih delikata, surovosti i 
organiziranog kriminala, mafije, velikih i manjih 
prijevara. Danas upravo plivamo u oceanu krivnje i 
masovni nas mediji svaki dan s tim suočavaju. 
Saznaju li ljudi koji su nešto skrivili da je Bog 
beskrajno milosrdan i ne kažnjava njihove grijehe, 
već ih oprašta ako se obrate i pokaju, mogu se više 

zbližiti s njim i početi novi život. Posljednja rečenica 
koju je Terezija napisala u svojoj autobiografiji 
govori o milosrđu prema grešnicima: “Da, osjećam, i 
kada bih imala na savjesti sve grijehe što se mogu 
počiniti, otišla bih k Isusu, srca slomljenog od 
kajanja, bacila mu se u naručje, jer znam koliko on 
voli izgubljenog sina koji mu se vrati... “(Auto¬ 
biografija). Ta rečenica koja govori o Božjem milo¬ 
srđu prema grešnicima, odjednom je prekinuta i 
ostala nedovršena, jer je Tereziji olovka doslovno 
pala iz ruke i nije više mogla dalje pisati. Na nama je 
da poput svete Terezije govorimo ljudima da je Bog 
dobar i milosrdan. On ne želi smrt grešnika, već da 
se oni obrate i žive. 

To je naša svetica spoznala već u svojoj ranoj 
mladosti i molila na primjer za trostrukog ubojicu 
Pranzinija. Iako je on bio osuđen da bude pogubljen 
na stratištu, ostao je tvrdokoran i nije pokazivao 
znakove obraćanja. Ali kratko prije smaknuća još se 
jednom okrenuo i triput poljubio križ svećenika koji 
je stajao blizu njega. To je za četrnaestogodišnju Te- 
reziju bio znak njegova spasa i govorila je o svom 
prvom djetetu koje je rodila za vječni život”. Bila je 
uvjerena da će joj onaj spašeni biti dovjeka za¬ 
hvalan. Osnažena uspjehom te molitve nastavila je u 
svom samostanskom životu moliti i žrtvovati se za 
spas od vječne propasti onih koji su nosili teret 
krivnje. Spašavanje ljudi od vječne propasti bio je 
Isusov cilj pri njegovu postanku čovjekom. Taj nam 
cilj Marija iznova predočuje pri svojim ukazanjima. 

Ljubav prema bližnjemu u laktaikom društvu 

Ruku pod ruku s materijalizmom našega doba idu 
sebičnost i bezobzirnost prema bližnjemu. To doživ¬ 
ljavamo u gospodarstvu, gdje je profit na prvome 
mjestu, a na suradnike se ne obraća pozornost. To 
doživljavamo i u pojedinaca koji često uživaju u 
svojoj maloj sreći, a ne žele preuzeti odgovornost u 
Crkvi i svijetu. Oni se povlače u svoja četiri zida, a 
od drugih mnogo očekuju. 

Terezija nam i tu daje divan odgovor. Ona je uzor 
prave ljubavi prema bližnjemu. Tako piše u svojoj 
autobiografiji: “Kada je Gospodin naložio svom na¬ 
rodu da voli svoga bližnjega kao sama sebe, još nije 
došao na zemlju; budući da je zacijelo znao koliko 
čovjek voli vlastito Ja, nije mogao od svojih stvoro¬ 
va tražiti veću ljubav prema bližnjemu. Ali kada je 
Isus dao svojim apostolima novu zapovijed, svoju 
vlastitu zapovijed, nije više rekao da se bližnjega 
mora voljeti kao sama sebe, već onako kako ga je 
volio on, Isus, kako će ga voljeti do svršetka vre¬ 
mena...” (Autobiografija). Dakle, nova Isusova za¬ 
povijed traži od nas da volimo kao što je Isus volio 
ljude; njegovi su učenici imali mnogo grešaka i sla¬ 
bosti, ali ih je on usprkos tome volio i vidio i ono 
dobro u njima; on je volio čak i svoje neprijatelje i 
molio za njih na križu. Za ljude je izlagao opasnosti 
svoj život, sve do njegova žrtvovanja na križu. 

Ali odakle uzeti toliku ljubav? To se pitala i 
Terezija i u vezi s tim je napisala: “Gospodine, znam 
da ti ne bi naložio nešto nemoguće; ti poznaješ moje 
slabosti i moju nesavršenost bolje od mene same. 

znaš da svoje sestre ne bih nikada mogla voljeti toli¬ 
ko kao što ih ti voliš, kada ih ti, o moj Isuse ne bi 
volio još i u meni. Budući da si bio spreman dati mi 
tu milost, izdao si novu zapovijed. Da, osjećam, ka¬ 
da iskazujem ljubav, to djeluje Isus u meni; što sam 
više sjedinjena s njim, to snažnije i iskrenije volim 
svoje sestre” (Autobiografija). 

Te misli dopunjuje Terezija krasnim primjerima 
iz svoga samostanskog žvota. Kada je na primjer sje¬ 
deći u vrtu dovršavala svoju autobiografiju, uvijek 
su je iznova uznemiravale susestre. Tada je zaklopila 
bilježnicu, odložila držalo i ljubazno porazgovarala 
sa svakom sestrom koja ju je oslovila. To je proma¬ 
trala njezina rođena sestra Agneza i upitala je: “Ali 
sestro Terezija, kako možete u ovim okolnostima na¬ 
pisati i jednu stranu?” Terezija je odvratila: “Upravo 
pišem o ljubavi prema bližnjemu; a budući da pišem 
o njoj, moram je i živjeti!” Kakvo se tu samosvlada- 
vanje tražilo o Terezije znamo iz vlastitog iskustva 
kada nam pri važnom poslu stalno netko smeta. Dru¬ 
gi primjeri: vođenje stare i mrzovoljne sestre Petre; 
neugodni zvuk u koru koji joj je voma smetao pri 
motlitvi, ali ga je prihvatila kao koncert i žrtvovala 
Bogu; jedna nesimpatična sestra koju je uvijek sre¬ 
tala smiješeći se; prskanje vodom u praonici rublja 
od strane jedne sestre, što je Terezija podnosila iz 
ljubavi prema Isusu, i mnogo drugih primjera. 

Ljubav prema bližnjemu očituje se najčešće u 
malim stvarima koje su svakome moguće: osmijeh, 
ljubazna riječ, mali poklon, pomoći nekome u ne¬ 
volji ili nekoga razveseliti, zagrljaj Bog ne traži 

od nas velike stvari, već ljubav u malim stvarima; 
ljubav i onda kada nas netko povrijedi ili ismijava. 

Zaštićenost u Boga 

Uslijed naglog razvoja tehnike i oružja obuzima 
mnoge ljude golemi strah što ih duševno koči. Oni 
se plaše budućnosti, smrti i uništenja, bolesti i ka¬ 
tastrofa. Terezija piše u jednom pismu: “Ja se ne 
uznemiravam zbog budućnosti. Sigurna sam da će 
Bog činiti svoju volju. To je jedina milost koju 
tražim” (Pisma, 19. 03. 1897.). Među njezinim po¬ 
sljednjim riječima nalazimo i slijedeće: “Smatram da 
mi koji idemo putem ljubavi ne bismo trebali misliti 
na to što nas bolno čeka u budućnosti. To bi bio 
nedostatak pouzdanja i značilo bi da se miješamo u 
Božje stvari." Terezija je znala za beskrajnu Božju 
ljubav prema svojim stvorovima, osobito prema 
ljudima i na nju odgovarala bezgraničnim pouzda¬ 
njem. 

Zašto bismo se dakle trebali plašiti? Naša je sud¬ 
bina u Božjim rukama; naša sudbina i sudbina 
čovječanstva. Svoj život smijemo mirno položiti u 
njegove ruke. Nema boljih ruku od njegovih! Da, i 
smrt je samo prolaz k nečem ljepšem i većem, k 
životu u izobilju. 

Vjera u poganskom svijetu 


Daljnji je filozofski pravac našeg doba ateizam. 
Đezvjemika je uvijek bilo, ali znanstvena se disci¬ 
plina mogla profilirati tek u novije vrijeme. U doba 
svete Terezije živio je Friedrich Nietzsche (1844.- 
1900.) koji je tvrdio: “Bog je mrtav!", te Ludwig 
Feuerbach (1804.-1872.) koji je postojanje Boga 
smatrao idealističnom maštarijom. U njezino su do¬ 
ba živjeli Friedrich Engels (1820.-1895.) i Karl 
Mane (1818.-1883.) koji je napisao: “Religija je 
opijum za narod." Ali nisu se samo filozofi novijega 
doba otvoreno opredijelili za bezvjeije, već i mnogi 
ljudi oko nas. Često se udaljavanje od Crkve i svoje 
vjere smatra pozitivnim držanjem. Čak i unutar Crk¬ 
ve osjećamo taj nedostatak vjere. Život tih ljudi ne 
oblikuje vjera, već utjecaj medija, vremenskih ten¬ 
dencija, okoline, a ćesto i vlastita tromost. 

Terezija iz Lisieuxa je i u tom pogledu svjetlo što 
svijetli u našem vremenu. Njezin je život posve 
oblikovala vjera i on je bio uvijek otvoren za Boga, 
već od njezina djetinjstva. To pokazuje i mali pri¬ 
mjer iz njezina ranga djetinjstva. Kada su joj bile 
četiri godine pitala je njezina četiri godine starija 
sestra Celina: “Kako može dragi Bog stanovati u 
maloj hostiji?” To je osjetljivo pitanje koje katkad 
zbuni roditelje, pa i svećenike. Terezija je odgovo¬ 
rila: “To uopće nije teško, jer dragi je Bog svemo¬ 
guć!" Ali Celina je tada postavila dodatno pitanje: 
“A što znači biti svemoguć?” To jednostavno znači 
da može činiti što god želi!" 

I kada su obitelj Martin snašle teškoće i boli, 
Terezija je ostala odana vjeri. Na primjer, kada joj je 
majka oboljela od raka ili kada se morala boriti da 
smije stupiti u karmelićanski samostan. Bog je me¬ 
đutim i u samostanu iskušavao njezinu vjeru, osobito 
onom suhoćom u molitvi i razmatranju. Ona je rekla: 
“Moj se voljeni Čini miljama udaljen; gdje je on, 
zbog čega nas ne dođe tješiti kad samo njega imamo 
za prijatelja? Koliko se često i danas ljudi žale zbog 
njegove odsutnosti i čak ga optužuju zbog šutnje trp¬ 
ljenja ljudskih patnji. 

Terezijina je vjera bila osobito iskušavana u po¬ 
sljednjih godinu i pol njezina života, kada je Bog 
učinio da ju obuzme noć vjere “tada sam uživala u 
toj toliko živoj, toliko jasnoj vjeri, da je pomisao na 
nebo činila svu moju sreću; nisma mogla zamisliti 
da postoje bezbožnici koji su bez vjere. Mislila sam 
kako oni govore protiv svoje bolje spoznaje ako 
poriču postojanje neba, lijepoga neba gdje bi slm 
Bog želio biti njihova vječna plaća. U tako radosnim 
danima uskrsnog vremena dao je Isus da osjetim 
kako uistinu postoje duše koje nemaju vjere, koje 
zlouporabom milosti gube to dragocjeno blago, izvor 
jedinih čistih i istinskih radosti. On je dopustio da u 
moju dušu prodru najmračnije tmine i da mi toliko 
draga pomisao na nebo bude još samo povod za 
borbu i patnju...” (Autobiografija). Terezija je spa¬ 
sila svoju vjeru čvrstom voljom i nebrojenim činima 
vjere. I još više: Ona je te duboke boli i borbe 
žrtvovala za bezvjemike i grešnike svoga doba. 
Zacijelo je izmolila vječni spas i za najglasovitije 
bezvjemike svoga doba. U svojoj autobiografiji piše 

dalje: ‘Tvoje je dijete, o Gospodine, prepoznalo tvo¬ 
je božansko svjetlo, moli te za oproštenje za svoju 
braću, spremno je jesti kruh boli, dokle god to budeš 
želio, i ono ne želi ustati od ovoga stola prepunog 
gorke bolnosti, za kojim jedu bezvjemici, prije 
onoga dana što ti si ga označio. Ne smije li ono tada 
u svoje ime, u ime svoje braće govoriti: “Smiluj nam 
se, Gospodine, jer siroti smo grešnici!” Terezija bi s 
punim pravom mogla biti imenovana zaštitnicom 
bezvjemika. Ako su sveci bili tako iskušavani, ne 
treba ni nas čuditi ako doživljavamo uznemiravanja 
u vjeri. 

Pitanje o daljnjem životu 

Na području filozofije dospjeli su mislioci dva¬ 
desetog stoljeća do egzistencijalizma koji priznaje 
samo naš zemaljski život i poriče bilo kakav daljnji 
život poslije smrti. Oni zbog toga savjetuju da čo¬ 
vjek uživa u životu, ali s druge strane znaju i čak 
napominju da je naš život ugrožen strahom, patnja¬ 
ma i smrću. Vodeći um toga pravca bio je Jean Paul 
Sartre (1905.-1080.). Njegova životna suputnica, fe¬ 
ministkinja i egzistencijalistkinja Simone de Beau- 
voir (1908.-1986.), rekla je nekoliko tjedana prije 
svoje smrti: “Kad mislim na to da će se uskoro odje¬ 
dnom raskinuti sve moje veze s umjetnošću, knji¬ 
ževnošću i glazbom, osjećam se prevarenom.” Ne 
moramo međutim biti filozofi da bismo dospjeli do 
toga životnog nazora. I mnogi naši suvremenici žive 
po motu: “Sklopi oči i sve će ti biti lijepo!” 

U Tereziji iz Lisieuxa daje nam Bog divan odgo¬ 
vor na to pitanje. Kratko prije svoje smrti pisala je 
nekom mladom misionaru: “Željela bih vam reći 
tisuću raznih stvari što ih spoznajem na pragu vječ¬ 
nosti; ali ja neću umrijeti, ne, uči ću u život i sve ono 
što vam ne mogu reći tu na zemlji, odozgo ću vam s 
neba dati da saznate” (Pisma). Ona je isto tako znala 
da njezina ljubav neće prestati sa smrću, već da će 
rasti u beskonačnost. Bila je uvjerena da je ljubav 
jača od smrti i da je pobjeđuje. Da, još nešto: Bog joj 
je dao nadu da će i na nebu dalje djelovati, što je za 
nju bila velika utjeha s obzirom na njezinu ranu 
smrt. U svom je nebeskom poslanju rekla: “Osjećam 
da ću ući u spokoj, ali prije svega osjećam da će tek 
tamo početi moja misija; moja misija da učim ljude 
voljeti Boga onako kako gaja volim i da pokuzujem 
dušama svoj Mali put. Budu li se ispunile moje želje, 
provodit ću do svršetka vremena svoje nebo na ze¬ 
mlji. Da, s neba ću činiti dobro na zemlji” (Poljednji 
razgovori). Njezin eshatološki životni nazor (esha- 
tologija = učenje o Posljednjim stvarima) došao je 
do izražaja već pri njezinu prvom izbacivanju krvi 
na Veliki petak 1896., na što je reagirala radošću 
zbog skorog dolaska svoga zaručnika. 

Na njezin zagovor uslišane su molbe nebrojenih 
ljudi koji su se našli u nevolji, bolesnici su bili 
čudesno izliječeni, bezvjemici su se obratili, francu¬ 
ski su vojnici pričali o ukazanjima u opasnostima 
Prvog svjetskog rata. Tko bi još s obzirom na takve i 
mnoge druge činjenice mogao poricati daljnji život 
poslije smrti? 

Dovoljan je sfim Bog 

Danas su mnogi ljudi pod utjecajem materija¬ 
lizma koji teži za novcem, užitkom i uspjehom kao 
najvišim ciljevima. Tu se želi ponijeti sa sobom što 
je moguće više ugodnih strana života. Pogled na 
budućnost gotovo se izgubio. Tek kada se dogodi 
neka nesreća, kao što je gubitak dobra ili iznenadni 
smrtni slučaj, sviće spoznaja da ovaj život s onim što 
nudi ne može biti sve. Terezija kaže: “Samo ono što 
je vječno može nas zadovoljiti.” Ili: “Sreća nije u 
stvarima, već u dubini duše!" Ona je skupa s maj¬ 
kom svoga reda Terezijom Avilskom vjerovala da je 
sam Bog dovoljan, to znači da nama ljudima može 
donijeti istinski život. Nakon što je već rano spozna¬ 
la prazninu zemaljskog života, mogla je s petnaest 
godina napustiti svoj lijepi, udobni dom, zamije- 
nivšti ga skromnom ćelijom u karmelićanskom sa¬ 
mostanu, gdje je zatekla samo najnužnije stvari: kre¬ 
vet s madracom od slame, stol i stoličić bez naslo¬ 
na, pješćani sat i uljanicu, te umivaonik. Ona se mo¬ 
gla odijeliti od svih materijalnih dobara jer je Boga 
smatrala najvećim dobrom. Tko posjeduje njega, 
tome je potrebno manje za život, a u srcu ima više 
mira i zadovoljstva nego oni koji posjeduju veliki 
imetak i naoko uživaju u životu. I mi se trebamo 
osloboditi ovisnosti o materijalnim dobrima ili ona 
postojeća dijeliti sa siromašnim ljudima, kako bismo 
sve više spoznavali Boga kao najveće dobro. “Gdje 
ti je blago, tu će ti biti i srce” (Mt 6,21). 

Smisao patnje 

“Zdarvlje je sve!” običavaju neki govoriti. Zdra¬ 
vlje je svakako najveće zemaljsko dobro. Terezija 
pokazuje međutim svojim životom da bolesti i patnje 
isto tako imaju smisao u Božjem planu. Ona je upra¬ 
vo kroz patnju sazrela u kratko vrijeme do velike 
svetosti i tako iskazala svoju ljubav i svoje pouzda¬ 
nje prema Bogu. 

Već je ubrzo nakon ulaska u samostan bila pod¬ 
vrgnuta kušnjama, kao što su bila ponižavanja zbog 
mladolikog izgleda, zatim strogo postupanje s njom 
od strane glavarice, bolest njezina oca, grlobolje i 
glavobolje... Ona je rekla: “Sve sam te kušnje pri¬ 
mila s ljubavlju; Isus mi je pokazao da će mi na kri¬ 
žnom putu darovati mnoge duše...” Ona je dakle 
nosila svoje križeve u apostolskom smislu, nosila ih 
je za druge. Kratko pred smrt rekla je: “Nikada ne 
bih mislila da je moguće toliko mnogo trpjeti. To 
mogu sebi objasniti samo na temelju žarke želje da 
spašavam ljude.” 

I sveti Pavao kaže u Poslanici Kološanima: “Sada 
nalazim radost u patnjama koje podnosim za vas - i 
tako u svome tijelu dopunjujem što nedostaje Kri¬ 
stovim mukama - za tijelo njegovo koje je Crkva” 
(Kol 1,24). 

U tome je smislu mogla Terezija podnijeti mnoge 
križeve u svom životu koji su u posljednjih godinu i 
pol bili još teži zbog tuberkuloze. Hrabro je po¬ 
dnosila izbacivanje krvi kašljem, napadaje gušenja, 
groznicu, povraćanje...i unatoč tome ispunjavala 
svoje svakodnevne obveze, koliko god joj je dugo 

bilo moguće. Odbijala je sredstva za ublažavanje 
boli da bi još više mogla dokazati svoju ljubav pre¬ 
ma Isusu. Kada Bog ne bi čovjeku dao patnju u nje¬ 
govu životu, mogao bi mu čovjek na kraju svoga 
života, predbaciti kako mu nije dao priliku da mu 
prihvaćanjem patnje dokaže svoju ljubav i svoje po¬ 
uzdanje i da kroz patnju raste. Terezija nije nikada 
molila za trpljenje, ali je prihvaćala ono što joj je 
Bog namijenio. Od toga je načinila izvor blagoslova, 
podnoseći sve to s ljubavlju i žrtvujući za nevolj¬ 
nike. 

Uz tjelesne muke javile su se u posljednjih osam¬ 
naest mjeseci njezina života još i duševne patnje 
zbog noći vjere što je Bog pustio da uđe u nju. 
Slično kao svoje tjelesne muke prihvatila je i izdr¬ 
žala i unutarnje borbe, žrtvujući ih Bogu za bezvjer- 
nike svoga doba. Pritom se prisjećamo tmine koju je 
Isus iskusio pri svom umiranju na križu, ali ju je 
naposljetku pobijedio pouzdanjem i potpunom pre¬ 
danošću svome Ocu. 

Ljubav prema Božjem svijetu 

Ni u koje doba nisu se tehnika i životne prilike 
mijenjali toliko brzo i temeljito kao u naše doba. 
Bilo je napretka u istraživanju svemira, u medicini, u 
masovnim medijima kao što su tisak, radio i televi¬ 
zija, zahvaljujući između ostaloga kompjutorima... 
Ljudi su se zbog toga uzoholili, jer su uvjereni da 
mogu načiniti gotovo sve. Dospjeli smo toliko da¬ 
leko da svoju vlastitu zemlju uništavamo atomskim 
bombama i trujemo osnove svoga života, kao što su 

voda zemlja i zrak. Mnogi su ljudi nažalost odvojili 
svijet od njegova Stvaratelja, ne mareći više za 
Njega, iako svi stvorovi u svojoj ljepoti i veličini 
upućuju na njega. 

Terezija je živjela početkom tehničke ere i zbog 
toga nam ne može dati ekološke savjete. Ali od 
djetinjstva je voljela prirodu: cvijeće i životinje, 
livade i šume, rijeke i mora. Možda je tu usku pove¬ 
zanost s prirodom primila u sebe s majčinim mlije¬ 
kom, budući da je prvu godinu svoga života provela 
kod dojkinje na selu, nakon što je njezina majka nije 
više mogla dojiti. Ona nas može iznova učiti ljubavi 
prema svijetu što gaje Bog stvorio i zaustaviti ljude, 
kako ne bi nerazborito uništavali svijet. 

Pri postupku proglašenja Terezije blaženom 
ispričala je sestra Agneza sljedeći doživljaj: Kada je 
Terezija već ležala u krevetu teško bolesna, pre¬ 
mjestile su joj sestre krevet tako da može gledati van 
kroz otvoren prozor. Tada su vidjele kako ptice u 
vrtu kljucaju jagode. Medicinska je sestra predložila 
da se iznad jagoda razapne mreža. “Pusti ih, poslije 
moje smrti dobivat ćete mnogo jagoda i drugoga 
voća!” tako je i bilo: Ubrzo poslije njezine smrti 
donio je netko veliku košaru sa svježim voćem i ja¬ 
godama. To se ponavljalo svake jeseni. 

Pokojni francuski kardinal Suhard iz Pariza na¬ 
zvao ju je Franjom dvadesetog stoljeća. Oni su nalik 
jedno na drugo po svojoj ljubavi prema prirodi, 
prema siromaštvu, prema Crkvi, prema malim stva¬ 
rima svagdašnjice, a prije svega po svojoj ljubavi 
prema Bogu. 

U srcu Crkve 


U naše doba Crkva već odavno nema vodeću ulo¬ 
gu kao u prijašnjim stoljećima; ona je tek skupina ili 
glas među ostalima; mi pripadamo pluralističkom 
društvu. Crkva smije reći svoje mišljenje kao i druge 
skupine i kritizira se isto kao one, na primjer stranke, 
sindikat, masovni mediji, industrija, sportski save¬ 
zi. .. I unutar Crkve postoje različite funkcije. 

Terezija je kao karmelićanka tražila svoje mjesto 
u Crkvi. Tako u svojoj autobiografiji piše: Razma¬ 
trajući mistično tijelo Crkve nisam sebe prepoznala 
ni u jednom č lanku od onih koje je opisao sveti 
Pavao, ili bolje rečeno, željela sam prepoznati sebe u 
svima... Ljubav mi je dala ključ moga unutarnjeg 
poziva. Shvatila sam da ako Crkva ima tijelo koje se 
sastoji od različitih članaka, tada joj ne manjka ni 
ono najpotrebnije, ono najplemenitije; shvatila sam 
da Crkva ima srce i da to srce plamti od ljubavi. 
Spoznala sam da samo ljubav aktivira crkvene 
članke i kada bi se ugasila ljubav, tada misionari ne 
bi više navješćivali Evanđelje, mučenici ne bi željeli 
prolijevati svoju krv. Shvatila sam da ljubav u sebi 
uključuje sve pozive, da je ljubav sve, da ona obu¬ 
hvaća sva vremena i mjesta. Jednom riječju, da je 
ona vječna! Tada sam uskliknula u prekomjerenoj 
radosti: O Isuse, ljubavi moja, napokon sam našla 
svoj poziv, moj poziv je ljubav! Da, našla sam svoje 
mjesto u Crkvi, a to mjesto, o moj Bože, ti si mi 
poklonio. U srcu Crkve, svoje Majke, biti ću ja 

ljubav, tako ću biti sve!” (Autobiografija). Ona tu 
naziva Crkvu majkom, jer njoj zahvaljuje vjera i 
božanski život. 

Majka se voli i ako je opterećena nedostacima i 
slabostima. Ona ne bi smjela zauzimati rubno mjesto 
u ljudskom srcu. Svaki je kršćanin članak u Kristo¬ 
voj ljubavi i ima zadatak za Kraljevstvo Božje što ga 
samo on može ispuniti. Ljubav prema majci Crkvi 
mogla bi sve kršćane potaknuti na suradnju pri nji¬ 
hovu poslanju. 

Terezijina žarka želja da djeluje za Isusa i Crkvu 
probudila je u njoj beskrajne želje i nade. Tako ona u 
pismu svojoj sestri Mariji od Srca Isusova piše: “Biti 
tvoja nevjesta, o Isuse, biti karmelićanka, mojim sje¬ 
dinjenjem s tobom biti majka dušama, to bi mi 
trebalo biti dovoljno... A ipak nije tako. Da, te su tri 
povlastice svakako moj poziv, karmelićanka, nevje¬ 
sta i majka, ali u sebi osjećam i drage pozive, osje¬ 
ćam poziv da budem ratnik, svećenik, misionar, 
crkveni učitelj, mučenik; ukratko, osjećam potrebu, 
želju da za tebe, Isuse, č inim sva moguća junačka 
djela...” Takve joj je želje dala ljubav prema Isusu. 
Ljubav mora biti poticaj svim djelatnostima u Crkvi, 
kako se one ne bi napustile pri prvim teškoćama. 

Terezija kao redovnica nije bila svećenik, ali je 
željela kao djelić Kristova tijela biti aktivna i naj¬ 
radije preuzeti zadatke svih ostalih članaka. Tako je 
ona već prije više od sto godina željela ono što je 
smatrao potrebnim Drugi Vatikanski Koncil pozi¬ 
vajući sve laike da surađuju pri poslanju Crkve. 

Terezija je bila žena u Crkvi i kao takva imala 
veći utjecaj nego da je težila za službom u Crkvi. U 

ranijoj su crkvenoj povijesti imale velike žene poput 
Katarine Sienske, Elizabete Thtirinške i Tereze Avil- 
ske golemo značenje za kršćanstvo. U naše doba 
imala je takvu ulogu Majka Terezija iz Kalkute. Ako 
žene razvijaju u Crkvi svoje osobite sposobnosti, 
one joj više koriste nego ako se bore za svećeničku 
službu. 

Molitva za svećenike 

Mnogi kršćani imaju danas teškoće sa službenom 
Crkvom, ali najčešće žele ostati u Crkvi i očuvati 
svoju vjeru u Isusa Krista. I Terezija je doživjela 
razočaranja s Crkvom, na primjer kada joj bio 
uskraćen nastup u samostan u dobi od petnaest 
godina, te se morala za to boriti. Bila je razočarana 
kada joj je papa Leon XIII. nije svojom moći otvorio 
vrata karmelićanskog samostana. Bila je razočarana 
nekim od sedamdeset pet svećenika koji su putovali 
s njom hodočasničkim vlakom u Rim. Nije međutim 
izgovorila nijednu ružnu riječ o njima, već je molila 
za njih. Bog je iskušavao njezinu vjeru u Crkvu i dao 
da u njoj zahvaljujući tome nastanu dublje spoznaje. 
Ona piše: “Budući da u svom prijašnjem životu 
nisam nikada uspostavila bliži kontakt sa svećenici¬ 
ma, nisam mogla razumijeti glavnu svrhu karme- 
lićanskog samostana. Moliti za grešnike, to me 
oduševljavalo, ali moliti za svećenike, o kojima sam 
mislila da su čišći od kristala, to mi se činilo čud¬ 
novatim. Ah, u Italiji sam shvatila svoj poziv. Tako 
korisna spoznaja bila je vrijedna dalekog puta. 
Tijekom mjesec dana živjela sam skupa s mnogo 


187 



dobrih svećenika i vidjela da su oni zapravo slabi i 
nesavršeni ljudi. Ako svećenici gotovo svetog drža¬ 
nja, kakve Isus naziva solju zemlje, pokazuju svojim 
vladanjem da im je prijeko potrebna molitva za¬ 
govora, što se tada treba reći o onima s manje vrlina 
i neprijaznijima? Nije li Isus rekao i ovo: “Ali ako 
sol obljutavi, čime će se onda osoliti? “Kako je lijep 
poziv koji ima za cilj čuvati sol namijenjenu du¬ 
šama! To je poziv karmelićana, jer jedini je cilj 
naših molitava i naše žrtve, biti apostoli apostola, 
moliti za njih, dok oni svojom riječju, a prije svega 
svojim primjerom pridobivaju duše za evanđelje... 
(Autobiografija). Kada su je pitali zašto je stupila u 
samostan, odgovorila je: “Da bih spašavala duše i 
molila za svećenike." Ona je dakle željela biti oso¬ 
bito svećenicima dobra sestra i pomagačica. 

Svoje je visoko štovanje prema svećenstvu kato¬ 
ličke Crkve iskazala u sljedećim rečenicama: “Osje¬ 
ćam u sebi poziv da budem svećenik; s kakvom bih 
te ljubavlju nosila, o Isuse, na svojim rukama, kada 
bi na moju riječ silazio s neba... S kakvom bih te 
ljubavlju davala dušama. Ali koliko god bih že¬ 
ljela biti svećenik, divim se poniznosti svetoga 
franje Asiškog i osjećam u sebi poziv da ga naslje¬ 
dujem," (Autobiografija). Te se lijepe rečenice ne 
smiju zlorabiti za žensko svećenstvo; jer Terezija 
nikada ne govori o svojoj želji da bude svećenica. 
Takva bi joj misao bila posve strana. Ona vidi u 
svećeniku zastupnika Isusa Krista, štoviše “njegovo 
drugo Ja". Ta personalna unija postaje osobito jas¬ 
nom u euharistiji, u riječima pri pashalnoj večeri. Da 

bi pozvani mogli udovoljiti svome poslanju i časti 
potreban im je zagovor i žrtva religioznog naroda. 

Apostol, ne aktivizam 

Naše se aktivnosti u Crkvi ne smiju izroditi u 
aktivizam koji je orijentiran samo na vanjsku djelat¬ 
nost i od toga očekuje spas svijeta. Terezija uvijek 
iznova naglašava važnost molitve i meditacije za 
naše vladanje i djelovanje. Ona iznosi kao obrazlo¬ 
ženje za to priču o Marti i Mariji u Evanđelju koju 
svi poznajemo. Martu je Isus korio ne zato što je bila 
toliko radina, već zato što je pogrešno stavljala 
naglasak. Trebala je najprije slušati Isusovu riječ. 
Poput Marije, a zatim početi svoj posao. Tereziji je 
uvijek najvažnije da se vežemo uz Isusa i od njega 
sve očekujemo, prije nego što počnemo s nekom 
aktivnošću. Postupamo li tako, tada je Isus uistinu 
Gospodin koji sve može i u koga se posve pouz- 
dajemo. Božanska aktivnost treba biti na prvome 
mjestu. To je važno za svećenike, kako ne bi postali 
funkcionarima ili menadžerima; to vrijedi i za su¬ 
radnike laike. Prva obnova Crkve ne dolazi iz 
promjene vanjskih struktura, već obnovom vjere i 
ljubavi. Terezija nas u vezi s tim podsjeća na priču o 
bogatom ulovu ribe: Kada su Isusovi učenici cijelu 
noć lovili ribu, a da ništa nisu ulovili, na Isusovu su 
riječ još jednom bacili mrežu i imali bogat ulov. Tu 
je Isus dao nezaboravnu lekciju svojim tadašnjim 
učenicima i svojim učenicima za sva vremena. 
Slično izražava Isus i u paraboli o trsu: “Tko ostane 

u meni i ja u njemu, bogat će plod donijeti! Bez 
mene ništa ne možete!” 

Da za misiju 

U davdesetom stoljeću primiču se ljudi zemlje 
sve bliže jedan drugome. U jednom se danu može 
proputovati čitav svijet; pomoću satelitske televizije 
možemo pratiti događaje i sportska natjecanja iz 
čitavoga svijeta. I svjetske se religije sve više i sve 
češće sreću; muslimani su u našuj zemlji i grade dža¬ 
mije. Mi upoznajemo religije Dalekog istoka i mno¬ 
ge naše ljude privlači njihovo misaono blago, na 
primjer budizma, joge, učenja o ponovnom rađanju, 
najčešće razvodnjeno u takozvanoj ezoterici. Tako 
neki kršćani dolaze do uvjerenja da bismo trebali 
napustiti kršćansko poslanje i radije se brinuti za to 
da od pristaša hinduizma postanu bolji pristaše 
hinduizma, a od muslimana bolji muslimani. Ljudi 
koji tako misle, pitaju se zašto bismo ih trebali 
obratiti da postanu kršćanima? Ta u nebo će doći i 
ako žive po svojoj religiji. Svaka je vjera jednako 
vrijedna. 

Drugi Vatikanski Koncil naglasio je međutim da 
svaki kršćanin snosi suodgovornost za širenje krš¬ 
ćanske vjere, svaki na svome mjestu i na svoj način. 
Terezija je već prije više od sto godina imala srce 
koje je voljelo čitav svijet, tako je bila prava kato¬ 
lička žena, to znači sveobuhvatna. Sama je željela 
otići u misiju u Hanoi u Vijetnamu, ali ju je u tome 
spriječila njezina bolest. S dvjema je mladim mi¬ 
sionarkama njegovala povezanost u molitvi i živu 

korespodenciju. U vezi s osnivanjem misije, tu joj 
nije na prvome mjestu bilo spašavanje duša, već to 
da Božja ljubav bude posvuda poznata. Ako je 
naime Bog iz ljubavi prema ljudima s&m postao 
čovjekom i za njih dao svoj život, moramo o tome 
dalje kazivati. Bog koji voli, za mnoge je još pogan¬ 
ske ljude oslobođenje i radosna vijest; previše ih još 
živi u strahu od zlih duhova i ne znaju ništa o 
dobrostivom Ocu na nebu. Oni još ne znaju ništa o 
svom pozivu da budu djeca toga Boga i sudjeluju u 
životu trojstvenoga Boga. 

Tereziji je zatim stalo do toga da Boga voli što 
više ljudi; jer Bog je ljubav i očekuje od nas uzvrat 
ljubavi. Tako je ona kratko pred svoju smrt rekla: 
“Osjećam da počinje moje poslanje kada ću ljude 
učiti da vole Boga onako kao što sam ga ja voljela i 
pokazati im svoj Mali put, put dječje nevinosti, 
ljubavi i pouzdanja.” 

Neki je misionar pričao u Africi o Božjoj ljubavi. 
Tada ga je stari Afrikanac prijekorno upitao: “Zašto 
dolazite k nama tek danas, a niste to učinili već u 
prijašnjim stoljećima?” Misija je i danas važan zada¬ 
tak. Svijetli je trenutak da u većini zemalja Trećega 
svijeta već djeluje mnogo domaćih svećenika, redo¬ 
vnika, biskupa i laika. U prvo doba Crkve bili su svi 
kršćani misionari: trgovci, vojnici, putnici. Rimski 
su vojnici donijeli kršćansku vjeru u Njemačku, na 
primjer u Augsburg, Kttln i Trier. U kasnom Sre¬ 
dnjem vijeku sve do Novoga doba bili su redovi ti 
koji su slali misionare u daleke zemlje, često u vezi s 
otkrićem i osvajanjem tih zemalja. 

Zaštitnica svih misionara 

Papa Pijo XI. imenovao je Tereziju 1927. godi¬ 
ne, zbog njezina misionarskog stava, zaštitnicom 
svih misionara. Misionari iz čitavog svijeta molili su 
ga za to, jer su jasno osjetili njezin zagovor i njezinu 
blizinu.U papinoj sredini nije tada bilo razumije¬ 
vanja za to da karmelićanka, koja nije nikada otišla 
nekamo izvan svoga samostana, bude proglašena za¬ 
štitnicom misionara. Ali papa je to ipak učinio i time 
nagovijestio da i mi svojom molitvom i žrtvom mo¬ 
žemo biti misionari. Ona koja nije ni koraka izašla iz 
svoga samostana, djelovala je molitvom i žrtvom na 
čitavoj zemlji, te time i nama dala primjer. Kada je 
već bila teško bolesna, rekla joj je medicinska sestra: 
“Sestro Terezija, pođite malo prošetati samostans¬ 
kim vrtom; svježi će vam zrak dobro prijati.” Tere¬ 
zija se vukla gore dolje poslušavši susestru. Tada je 
srela svoju vlastitu sestru koja joj je rekla: “Ali 
sestro Terezija, u vašem biste stanju trebali ležati u 
postelji i štedjeti snagu !” Terezija je odgovorila: 
“Znate li za koga hodam? Svoje boli žrtvujem za 
nekog misionara bilo gdje u svijetu, kako bi i umo¬ 
ran mogao nastaviti svoj apostolski put.” 

Sljedeće riječi još pojašnjavaju Terezijin stav: 
“Željela bih žurno prolaziti svijetom, navješćivati 
tvoje ime i tvoj slave vrijedan križ posaditi u pogan¬ 
skim zemljama; željela bih navješćivati Evanđelje na 
svih pet kontinenata istodobno, sve do najudaljenijih 
otoka...” (Autobiografija). 

Misionaru ocu Đellićru koji je djelovao u Africi, 
napisala je: “Obećajem vam da ću na nebu ostati 


192 



vaša mala sestra. Moja smrt neće raskinuti našu po¬ 
vezanost, već će je učiniti još dubljom; tada neće 
više biti klauzure ni rešetaka, tako da će moja duša 
moći s vama letjeti u najudaljenije misionarske 
krajeve.” Jedan drugi misionar, pater Adolphe Roul- 
land, doživio je u Tonkinu u Kini mnogo teškoća i 
zamolio Tereziju da mu pomogne molitvom. Ona 
mu je napisala: “udaljenost neće nikada moći rasta¬ 
viti naše duše, smrt će učiniti još čvršćom našu 
povezanost. Budem li uskoro došla na nebo, zamolit 
ću Isusa za dopuštenje da vas posjećujem u Kini i 
tako ćemo zajedno nastaviti naš apostolat. 

Pedesetih je godina u Francuskoj izašla knjiga s 
naslovom: “France - Pays des Missions” (Francuska 
- misionarska zemlja). U njoj se izvješćivalo kako 
su narodne mase, a osobito radnici, otuđeni od Crk¬ 
ve i kršćanske religije i daje potrebna novo misiona- 
renje u vlastitoj zemlji. Pariški kardinal Suhard sta¬ 
vio je to misionarenje Francuske 1941. godine pod 
zaštitu svete Terezije. Nova evangelizacija nije 
međutim potrebna samo Francuskoj, već i drugim 
europskim zemljama. Papa nam neumorno govori o 
tome i poziva nas da krenemo u tom pravcu. Sveta 
Terezija može nam dati važan prilog tome. 

Zdravo štovanje Marije 

U naše doba postojalo je i postoji veoma duboko i 
iskreno štovanje Marije, kao i ono veoma odmjereno 
i hladno. Mnogi svećenici vjeruju u smislu ekumen¬ 
skih nastojanja, da o Mariji moraju šutjeti, dok na 
drugoj strani, u evangelističkih kršćana, sve više 

raste razumijevanje za Mariju. Biti naše kršćanske 
vjere pripada zdravo štovanje Marije koje počiva na 
Bibliji i učenju Crkve, jer Mariju ne možemo u 
svojim mislima odvajati od Kristova otkupiteljskog 
djela. 

Terezija iz Lisieuxa primjer je duboke i zdrave 
pobožnosti prema Mariji. Mnogi je nazivaju naj¬ 
većom Marijinom štovateljicom našega doba. Ona 
nam svojim životom i svojim riječima pomaže da 
Mariju još bolje razumijemo i još više volimo. To 
mogu pokazati neki citati. U svom pismu od 30. svi¬ 
bnja 1889. napisala je svojoj sestrični Mariji Gućrin 
koja se razboljela: ‘*Nadam se da će blažena Djevica 
Marija izliječiti moju sestričnu posljednji dan posve¬ 
ćenog joj mjeseca. Ali za to se mora moliti... Ja se 
toliko mogu uzdati u nju. Ne boj se da bi Majku 
Božju mogla previše voljeti. Nikada je nećeš do¬ 
voljno voljeti, a Isus se tome raduje, jer mu je ona 
majka. Ona izvješćuje u svojoj autobiografiji: “Mu¬ 
če li me brige ili dođem u nepriliku, odmah se 
obratim Mariji; a ona se uvijek, poput najnježnije 
majke, zauzme za moje probleme. Koliko se često 
dogodilo da sam je zazvala dok sam govorila nova¬ 
kinjama i osjetila blagodat njezine majčinske 
zaštite...” (Autobiografija). U bolesničkoj je postelji 
izgovorila sljedeće riječi: “Kako bih rado bila sve¬ 
ćenik, pa da mogu propovijedati o blaženoj Dje¬ 
vici... O Mariji se ne bi trebale govoriti neke nevje¬ 
rojatne stvari, već bi se trebao predočiti njezin stvar¬ 
ni život, kao što to čini Evanđelje. Lako se može 
otkriti da je njezin život u Nazaretu tekao obično... 
Trebalo bi se pokazati da se ona može nasljedovati; 

trebalo bi se reći daje ona kao i mi živjela iz vjere... 
Ona je kraljica neba i zemlje, ali više majka nego 
kraljica" (Posljednji razgovori). 

Tim je riječima željela reći da kraljica vodi 
drukčiji život nego obični građani neke zemlje. Ma¬ 
rija je međutim poput majke koja sa svojom djecom 
živi, smije se i plače. Ona ima razumijevanja za naše 
probleme i živjela je iz vjere kao i mi. Morala je 
podnositi nevolje i patnje kao i mi i uzdala se u Boga 
kao mi; ona nam je u svojoj ljubavi prema Bogu i 
prema bližnjemu uzor koji nikad nećemo doseći. I 
uza sve svoje vrline ipak je ostala ponizna “službe¬ 
nica Gospodnja”, jer nije zaboravila da je sve pri¬ 
mila po milosti Božjoj. 

Tereziju su roditelji već kao malo dijete upućivali 
da voli i poštuje Mariju; kao desetogodišnjakinju 
izliječio ju je “Marijin osmijeh" od neizlječive 
bolesti, a popodne onoga dana kad je primila prvu 
pričest, posve je sebe posvetila Mariji, stavila joj se 
na raspolaganje; u samostanu je stavila sebe pod 
osobitu Marijinu zaštitu i željela joj biti sve sli¬ 
čnijom. U svojoj je teškoj bolesti gledala u Mariju, 
kipić ispred svoga kreveta i primila mnogo utjehe. 
Njezina posljednja pjesma i posljednje riječi izra¬ 
žavaju još jednom djetinju ljubav i štovanje prema 
Majci Božjoj. 

Kada je Terezija bila imenovana crkvenom nauči- 
teljicom, tada je Crkva potvrdila i njezino štovanje 
Marije i preporučila nasljedovanje. Tako je papa 

Ivan Pavao D. rekao pri Angelesu 19. listopada 
1997.: “Povezanost svete Terezije od Djeteta Isusa s 
Marijom bila je duboka već od dana njezina dje¬ 
tinjstva. Nezaboravnom doživljaju Marijina osmjeha 
što ga je ugledala na licu kipa postavljenog u 
njezinoj sobi pripisivala je svoje čudesno izlječenje 
u dobi od deset godina. Nasmješena Majka Božja 
nalazila se i ispred njezina kreveta u bolesničkoj 
sobi, gdje je svetica pokošena bolešću zaključila 
svoj kratki život na zemlji. Duh djetinjskog pouz¬ 
danja koji je ispunjavao čitav život male Terezije, 
danas nam se svima predstavlja kao uzor vrijedan 
nasljedovanja. Neka nam sveta Terezija od Djeteta 
Isusa pomogne, kako bismo Djevicu, Majku i Kra¬ 
ljicu svih svetaca što više voljeli i nasljedovali” 
(Osservatore Romano, 24. listopada 1997.). 

Moja je molitva sva moja snaga 

Nevolja je našega doba da mnogi kršćani ne 
mogu više moliti. I obiteljska je molitva u opadanju, 
ne samo krivnjom pretjeranog gledanja televizije. 
Nekim je ljudima jednostavno predobro, drugi često 
ne uzmu sebi vremena za molitvu. Drugi su opet 
razočarani zato što Bog nije uslišio njihovu molitvu. 

Terezija je krasnan primjer moljenja koje može 
ljude dovesti k Bogu i probuditi u njima radost za 
molitvu. Ona se kao prvo veoma uzdala u svoju 
vlastitu molitvu: “Molitva i žrtva sva su moja sna¬ 
ga”! Ili: “Kako je golema moć molitve! Mogla bi se 
usporediti s kraljicom koja ima slobodan pristup 

kralju i može postići sve za što moli.'* Terezija je 
spoznala da molitvom može učiniti više nego 
aktivnostima u svijetu; zbog toga je već rano stupila 
u mirni, tihi samostan. To su “elektrane” u Crkvi iz 
kojih istječe duhovna energija. 

Terezija nas osobito želi poučiti jednostavnoj mo¬ 
litvi koja dolazi iz srca. Čujmo je s lijepim riječima 
koje su otiskane i u Katekizmu katoličke Crkve: “Za 
mene je molitva polet srca, obični pogled u nebo, 
vrisak zahvalnosti usred kušnje, kao i usred radosti; 
ukratko, to je nešto veliko, nadnaravno, što mi širi 
dušu i vezuje me s Isusom.” Ona se mogla u svakoj 
životnoj situaciji uzvinuti k Bogu, kako u vremena 
nevolje, tako i u trenucima radosti. Terezija nas uči 
moliti kao što dijete razgovara sa svojim ocem ili 
svojom majkom. Osim takve slobodne molitve po¬ 
znavala je ona od svoga djetinjstva i blago naučenih 
molitava, a voljela je i zajedničku molitvu sa svojim 
sestrama u koru, jer je tu Krist bio u njihovu 
središtu. “Ako dvojica od vas na zemlji jednodušno 
zamole što mu drago, dat će im Otac moj nebeski. 
Jer gdje su dvojica ili trojica sabrana radi mene, tu 
sam ja među njima” (Mt 18,19). 

Moliti znači za Tereziju “voljeti”. Upavo onda 
kada nam je teško moliti, trebali bismo od toga na¬ 
činiti ljubavni razgovor. Tada će nam biti lakše. 

Pri rastresenosti u molitvi daje nam ona sljedeći 
savjet: “I ja sam često rastresena, ali čim to opazim, 
molim za ljude koji zaokupljaju moj duh. Tako im 
moja rastresenost postaje blagoslovom.” Tu vidimo 
koliko je mudro Trerezija uvijek mislila. 

Događaji i kretanja današnjega doba, kao ni naša 
vlastita slabost nisu razlog za rezignaciju. Budemo li 
slušali riječ Božju i vezali se uz Krista, uvijek ćemo 
moći dati pravi odgovor. U novoj crkvenoj učiteljici 
Trereziji iz Lisieuxa daje nam Bog “uzor i putokaz 
kroz naše doba” (papa Ivan Pavao II.). 

Od same svete Terezije 

Temeljno djelo o životnoj povijesti i duhovnosti 
svete Terezije može se dobiti pod naslovom 
THERESE VOM KINDE JESUS: Selbstbiograp- 
hische Schriften, 13. izdanje 1996. (Kratki naslov = 
Selbstbiographie). Prvo izdanje njezina rukopisa 
zvalo se Povijest jedne duše (Geschichte einer 
Seele). Pod tim je naslovom postala mala Terezija 
poznata u čitavom svijetu. 

Veoma dobar uvid u život i duhovnost svete Te¬ 
rezije pružaju njezina pisma od kojih je dostupno 
njih 266 pod naslovom: THERESE MARTIN: 
Briefe, 3. izdanje 1983. (Kratki naslov = Briefe). 

Povodom svetkovanja, želja susestara ili osobitih 
duhovnih doživljaja nastale su pjesme. Izdanja sa¬ 
branih djela nudi isusovački pater i dugogodišnji 
ravnatelj Theresienwerka MAXEMILIAN BREIG: 
Godichte der hl. Theresia von Lisieux, Drugo izda¬ 
nje 1997. (Kratki naslov = Gedichte). 

Radi boljeg razumijevanja pjesničkih djela svete 
Terezije napisao je erfurtski profesor pastoralne te¬ 
ologije malu knjižicu: ANDREAS WOLLBOLD: 
Ich besinge was ich glauben will. Die Gedichte der 
hl. Theresia von Lisieuz, 1995. Tu je sadržano više 
novih prijevoda, od kojih je tri prenijeto u ovu knji¬ 
gu (Kratki naslov = Ich besinge). 

Kako Terezija nije više mogla pisati, bilježile su 
njezine sestre uz bolesničku postelju njezine izjave u 
obliku dnevnika. One su objavljene pod naslovom: 
THE RESE MARTIN: Ich gehe ins Leben ein-Letzte 
Gespraache der hl. The rese von Lisieux, 5. Izdanje 
1988. (Kratki naslov = Letzte Gesprfiche). 

Aus dem Nachlass der Heiligen, tako glasi i 
podnaslov, potječe knjižica THE RESE VON LI- 
SIEUX: Schriften und Aufzeichnungen, 1996. Te po 
prvi put na njemačkom objavljene tekstove iz nje¬ 
zina djtinjstva, mladosti i samostanskog vremena 
preveo je Harald Beck, a uvodni tekst i komentar 
napisao Andreas Wollbold. 


Suvremenici o Terezjji 

Povodom proglašenja Terezije blaženom i sve¬ 
tom, bili su njezini još živući suvremenici zamoljeni 
za izjavu. Spisi procesa u slučaju Terezije koji su iz 
toga nastali izdao je Theresienwerk na njemačkom 
jeziku u dva sveska: Prozesse der Seligsprechung 
und Heiligsprechung der hl Theresia von Kinde 
Jesu und vom heiligen Antlitz, 1993. (Kratki naslov 
= Prozesse). 


Knjige o svetoj Terezyi 

Profesoru teologije koji je dogmatski obnovio i 
sistematizirao pobožno učenje svete Terezije, napi- 

sala je njezina sestra Paulina sljedeću posvetu: 
“Našem toliko voljenom 'doktoru Theresianissi- 
musu\..’\ Njegova djela na tu temu mogu se naći 
još samo u knjižnicama i antikvarijatima. Ona su 
međutim duhovna podloga ove knjige što je pred 
vama: ANDRŽ COMBES: Einfuhrung in das Ge- 
istesleben der hl. Theresia von Kinde Jesus, 1951. 
ANDRĆ COMBES: Die Heilandsliebe der hl. The¬ 
resia von Lisieux (Švicarska) 1951. 

ANDRŠ COMBES: Die Heilige des Atomzeitalters, 
1957. 

Jedan od najglasovitijih teologa dvadesetog sto¬ 
ljeća s njemačkog govornog područja svakako je 
Švicarac HANS URS VON BALTHASAR. On je 
pod naslovom Schwestem im Geist. Therese von 
Lisieux und Elisabeth von Dijon, 4. izdanje 1990. 
(prvo izdanje pod naslovom Therese von Lisieuz. 
Geschihte einer Sendung, 1958.) objelodanio uvrš¬ 
tenje svetice u spasenjsku povijest. 

IDA FRIEDERIKE GORRES zaslužna je što je 
svetu Tereziju poslije Drugog svjetskog rata iznova 
na njemačkom govornom području vratila u svijest 
ljudi. Njezina je knjiga Das verborgene Antlitz bila 
ponovno izdana pod naslovom: Therese von Lisieux. 
Ein Lebensbild, 1998. 

Iz njezina vlastitog reda trebao bi se ponajprije 
spomenuti pomoćni biskup Lisieuxa i Bayeuxa, 
GUY GAUCHER, jedan od najboljih Terezijinih 
poznavatelja. Theresienwerk je dao prevesti njegove 

knjige: Chronik eines Lebens, 1987. i Leidensweg 
der hl. Therese von Lisieuz, 3. izdanje 1993. 

Karmelićanka iz Tubingena, Teresia a Matre Dei, 
poznata pod građanskim imenom WALTRAUD 
HERBSTRITH, tumačila je život svete Terezije u 
viSe knjiga: Therese von Lisieuz: Geschichte eines 
angefochtenen Lebens, 1994. 

Aunfechtung und Solidaritđt, 1979. 

Isto tako iz kaimelićanskog reda dolazi THEOP- 
HAN BEIERLE, prior u Regensburgu. On je osim 
egzercicijske djelatnosti napisao i viSe djela o Tere- 
ziji: Ein Weg filr alle-Therese von Lisieuz, 4. Izdanje 
1998. 

Lieben ist meine Berufung. Der "kleine Weg " der 
Therese von Usieux, 2. izdanje 1998. 


Terez^ja promatrana znanstveno 

Jedan od najznačajnijih francuskih pisaca duho¬ 
vne literature, teolog i psihoanalitičar JEAN-FRAN- 
COIS SEX, napisao je sedamdesetih godina portret 
svetice: Theresia von Lisieuz. Ihr Leben, wie es 
wirklich war, 4. izdanje 1978. 

Terezijino iskustvo o Bogu kao novi put do vjere 
analizira ANDREAS WOLLBOLD u svojoj knjizi: 
Therese von lisieuz. Eine mystagogische Deutung 
ihrer Biographie, 1994. 

Praktično-pastoralni karakter djela svete Terezije 
razradio je ANDREAS WOLLBOLD u knjizi: Im 
Rhythmus der Liebe. Geistlich leben mit Therese von 
Lisieux - Lehrerin der Kirche, 1998. 


Sveta TerezHa za mlade 

Religijska pedagoginja iz Linza, INGEBORG 
OBEREDER napisala je knjigu za djecu pod 
naslovom: Therese - eine Freundin ftir immer, (Aus¬ 
trija) 1982. 

Ein Jugendbuch nicht nur ftir junge Leute, tako 
glasi podnaslov, potječe iz pera referentice zajednice 
u Ausburgu MONIKE - MARUE STČCKER: Das 
Abenteuer einer grossen Liebe, 1998. 


Terezjja u slici 

Standardno djelo o Tereziji sa svim fotografijama 
sve-tice: Theresia und Usieux, 1994. 

Preporučiva knjiga sa slikama velkoga formata 
koja daje dobar pregled života i djela svetice izdana 
je u Francuskoj 1995. pod naslovom: Die heilige 
Theresia von Lisieux. Von Lisieux zu den aussersten 
Enden der Welt. 

Theresienwerk 


Daljnja literatura, te informacije o terminima za 
duhovne vježbe ili molitvene sate, sjednice i hodo¬ 
čašća mogu se dobiti na sljedećoj adresi: 

Theresienwerk e.V. 

Stemgasse 3 
86150 Augsburg 
Tel. 0821/513931 
Fax. 0821/513990 

19. listopada 1997. bila je u Rimu imenovana 
crkvenom naučiteljicom mlada žena koja nije 
ni jedan jedini semestar studirala teologiju. 

Sveta Terezija iz Lisieuxa pristupila je 1888. 
godine karmelićanskom redu u dobi od petna¬ 
est godina, a samo devet godina kasnije umrla 
nakon teške bolesti. 

Anton Schmid prikazuje nakon kratkog ži¬ 
votopisa svete Terezije vodeće duhovne Unije 
njezina života. Autor razlaže kakav je ona bUa 
“uzor i putokaz kroz naše doba** (Ivan Pavao 
n.) i koliko odudara od materijalistićnih težnji 
sadašnjice. 

Anton Schmid je ravnatelj Theresienwerka, 
udruge koja na njemačkom govornom podru¬ 
čju broji 3.500 članova, i župnik u Augsburgu. 
Autor je u brojnim publikacijama za There- 
sienwerk, kao i u predavanim, te duhovnim 
vježbama, razlagao duhovnost svete Terezije iz 
Lisieuxa. 

